content
stringlengths 20
64.1k
⌀ |
|---|
रासस पछिल्ला समय कोरोना भाइरसको तेस्रो लहरसँगै देशभर संक्रमित हुनेको संख्या बढेको छ।, आम नागरिकसँगै कोरोनाविरूद्ध अग्रपंक्तिमा खटिने स्वास्थ्यकर्मीसमेत संक्रमित हुने क्रम बढेको छ।, गण्डकी प्रदेशमा मात्र तीन साताका अवधिमा ३०० का हाराहारीमा चिकित्सक र नर्सलगायतका स्वास्थ्यकर्मी कोरोना संक्रमित भएका छन्।, कोरोनाका बिरामीको उपचार हुँदै आएका पोखरास्थित पोखरा स्वास्थ्य विज्ञान प्रतिष्ठान अन्तर्गतको पश्चिमाञ्चल क्षेत्रीय अस्पताल र संक्रामक तथा सरूवा रोग अस्पतालका स्वास्थ्यकर्मी बढी संक्रमित छन्।, कोरोनाको नयाँ भेरियन्ट ओमिक्रोन समुदायस्तरामा फैलिइरहेको अवस्थामा अग्रभागमा रहेर स्वास्थ्योपचार गर्ने स्वास्थ्यकर्मीसमेत संक्रमित भएपछि पोखरामा स्वास्थ्य र वातावरणको क्षेत्रमा काम गर्दै आएको नेलम्बो नेपालले पोखरा स्वास्थ्य विज्ञान प्रतिष्ठानलाई पाँच जना स्टाफ नर्स सहयोग गरेको छ।, केही दिनअघि नेलम्बोले सरूवा तथा संक्रामक अस्पताललाई समेत चार जना स्वास्थ्यकर्मी सहयोग गरेको थियो।, स्वास्थ्यकर्मी अधिकतम मात्रामा संक्रमित भइरहेको अवस्थामा स्वास्थ्य अस्पतालमा बिरामीको उपचारमा स्वास्थ्यकर्मीको अभाव सिर्जना नहोस् र नागरिकले सहज रूपमा स्वास्थ्योपचार सेवा प्राप्त गर्न सकून् भन्ने उद्देश्यले आगामी छ महिनाको लागि पाँच जनाको स्वास्थ्य जनशक्ति सहयोग गरिएको नेलम्बोले जनाएको छ।, जनशक्ति उपलब्ध गराउने सम्बन्धमा आइतबार नेलम्बो नेपालका अध्यक्ष एकदेव देवकोटा र पोखरा स्वास्थ्य विज्ञान प्रतिष्ठानका निर्देशक डा भरतबहादुर खत्रीबीच सम्झौतापत्रमा हस्ताक्षर गरिएको छ।, अध्यक्ष देवकोटाले हाल कोभिड-१९ ले विश्वनै आक्रान्त भइरहेको अवस्थामा कोभिड-१९ अस्पतालमा स्वास्थ्यकर्मीको जनशक्ति अभाव नहोस् र बिरामीको उपचारमा सहयोग गर्नका लागि जनशक्ति सहयोग गरिएको बताए।, जनशक्ति सहयोगबापतको सबै खर्च नेलम्बोलेनै गर्ने बताइन्छ। , प्रतिष्ठानका निर्देशक डा. खत्रीले नेलम्बो नेपालले कोभिड-१९ सम्बन्धी सुरूआती चरण देखिनै कोरोनासँग जुध्न र जोखिम न्यूनीकरणका लागि कार्य गर्दै आएकामा आभार व्यक्त गरे। , पछिल्लो केही दिनयता संक्रमण बढ्दै जाँदा प्रतिष्ठानमा पनि स्वास्थ्यकर्मी संक्रमित भएर स्वास्थ्य सेवा प्रवाहमा कठिनाइ भएको अवस्थामा मानवीय सेवाको कार्य गर्ने नेलम्बोको सहयोग महत्वपूर्ण रहेको बताए। , माछापुच्छ्रेमा अत्यावश्यबाहेकका सेवा स्थगन, कास्कीको माछापुच्छ्रे गाउँपालिकाका जनप्रतिनिधि र कर्मचारीमा कोरोना संक्रमण भएपछि आजदेखि गाउँपालिकाको अत्यावश्यक बाहेकका सेवा स्थगन गरिएको छ।, गाउँपालिकाले एक सूचना जारी गरी कोरोनाको सम्भावित जोखिम न्यूनीकरण र गर्न गाउँपालिकाबाट प्रवाह हुने सेवा माघ १० गतेदेखि १४ गतेसम्म नियमित रूपमा प्रवाह नहुने जनाएको छ।, स्वास्थ्यसँग सम्बन्धित र आन्तरिक कामबाहेक अन्य जनसम्पर्कका सेवा बन्द गरिएको प्रमुख प्रशासकीय अधिकृत खेमराज देवकोटाले जानकारी दिए।, उनले भने, 'अत्यावश्यक काम सीमित कर्मचारीबाट पनि सुचारु गर्नेछौं। त्यसबाहेक गाउँपालिकाबाट प्रवाह गरिने अन्य सेवा बन्द गरिएको छ।', गाउँपालिकाले समुदायस्तरमा समेत संक्रमण फैलिएको र जोखिम उच्च रहेकाले गाउँपालिकाबासीलाई सरकारबाट जारी गरिएको स्वास्थ्य मापदण्डलाई कडाइका साथ पालना गर्न र घर बाहिर निस्कँदा मास्कको प्रयोग गर्न अपिल गरेको छ। , गाउँपालिका स्वास्थ्य शाखा प्रमुख गोविन्द आचार्यले गाउँपालिका अध्यक्ष कर्णबहादुर गुरूङ, उपाध्यक्ष कृष्णकुमारी दवाडीसहित तीन जना जनप्रतिनिधि, स्वास्थ्यकर्मी नौ जना र तीन जना कर्मचारी संक्रमित भएको जानकारी दिए।, गाउँपालिकामा हाल सक्रिय संक्रमितको सङ्ख्या २६ जना रहेको बताइन्छ। ,
,
गण्डकी प्रदेशमा तीन सातामा ३०० स्वास्थ्यकर्मी संक्रमित
|
सेतोपाटी संवाददाता बाँके र सुर्खेतको सिमाना बबईमा रहेको हेल्थ डेस्क छिन्चुमा सारिएको छ।, बबईमा पर्याप्त ठाउँ नभएकाले कर्णाली प्रदेश सरकारले भेरीगंगा नगरपालिकासँग समन्वय गरी छिन्चुमा हेल्थ डेस्क सारेको हो।, भेरीगंगा नगरपालिका–१२ तोलीखोला पुलको पारिपट्टि हेल्थ डेस्क स्थापना गरिएको हो। तेस्रो मुलुक, भारत तथा नेपालका केही ठाउँबाट कर्णाली भित्रिने प्रमुख नाकाका रूपमा रहेको बबईमा उपयुक्त ठाउँ नभएपछि हेल्थ डेस्कलाई छिन्चुमा सारिएको हो।, सुर्खेतका प्रमुख जिल्ला अधिकारी खगेन्द्रप्रसाद रिजालका अनुसार शनिबारदेखि बबईमा भएको हेल्थ डेस्कलाई छिन्चुमा ल्याएर सञ्चालनमा ल्याईएको हो। ‘नजिकै प्रहरी चौकी पनि भएकाले डेस्कमा भएका स्वास्थ्यकर्मीलाई समन्वय गर्न सहज हुनेभयो, आवश्यक अरु संरचना पनि नजिकै भएकाले यसलाई प्रदेश सरकारको अगुवाईमा छिन्चुमा सारिएको हो,’ प्रजिअ रिजालले भने।, कोभिड–१९ महामारी सुरू भएदेखि नै हेल्थ डेस्क बबईमा राखिएको थियो। सुर्खेततर्फको भागमा राखिएको डेस्कमा सुर्खेततर्फबाटै प्रहरी तथा स्वास्थ्यकर्मी खटाईएको थियो।, कर्णाली प्रदेश सरकारले होल्डिङ सेन्टर पनि छिन्चुमा नै बनाउने लागेकाले हेल्थ डेस्क सारिएको प्रजिअ अधिकारीले बताए।, छिन्चुमा चेकजाँदेखि होल्डिङ सेन्टरको व्यवस्था गर्ने भनिए पनि प्रभाकारी नभएकाले छिन्चुमा सारिएको भेरीगंगा नगरपालिकाले जनाएको छ।, छिन्चुमा सारिएको होल्डिङ सेन्टरमा दुई जना स्वास्थ्यकर्मी भेरीगंगा नगरपालिकाले खटाएको छ । कर्णाली प्रदेश सरकारले तीन जना स्वास्थ्यकर्मी खटाएको छ।, भेरीगंगा–१२ का वडाअध्यक्ष हरिप्रसाद कँडेल बबईमा आउने यात्रुलाई संरचनाको अभावमा सम्हाल्न समस्या भएपछि छिन्चुमा हेल्थ डेस्क सारिएको बताए।,
छिन्चुमा सारियो बबईको हेल्थ डेस्कलाई
|
सेतोपाटी संवाददाता कैलालीमा ट्रकसँग विंगर ठोक्किँदा १६ जना घाइते भएका छन्।, सोमबार बिहान गोदावरी नगरपािलका-१ मा अत्तरियाबाट धनगढीतर्फ आइरहेको ना ४ ख १९१५ नम्बरको ट्रकसँग पछाडीबाट आइरहेको सु.प.प्र.०२००१ ख ११६६ नम्बरको विंगर ठोकिएको प्रहरीले जनाएको छ।, विंगरमा सवार रहेका सबै घाइते भई विभिन्न अस्पतालमा उपचाररत् रहेको जिल्ला प्रहरी कार्यालय कैलालीका प्रवक्ता प्रहरी नायब उपरीक्षक बेदप्रकाश जोशीले जानकारी दिए।, घाइते हुनेमा विंगर चालक गौरीगंगा-९ का धर्मराज जोशीसहित धनगढीका अमृता चन्द, बिमला जोशी, दिपिका जोशी छन्।, यस्तै, भारतमा बस्ने महेन्द्र रावत, चन्द्री रावत, अबजित रावत, रजनी हरिजन, किशोर हरिजन, प्रेम कुँवर र रूपन हरिजन पनि घाइते छन्।, सोही दुर्घटनामा कञ्चनपुरको भीमदत्त नगरपालिकाका शारदा भट्ट, पुष्पा भट्ट, गोविन्द भट्ट, शुक्लाफाँटा–७ बस्ने मनि जोशी, रमेश जोशी घाइते भएका प्रहरीले जनाएको छ।,
कैलालीमा गाडी दुर्घटना हुँदा १६ जना घाइते
|
सेतोपाटी संवाददाता काठमाडौंमा जोरबिजोर प्रणाली नमान्ने १८५ सवारीसाधनलाई प्रहरीले नियन्त्रणमा लिएको छ। , काठमाडौंमा आइतबार जोर मितिको दिन पनि बिजोर सवारी साधन चलाउने १८५ सवारी साधनलाई नियन्त्रणमा लिएको महानगरीय प्रहरी परिसर काठमाडौंले जानकारी दिएको छ। सो संख्या बिहान १० बजेसम्मको हो।, त्यसमध्ये १५९ वटा दुई पांग्रे र २६ वटा ठूला सवारी साधनलाई नियन्त्रणमा लिइएको हो।, प्रहरी वृत्त लैनचौरबाट खटिएको टोलीले सोह्रखुट्टे चोकबाट ३१ वटा दुई पांग्रे र एउटा ठूलो सवारी साधनलाई नियन्त्रणमा लिएको छ। , कोरोना भाइरसको नियन्त्रण गर्न काठमाडौं उपत्यकाका तीन वटै जिल्ला प्रशासन कार्यालयले सवारी साधन तथा मानिसहरूको भीडभाड घटाउन भन्दै जोर-बिजोर प्रणाली अपनाएको हो। , सो प्रणाली शनिबारदेखि लागु गरिएको थियो।,
,
,
काठमाडौंमा जोर-बिजोर प्रणाली नमान्ने १८५ सवारी साधन प्रहरी नियन्त्रणमा
|
सेतोपाटी संवाददाता नेपालको राइड सेयरिङ कम्पनी पठाओले आफ्नो एपबाटमात्रै सेवा लिन र दिन आग्रह गरेको छ। , सोमबार एक विज्ञप्ति जारी गर्दै पठाओका चालक र यात्रु दुबैले अफलाइन सेवा नदिन र नलिन भनेको हो।, शनिबार मध्यराति एक जना पठाओ राइडरलाई बन्धक बनाएर धापाखेल पुर्याइ मोटरसाइकल लुटपाट गरेका थिए। पछि दुई जना मिलेर ती पठाओ राइडरलाई कुटपिट गरी हात र मुख बाँधेर झाडीमा फालेर हिँडेको घटना बाहिरिएको थियो। , पठाओका प्रवक्ता तथा मार्केटिङ प्रमुख सुरक्षा हमालका अनुसार पठाओ चालक प्रविन राईले अनलाइन सेवा दिएको देखिन्न। राईले अन्तिम राइड नै सामाखुसीदेखि कोटेश्वरसम्म दिएको हमालले बताइन्। , ‘रातको ११ बजेर १८ मिनेट जाँदा सामाखुसीबाट लिएको राइड ११ बजेर ३३ मिनेट जाँदा कोटेश्वरमा टुंगिएको छ। कोटेश्वरदेखि घटनास्थल धापाखेल पुगेको कुनै पनि विवरण पठाओ एपमा उपलब्ध छैन,’ हमालले जारी गरेको विज्ञप्तिमा उल्लेख गरेकी छन्,‘यसरी हेर्दा पठाओको सेवा लिँदै वा दिँदै गर्दा घटना भएको देखिँदैन। उनले बाटोमा भेटेका व्यक्तिलाई बार्गेनिङ गरेर राइड लिएको देखिन्छ, जुन सरासर गलत हो।’, पठाओ अनलाइन राइड सेयरिङ प्लेटफर्म भएको र यसको सेवा लिन र दिन मोबाइल एपमार्फत् बुकिङ गर्न आवश्यक हुन्छ। , यसरी सेवा प्रदान गर्दा यात्रा गरिरहेको सवारीको विवरण, सेवाग्राही र राइडर दुबैको व्यक्तिगत जानकारी तथा यात्रा गरिरहेको स्थानको विवरण पठाओको एपमा उपलब्ध हुने पठाओले जनाएको छ।, अफलाइन राइड सेवा लिने र दिने दुबैलाई किन असुरक्षित?, सडकमा बसेर यात्रुलाई बार्गेनिङ गरी राइड लिने प्रवृत्ति देखि सावधान हुनु आवश्यक छ।, मोबाइल एपमार्फत् राइड रिक्वेस्ट नगरी वा रिक्वेस्ट गरेको राइड क्यान्सिल गरी अफलाइन राइड लिँदा सेवाग्राही र राइडर दुवैको व्यक्तिगत विवरण र राइड तथा सवारीको विवरण रेकर्डमा नहुने हुँदा सुरक्षा संवेदनशीलता बढ्छ। जसले गर्दा यो घटनामा जस्तै आपराधिक मानसिकता भएका मानिसले गलत फाइदा उठाउन सक्छन्। , अनलाइन राइडको समयमा कसैले गलत गरिहालेमा व्यक्तिगत, राइड र सवारीको जानकारी मोबाइल एप तथा पठाओको आइटी सिस्टममा हुने भएकाले सप्रमाण प्रहरीमा उजुरी दिन सकिन्छ र सो जानकारीका आधारमा पीडकलाई नियन्त्रणमा लिन प्रहरी प्रशासनलाई समेत सहज हुन्छ। , पठाओले राइड सेयरिङ बीमा पनि सुरू गरेको छ। पठाओ एपमार्फत् सहजीकरण गरी उपलब्ध सेवाहरू प्रयोग गर्ने सेवाग्राही तथा राइडरहरूको एक लाखसम्मको दुर्घटना उपचार बीमा र सवारी दुर्घटनाका कारण मृत्यु वा अपांगता हुन पुगेको खण्डमा दस लाखसम्म बीमा दाबी गर्न सकिन्छ। अफलाइन राइड लिँदा बीमा समेत सुविधा पाइँदैन। , यो पनि: ,हात बाँधेर झाडीमा फालियो पठाओ राइडरलाई, मोटरसाइकल र मोबाइल लुट्ने दुई जना पक्राउ,
एक जना राइडर लुटिएपछि पठाओले भन्यो- अफलाइन सेवा नदिनू, नलिनू
|
रासस जलवायु परिवर्तनले पारेको असरबारे विश्वको ध्यानाकर्षण गराउन सगरमाथा आधार शिविरमा विभिन्न क्षेत्रका नेतृत्वदायी भूमिका खेलेका महिलाहरूले पदयात्रा (ट्रेकिङ) गर्ने भएका छन्। , आगामी मार्च ८ तारिख अन्तर्राष्ट्रिय महिला दिवसका अवसरमा ‘वुमन युनाइटेड फर क्लाइमेट जस्टिस’ भन्ने नारासाथ विभिन्न विधाका प्रतिष्ठित २७ महिलाले काठमाडौंदेखि कालापत्थरसम्म झण्डै १२ दिनको पदयात्रा गर्न लागेका हुन्। , ‘साथसाथै’ नामक संस्थाको संयोजनमा हुन लागेको सो पदयात्राको मुख्य उद्देश्य हिमाली क्षेत्रमा जलवायु परिवर्तनका कारणले परेको असर विश्वसामु उजागर गर्न र त्यसले महिलामा उत्पन्न गरेको समस्याको न्यायका लागि वकालत गर्ने रहेको छ।, साथै जलवायु परिवर्तनका कारणले हिमाली क्षेत्रमा हिउँ पग्लने क्रम बढेको, जलवायु अनुकूलन र जलवायु परिवर्तनबारे महिलालाई सचेतना जगाउनेलगायत उद्देश्य रहेको छ।, समूहले कालापत्थरमा विशेष कार्यक्रम गर्ने र त्यहीँबाट जलवायु परिवर्तनका असरले महिलामा पारेका असरको उजागर गर्ने तथा त्यस्ता मुद्दाको राष्ट्रिय, अन्तर्राष्ट्रिय रूपमा ध्यानाकर्षण गराइने ‘साथसाथै’ का कार्यक्रम संयोजक प्रजिता कार्कीले जानकारी दिइन्।, 'त्यहीँबाट नेतृत्वको झण्डा बोकेर सबै प्रकारका विभेदविरूद्ध चेतना फैलाउने र शान्तिपूर्ण र समृद्ध समाजको प्रवर्द्धन गर्ने अभियानमा जुट्छौं', उनले भनिन्।, स्थानीय महिलासँग सहकार्य गर्ने र कालापत्थरको उचाइबाट जलवायु परिवर्तन प्रभावित महिलाको आवाज उठाएर विश्वलाई सन्देश दिने अभियानको उद्देश्य रहेको उनले बताइन्।, जलवायु परिवर्तन जस्ता प्रकृतिले उब्जाएका ज्वलन्त समस्याबाट कोही पनि उम्कन नपाउने र समयमै यसको चेतावनीलाई ध्यान दिएनौं भने नेपालजस्ता मुलुक सबैभन्दा बढी पीडित हुने कार्यक्रम संयोजक कार्कीको भनाइ छ।, प्रकृतिसँग घुलमिल हुँदै आन्तरिक पर्यटन प्रवर्द्धनका लागि अरूलाई पनि प्रोत्साहन गर्न र जलवायु परिवर्तनको प्रभाव उजागर गर्ने उद्देश्य राखेर ‘साथसाथै’ संस्थाले यस अघि मर्दी हिमाल क्षेत्रका साथै अन्नपूर्ण आधार शिविरमा यसैगरी पदयात्रा सम्पन्न गरिसकेको जनाएको छ।, अन्नपूर्ण आधार शिविरको पदयात्रा अभियानमा विभिन्न क्षेत्रका २० जना अगुवा महिला सहभागी थिए।, विश्वमा हरित ग्यास उत्सर्जनले तापमानमा आएको वृद्धिसँगै जलवायु परिवर्तनका विविध असर देखिने गरेका छन्।, हरित ग्यास उत्सर्जनमा नेपालको भूमिका नगन्य भए पनि बढ्दो तापमान र जलवायु परिवर्तनका असरबाट नेपाल सबैभन्दा बढी प्रभावित मुलुकको सूचीमा रहेको छ।, यस विषयलाई पनि विश्वको ध्यानाकर्षण गराउने महिला पदयात्रा अभियानको उद्देश्य रहेको छ। , स्कटल्याण्डको ग्लास्गो शहरमा गत अक्टोवर ३१ देखि नोभेम्बर १२ तारिखसम्म आयोजना भएको जलवायु परिवर्तनसम्बन्धी २६ औं अन्तर्राष्ट्रिय सम्मेलनमा नेपालले ‘राष्ट्रिय अनुकूलन योजना (२०२१–२०५०)’, ‘खुद शून्य उत्सर्जनमा नेपालको दीर्घकालीन रणनीति’ र ‘जलवायुजन्य हानी नोक्सानीसम्बन्धी राष्ट्रिय कार्यढाँचा’ जस्ता महत्वपूर्ण नीतिगत दस्तावेज र कार्ययोजना प्रस्तुत गरेको थियो। , नेपाल सरकारले उक्त सम्मेलनलाई जलवायु परिवर्तनका चुनौतीहरू सामना गर्न अन्तर्राष्ट्रिय समन्वय र सहकार्यका लागि एक महत्वपूर्ण अवसरका रूपमा लिँदै प्रधानमन्त्री शेरबहादुर देउवाको नेतृत्वमा वन तथा वातावरण मन्त्री रामसहाय प्रसाद यादवसहितको उच्चस्तरीय प्रतिनिधि मण्डलले सहभागिता जनाएको थियो। , नेपालले पर्वतीय क्षेत्र, यहाँको जनजीविकामा जलवायु परिवर्तनको असर, हानी र नोक्सानीलाई अनुकूलनभन्दा थप अलग्गै कार्यक्रमबाट सम्बोधन गर्नुपर्ने सवाल तथा सुदृढ र दिगो वित्तीय व्यवस्था सुनिश्चित गर्न प्रभावकारी रुपमा विश्व समुदायको ध्यान आकृष्ट गराएको थियो।, पछिल्लो अध्ययनअनुसार सन् २०१० सम्मको अवधिमा हिमालमा हिउँको भण्डार झण्डै २९ प्रतिशतले घटेको र हिमतालको संख्या ११ प्रतिशतले बढेको देखिन्छ। पृथक भौगोलिक अवस्था र विभिन्न उचाइमा अवस्थित पारिस्थितिकीय क्षेत्र, प्राकृतिक स्रोतमा आधारित जीविकोपार्जन, गरिबी, सीमान्तकृत समुदाय र न्यून क्षमताका कारण नेपाल विश्वकै सबभन्दा सङ्कटापन्न र जोखिमयुक्त मुलुकमध्येमा पर्न गएको देखिन्छ।,
कालापत्थरमा पदयात्रा हुने
|
सेतोपाटी संवाददाता अवैध विदेशी मुद्रासहित त्रिभुवन अन्तर्राष्ट्रिय विमानस्थलबाट भारतीय नागरिक पक्राउ परेका छन्। , अन्तर्राष्ट्रिय उडानतर्फको प्रस्थान क्षेत्रमा जाँच गर्ने क्रममा अवैध मुद्रा भेटिएपछि भारतीय नागरिक इसाक खान र इब्राहीम खानलाई आइतबार प्रहरीले पक्राउ गरेको विमानस्थल कार्यालयले जनाएको छ।, फ्लाई दुबईको जहाजबाट दुबई जान लागेका उनीहरूले अवैध रूपमा विदेशी मुद्रा लैजान लागेका थिए।, जाँच गर्ने क्रममा उनीहरूको ब्यागेजमा एक हजार ५ सय एक अमेरिकी डलर, छ सय १० साउदी रियाल, ३६ ओमानी रियाल, ९ सय २० संयुक्त अरब इमिरेट्सको दिराम र दुई हजार भारतीय रुपैयाँ फेला परेको थियो।, प्रहरीले उनीहरूलाई अनुसन्धान एवं कानूनी कारबाहीको लागि राजश्व अनुसन्धान विभाग हरिहर भवन ललितपुरमा पठाएको छ।,
विभिन्न मुलुकको अवैध मुद्रा लिएर दुबई जान लागेका दुई भारतीय पक्राउ
|
रासस वन्यजन्तु करिडोरमा लापरबाहीपूर्ण तरिकाले सडक विस्तारको काम गर्दा गैंडा मरेको चितवन राष्ट्रिय निकुञ्जले जनाएको छ।, सडक विस्तार गर्दा गर्नुपर्ने आवश्यक मापदण्ड र प्रक्रिया पूरा नगरी डिभिजन सडक कार्यालय भरतपुरले काम गराउँदा गैंडा मरेको हो। ,
,
निकुञ्जको वरण्डाभार वन क्षेत्रमा निर्माणाधीन नालीको खाडलमा परेर आइतबार दुर्लभ एकसिंगे गैंडा मरेको थियो।, गैंडाको पेटमा नाली निर्माण गर्न प्रयोग गरिएको रड छिरेपछि खाडलबाट बाहिर निस्किन नसकेर गैंडा मरेको हो।, निकुञ्जका प्रमुख संरक्षण अधिकृत हरिभद्र आचार्यका अनुसार वरण्डाभार क्षेत्रमा सडक निर्माण गर्नुपर्दा आवश्यक पर्ने प्रक्रिया पूरा नगरी काम गरिएको छ।, हालसालै डिभिजन सडक कार्यालय भरतपुरले रूख काट्नका लागि अनुमति लिन पत्र पठाएको छ।, सडकले निर्माण पूर्व नै प्रारम्भिक वातावरणीय परीक्षण वा वातावरणीय प्रभाव मूल्यांकन गर्नुपर्ने हुन्छ। ती दुवै काम नगरीकनै सडक विस्तार थालिएको पाइएको छ। यस्तो कार्य गर्दा निकुञ्जसँग अनुमति र राय लिनुपर्ने हुन्छ।,
,
आचार्यका अनुसार सहमति राष्ट्रिय निकुञ्ज तथा वन्यजन्तु संरक्षण विभागबाट लिनुपर्ने हुन्छ।, निकुञ्जको रायअनुसार विभागले सहमति दिएपछि निकुञ्जले अनुमति दिने गर्दछ। यहाँ निर्माण गर्दा भने निकुञ्जलाई कामको जानकारी नदिएको आचार्यले बताए।, घटनास्थलको प्रतिवेदन आज पेश भएसँगै अनुसन्धान अधिकृत तोकेर घटनाको अध्ययन सुरू गर्ने उनले जानकारी दिए। निकुञ्जले सडकलाई पत्र पठाउँदै छ। वन क्षेत्रमा नाली किन आवश्यक पर्यो ? सो विषयमा अध्ययन गर्न थालिएको उनको भनाइ छ। सहरी क्षेत्रको पानी वन क्षेत्रमा पठाउन लागिएको हो वा के हो ? यस विषयमा बुझ्ने उनले बताए।,
,
उनले भने, 'सडकले गर्न नहुने काम गर्यो।', वातावरणीय प्रभाव हेरेर काम गरेको भए घटना हुनबाट जोगिने निकुञ्जका अधिकारीको भनाइ छ।, डिभिजन वन कार्यालय भरतपुरका प्रमुख बाबुराम सापकोटाले निकुञ्जसँग अनुमति लिने र प्रक्रिया पूरा गरे जस्तो आफूलाई नलागेको बताए।, उनले भने, 'नालाको क्युरिन (पानीले भिजाउने काम) बाँकी रहेकाले खाल्डो नपुरिएको हो। त्यति नै बेला गैंडा खसेर घटना भयो।', छिटो पुर्दा संरचना कमजोर हुने भएकाले खाल्डो नै छोडिएको उनको भनाइ छ।,
,
ठेक्का लगाउँदा पुल्चोकबाट ६ किलोमिटर ८०० मिटर लम्बाइ विस्तार गर्न लागिएकोमा सो ठाउँसम्म सडक पुगेको सापकोटाको भनाइ छ।, निर्माण कम्पनी इण्डो सगुन ज्वाइन्ट भेन्चरका सञ्चालक सहदेव खड्काले सडकले ठेक्का दिएअनुसार आफूहरूले काम गरेको बताए।, सो ठाउँमा माघ ४ गते निर्माणको काम गरेकाले अझै चार दिन पानीले भिजाउनुपर्ने भएकाले खाल्डो नपुरिएको बताए। , निकुञ्जका वरिष्ठ पशु चिकित्सक डा विजयकुमार श्रेष्ठले सडकको लापरबाहीको कारण १२ वर्षको भाले गैंडा मरेको बताए।, खाल्डोमा भएको रड पेटमा रोपिएर गैंडा उठ्न नसकी मरेको उनको भनाइ छ।, पशु अधिकारकर्मीहरूले लापरबाहीपूर्ण तरिकाले गरिने निर्माणका कारण यस्ता घटना समय-समयमा हुने गरेको बताएका छन्।, पशु अधिकारकर्मी सुराजन श्रेष्ठले दीगो विकासका लागि प्रक्रिया पुर्याएर काम गर्नुपर्ने भए पनि वन्यजन्तुको ओहोरदोहोर हुने मुख्य वन क्षेत्रको सडकमा निर्माण कार्य गर्दा वन्यजन्तुमैत्री हुनुपर्ने बताए।, घटनाको अध्ययन गरी दोषीलाई कारबाही गर्नुपर्ने उनको भनाइ छ।, वन्यजन्तु ओहोरदोहोर गर्नुपर्ने क्षेत्रमा अण्डरपास (सडक मुनिबाट वन्यजन्तु हिड्ने बाटो) र ओभरपास (सडक माथिबाट वन्यजन्तु हिँड्ने बाटो) को व्यवस्था गर्नुपर्नेमा उनले जोड दिए।, निकुञ्जमा साउनयता २१ गैंडा मरेका छन्। जसमध्ये दुई चोरीशिकारीबाट मरेका हुन् भने अन्य प्राकृतिक र मानवीय लापरबाहीका कारण मरेका हुन्।, सम्बन्धित समाचार:, वन्यजन्तु आवतजावत हुने ठाउँमा ओभरहेड वा अन्डरपास नबनाउँदा ज्यान गयो एकसिंगे गैंडाको,
लापरबाहीपूर्ण तरिकाले सडक विस्तार गर्दा गैंडा मर्यो: निकुञ्ज
|
सेतोपाटी संवाददाता धनकुटामा श्रीमतीको हत्या गरी घरभित्रै गाडेको आरोपमा प्रहरीले श्रीमानलाई पक्राउ गरेको छ। , धनकुटा नगरपालिका-४ छारागाउँकी ५२ वर्षीया सीता श्रेष्ठको हत्या भएको जिल्ला प्रहरी कार्यालयका प्रहरी नायब उपरीक्षक सुरज कार्कीले जानकारी दिए। , उनका अनुसार सीता पुस १६ गतेदेखि बेपत्ता थिइन्। घरायसी विवाद भएपछि उनी घरबाट बेपत्ता भएको भन्ने जानकारी प्रहरीलाई आएको थियो। , त्यसकै केही दिनपछि पुस १९ गते उनका श्रीमान ५२ वर्षीय सीताराम भन्ने सीताकुमार श्रेष्ठ पनि बेपत्ता भएका थिए। यसरी दुबै बेपत्ता भएपछि भदाहा नाता पर्नेले प्रहरीमा हुलियासहितको उजुरी दिएका थिए। , ‘श्रीमान पनि घर छाडेर हिँडेपछि हामीलाई शंका लाग्यो,’ प्रहरी नायब उपरीक्षक कार्कीले भने, ‘भदाहाले हराउनुभयो भनेर खोजिदिन भनेर निवेदन हाल्नुभयो।’, त्यसपछि प्रहरीले पुस २३ गते कुकुरसहितको टोलीले अनुसन्धान गरेको थियो। ‘डग स्नाइपिङ’ गराउँदा पनि प्रहरीले केही फेला पारेन। त्यसपछि प्रहरीले श्रीमानमाथि शंका गरेर अनुसन्धान अघि बढाएको थियो। , खोज्ने क्रममा उनलाई प्रहरीले आइतबार ललितपुरको बाँडेगाउँमा फेला पारेको हो। उनलाई प्रहरीले नियन्त्रणमा लिई धनकुटा लगिएको थियो। , उनीमाथि सोधपुछ गर्दा आफैंले श्रीमतीको हत्या गरेकोबारे खोलेका हुन्। उनले आफ्नी श्रीमतीको हत्या गरी घरकै भुइँ तलामा गाडेको बयान दिएका थिए। , त्यसैको आधारमा प्रहरीले उनको शव फेला पारेको हो। श्रीमती सीताको शव सडेर गलिसकेको अवस्थामा प्रहरीले फेला पारेको हो। , सीतारामले श्रीमती सीतामाथि कुटपिट गर्दा ज्यान गएको र घरमै गाडिदिएको बयान दिएका छन्। , ‘श्रीमतीले रक्सी पनि खान्थिन्। घरायसी झगडा पनि भएको थियो। मैले कुटपिट गर्दा उनको मृत्यु भयो अनि घरमै गाडेको भनेका छन्,’ उनले भने।, प्रहरीले थप अनुसन्धान अघि बढाएको बताएको छ।,
धनकुटामा श्रीमतीको हत्या गरी घरमै गाडेको आरोपमा श्रीमान पक्राउ
|
सेतोपाटी संवाददाता घोराही कारागारका फरार नाइके यमराज परियार भारतमा पक्राउ परेका छन्।, भारतबाट आजै उनलाई घोराही ल्याइनेछ। उनलाई पक्राउ गरिएको एक प्रहरी अधिकृतले जानकारी दिए।, परियार पुस ८ गते दिउँसो प्रहरीको मोटरसाइकल लिएर फरार भएका थिए।, जिल्ला प्रहरी कार्यालयले सोमबार बेलुका पत्रकार सम्मेलन आयोजना गरेको छ।, तर एसपी सुरेश काफ्लेले चार बजेपछि मात्रै घटनाबारे बताउन मिल्ने बताएका छन्।, सिआइबीको टोली पनि परियारको खोजीमा लागेको थियो। उनी बस्ने ठाउँको एकीन गरेपछि दुई दिन अगाडि डिएसपी मुकुन्दप्रसाद रिजाल भारत पुगेका थिए।, गएराति रिजालले आफ्नो फेसबुकमा त्यसको संकेत गरेका थिए। उनले ‘मिसन एनकाई ओभर’ लेखेका थिए।, कर्तव्य ज्यान मुद्दामा साढे ७ बर्ष कैद भुक्तान गरिसकेका नाइके परियारलाई जिल्ला अदालतले २० वर्ष कैद सजाय तोकेको थियो।,
प्रहरीको मोटरसाइकलमा भागेका कारागार नाइके यमराज भारतमा पक्राउ
|
सेतोपाटी संवाददाता मोरङमा १२ दिनदेखि हराइरहेका एक युवकको शव फेला परेको छ।, मोरङका प्रहरी उपरीक्षक (एसपी) जनार्दन जिसीले केराबारी गाउँपालिका-८ का २६ वर्षीय बाबुराम भट्टाराईको शव आइतबार दिउँसो फेला परेको जानकारी दिए।, उनको शव ढलेको सालको रूखमूनि घोप्टो परेको अवस्थामा भेटिएको हो।, आइतबार दुई जना गोठालाले खोर्साने केराबारी-८ सडक खण्डको हजारबिगा सामुदायिक वनभित्र रहेको चारकोसे जंगलमा शव देखेर प्रहरीलाई खबर गरेका थिए।, एसपी जिसीले भट्टराईको हत्या भएको आशंका गरिएको जानकारी दिए।, भट्टराई बसमा सहचालकको काम गर्दै आइरहेका थिए।, गत पुस २५ गते उनी घरबाट हिँडेका थिए। २७ गतेदेखि श्रीमतीसँग सम्पर्कमा आएका थिएनन्। परिवारबाट सम्पर्कविहीन भएपछि परीवारले माघ २ गते प्रहरीमा निवेदन दर्ता गरेका थिए।, उनको शव सडेर दुर्गन्धित भएको अवस्थामा भेटिएपछि घटनाको अनुसन्धानका लागि विशेष टोली परिचालन गरिएको एसपी जिसीले बताए।, मृतकको शव पोस्टमार्टमका लागि धरानस्थित बीपी कोइराला स्वास्थ्य विज्ञान प्रतिष्ठानमा लगिएको एसपी जीसीले जानकारी दिए। , प्रहरीले घटनाको थप अनुसन्धान गरिरहेको बताएको छ। भट्टराईको हत्यामा तीन जना संलग्न भएको हुन सक्ने प्रहरीको आशंका छ।,
मोरङमा भेटियो १२ दिनदेखि हराइरहेका युवकको शव
|
सेतोपाटी संवाददाता नेपालमा पछिल्लो २४ घण्टामा १० हजार ३१९ जना कोरोना संक्रमित थपिएका छन्।, स्वास्थ्य तथा जनसंख्या मन्त्रालयका अनुसार पछिल्लो २४ घन्टामा पिसिआर परीक्षणबाट ८ हजार ५४ र एन्टिजेन परीक्षणबाट २२६५ जनामा कोरोना संक्रमण पुष्टि भएको हो।, पछिल्लो २४ घण्टामा २१ हजार २०१ जनामा कोरोना परीक्षण गरिएको थियो। , देशभर ८२ हजार ५५० जना कोरोनाका सक्रिय संक्रमित छन्।, पछिल्लो २४ घन्टामा कोरोना संक्रमणबाट ४ जनाले ज्यान गुमाएका छन्। , यस्तै २५४० जना संक्रमणबाट मुक्त भएका छन्। , पछिल्लो २४ घन्टामा काठमाडौं उपत्यकामा ४ हजार ६ सय ७६ जना संक्रमित थपिएका छन्। , स्वास्थ्य तथा जनसंख्या मन्त्रालयका अनुसार काठमाडौंमा ३६३४, भक्तपुरमा ४५५ र ललितपुरमा ५८७ संक्रमित थपिएका छन्।,
एकैदिन थपिए १० हजार बढी संक्रमित, निको भए २५४०
|
रासस निर्माणका हिसाबले नेपालको दोस्रो सुरूङमार्ग सिद्धबाबा सुरूङमार्गको निर्माण आगामी महिना सुरू हुने भएको छ। , सिद्धार्थ राजमार्गको सबभन्दा जोखिम खण्डका रूपमा रहेको सिद्धबाबा खण्डमा सुरूङसँगै ‘रकसेड’ निर्माण गर्न लागिएको छ।, बर्सेनि पहिराका कारण धेरै जनधनको क्षति हुने सो ठाउँमा क्षति कम गराउनका लागि सुरूङ निर्माण गर्न लागिएको गुणस्तर, अनुसन्धान तथा विकास केन्द्रका सूचना अधिकारी (सिनियर डिभिजनल इञ्जिनियर) सौरभ बज्राचार्यले बताए। , ठेक्का प्रक्रियामा रहेकामा ‘फाइनान्सिल ओपनिङ’ बाँकी आगामी माघ २० गते हुने बताइएको छ। त्यो खुलेपछि बोलपत्र कम हाल्नेलाई सम्झौताका लागि बोलाइने र स्वीकृत गरेपछि एक महिना समय दिनुपर्छ।, उनले भने, 'प्रक्रिया सबै टुंगाएर ठेक्कामा नै जान फागुन अन्तिमसम्ममा हुनसक्ने देखिएको छ।' , देशकै पहिलो सुरूङका रूपमा रहेको नागढुंगा सुरूङको उद्देश्य सडकको लम्बाइ घटाउनु र सवारी चाप कम गर्नु हो।, यो सुरूङको पहिलो उद्देश्य सिद्धबाबामा बर्सेनि हुने पहिराको जोखिम कम गर्नु नै रहेको सिनियर डिभिजनल इञ्जिनियर बज्राचार्यले बताए।, हरेक वर्ष सो स्थानमा आउने पहिराले यहाँबाट यात्रा गर्नेको मृत्यु हुने गरेकामा त्यसलाई कम गराउनु नै सुरूङको मुख्य लक्ष्य हो। , नेपालमा पहिलो पटक बन्न लागेको ‘रकसेड’ ले पहिराको व्यवस्थापन गरी क्षति कम गराउने अपेक्षा गरिएको छ।, सुरूङ दुई लेनको हुनेछ। यहाँ चल्ने गाडीमध्ये पनि मुख्य सवारी साधनलाई सुरूङबाट पठाइने र साना र कम क्षमताको सवारी साधनलाई ‘रकसेड’ बाट पठाउने गरी योजना बनाइएको छ।, ठेला गाडा, साना टेम्पो कम लोडको रकसेडबाट पठाइने र अरु अधिकांश सवारी साधन सुरूङबाटै जाने उनले बताए।, निर्माण हुन लागेका संरचनामध्ये सुरूङको लम्बाइ एक हजार १२६ मिटर र बाटोको लम्बाइ जम्मा दुई दशमलव पाँच किमी हुन्छ।, सरकारले यसका लागि रु १० अर्ब बजेट सुनिश्चित गरिसकेको छ। यसको जम्मा लगानी भने निर्माण कम्पनीले कति रकममा कबोल गर्छन् त्यसैका आधारमा मात्रै यकिन हुने केन्द्रले जनाएको छ।, सरकारको आफ्नै लगानीमा निर्माण हुन लागेको सो सुरूङले खासगरी सिद्धार्थ राजमार्गले समेट्ने गुल्मी, पाल्पा, अर्घाखाँची, स्याङ्जा, कास्की, पर्वत, बाग्लुङलगायत दर्जन बढी जिल्लाबासीलाई सुविधा पुग्नेछ। , सुरूङ सम्पन्न भएर सञ्चालनमा आउँदा यहाँ हुनसक्ने सम्भावित दुर्घटना कम गराउनेसँगै सवारी साधनमा लाग्ने लागत कम हुने अपेक्षा गर्न सकिन्छ। गाडी खाल्डामा गुड्दा लाग्ने खर्च राम्रो सडकबन्दा कम हुने बज्राचार्यले बताए। त्यससँगै यहाँको पर्यटन क्षेत्रको प्रवर्द्धनमा यसले सहयोग पुर्याउन सक्नेछ।, सिद्धबाबा मन्दिर अहिले पनि पर्यटकीय केन्द्रका रूपमा रहेकामा यातायातको सजिलो पहुँच हुँदा त्यो बढ्न सक्नेछ। पहिलो ‘रकसेड’ भएकाले त्यो पनि आकर्षक बन्न सक्ने उनले बताए।, उनले भने, 'यो ठाउँको सुन्दरता बढाउन पनि सहयोग पुग्ने अपेक्षा गरिएको छ।' , सुरूङमार्ग र ‘रकसेड’ निर्माणका लागि स्वीस सरकारले परियोजना अध्ययन प्रतिवेदन (डिपिआर) तयार गरेको हो।, सो डिजाइनका आधारमा निर्माण सुरू भएको पाँच वर्षमा संरचना निर्माण सकिनेछ। सुरूका तीन वर्षमा सुरूङ सकिने र बाँकी तीन वर्षमा ‘रकसेड’ सकिने उनले बताए। , निर्माण हुन लागेको ‘रकसेड’ ले माथिबाट झर्ने ढुंगा सकेसम्म झर्न नदिने र झर्दा पनि विस्तारै झार्ने काम गर्ने सिनियर डिभिजनल इञ्जिनियर बज्राचार्यले बताए। त्यहाँ पहिरो झरेमा त्यसले गर्ने क्षति कम गर्न सकिन्छ। यसअघि नै नागढुंगामा देशको पहिलो सुरूङमार्ग निर्माण सुरू भइसकेको छ र सम्भवतः यो नै पहिलो सम्पन्न हुने सुरूङमार्ग बन्नेछ।, नागढुंगा जापान सरकारको सहुलियत ऋणमा निर्माण भइरहेकामा सरकारको लगानीमा निर्माण हुने सिद्धबाबा पहिलो सुरूङ हुने बताइएको छ। , भौतिक पूर्वधार तथा यातायात मन्त्रालयले वि.सं २०७६ कात्तिकमा डिजाइन निर्माण तथा सञ्चालनका लागि आवश्यक बजेट सुनिश्चितताको माग गरेको थियो।, राजमार्गअन्तर्गत माथिल्लो सिद्धबाबा मन्दिरदेखि दोभानसम्मको झण्डै चार किलोमिटर क्षेत्रलाई पहिराको अति जोखिमयुक्त मानेर सुरूङ बनाउने योजना अघि बढाइएको थियो। , बर्सेनि पहिराका कारण सडक अवरूद्ध हुँदा नागरिकले सास्ती भगिरहेका छन्। यस वर्ष सिद्धार्थ राजमार्गको पिपलडाँडामा असारको १ गते सडक अवरूद्ध बनेको थियो। असार २४ गते सो राजमार्गको सिद्धबाबा क्षेत्रसँगै झुम्सा, हिउडे खोला, कालीमाटी र पिपलडाँडामा पहिराले सडक अवरूद्ध बनेको थियो। ,
,
फागुनदेखि सिद्धबाबा सुरूङमार्ग निर्माणको काम सुरू हुने
|
विवेक राई यदि तपाईं कोरोना संक्रमण भएर 'होम आइसोलेसन' मा बसिरहनुभएको छ भने तपाईंलाई कति दिन घरभित्रै बस्नुपर्छ भन्ने लाग्दो हो।, त्यसमाथि अहिले आइसोलेसनमा पाँच दिन बसे पुग्छ भन्ने कुरा आइरहँदा यसले तपाईंलाई झन् अलमल बनाइरहेको होला।, यही जिज्ञासा हामीले संक्रामक रोग विशेषज्ञ डाक्टर अनुप सुवेदीलाई सोधेका छौं।, डाक्टर सुवेदीका अनुसार पाँच दिन आइसोलेसन बसेर पुग्दैन। किनभने पाँच दिनपछि पनि संक्रमित व्यक्तिबाट भाइरस अरूमा सर्नसक्ने उनी बताउँछन्। , तर अहिले धेरै संक्रमितहरूले आफूलाई छिट्टै निको भएको महसुस गर्ने गरेका छन्। त्यसले गर्दा पनि कतिलाई आइसोलेसनमा पाँच दिन बसे पुग्ने भन्ने लागेको हुनसक्छ।, यसबारे डाक्टर सुवेदीले भने, 'केहीलाई पहिल्यै संक्रमण भइसकेकाले त्यसबाट बनेको रोग प्रतिरोधात्मक क्षमताका कारण ओमिक्रोन संक्रमण चाँडै हराएर गएको देखिन्छ तर पाँच दिन आइसोलेसन बसेर पुग्दैन।', हुन त केही देशहरूले ओमिक्रोन संक्रमणलाई लिएर आइसोलेसन अवधिलाई छोट्याएका पनि छन्। अमेरिकाले पाँच दिन आइसोलेसनमा बसे पुग्ने जनाएको छ। तर विश्व स्वास्थ्य संगठनले भने यसबारे कुनै आधिकारिक धारण बाहिर ल्याएको छैन। , अमेरिकाकै कुरा उल्लेख गर्दै सुवेदीले त्यहाँ आइसोलेसन अवधिलाई पाँच दिनमा झारिए पनि सकेसम्म बाहिर निस्किँदा एन्टिजेन परीक्षण गर्न भनिएको बताए।, सुवेदी पनि पुनः परीक्षण गर्दा एन्टिजेन नै उचित हुने बताउँछन्। किनभने एन्टिजेनले मरेको भाइरसलाई पोजेटिभ नदेखाउने उल्लेख गर्दै सुवेदीले भने, 'पिसिआरले भाइरस जिउँदो छ कि मरेको भन्ने सरोकार राख्दैन। भाइरसको एउटा सानो टुक्रा भयो भने पनि पोजेटिभ देखाउँछ। तर एन्टिजेनले अरूलाई सर्न सक्ने भाइरस छ भने मात्र पोजेटिभ देखाउँछ।', त्यसो भए संक्रमण भएको कति दिनमा एन्टिजेन परीक्षण गर्ने भन्नेमा डाक्टर सुवेदी कम्तीमा सात दिनपछि एन्टिजेन परीक्षण गर्दा उचित हुने बताउँछन्। त्यसरी एन्टिजेन परीक्षण गर्दा नेगेटिभ आएको खण्डमा संक्रमितले आफू निको भएको ठानी बाहिर निस्किन सक्ने उनले जनाए।, साथै, संक्रमितहरूले आफूमा भएको लक्षण सुधारका आधारमा पनि एन्टिजेन परीक्षण गराउन सक्ने सुवेदी बताउँछन्। किनकि अहिले धेरै संक्रमितहरूलाई लक्षणले छिट्टै छोड्ने गरेको उल्लेख गर्दै उनले त्यस्तो अवस्थामा संक्रमितले एन्टिजेन परीक्षण गराएर नेगेटिभ आएको अवस्थामा बाहिर निस्किन मिल्ने जनाए। , तर यदि होम-आइसोलेसनमा रहेका संक्रमितले पुनः परीक्षण गर्न नचाहेको अवस्थामा पहिल्यैको जस्तो कम्तीमा पनि १० दिन आइसोलेसनमा बस्नुपर्ने उनको भनाइ छ।, १० दिन आइसोलेसनमा बसेपछि भने परीक्षण नै नगराई बाहिर निस्किन मिल्ने सुवेदी बताउँछन्। , यद्यपि यो सबै संक्रमितको हकमा भने लागु नहुने उनको भनाइ छ।, किनभने भाइरसको असर पनि व्यक्तिको स्वास्थ्य अवस्थासँग सरोकार रहने उल्लेख गर्दै उनले रोग प्रतिरोधात्मक क्षमता कमजोर भएका व्यक्तिहरूमा भाइरसको असर पनि लामो समयसम्म हुने बताए। तर त्यस्ता संक्रमितहरू पनि १० दिन आइसोलेसनमा बसेपछि आफू निको नभए पनि उनीहरूबाट अरूमा संक्रमण सर्ने सम्भावना भने न्यून रहने उनको भनाइ छ। , त्यसैले घरमै होम-आइसोलेसनमा बसिरहेका संक्रमितहरू कम्तीमा पनि १० दिन आइसोलेसनमा बस्नुपर्ने सुवेदी बताउँछन्।, यदि लक्षण कम भएको अवस्था वा आफूलाई छिटो निको भएको महसुस भएमा सकेसम्म एन्टिजेन परीक्षण गराउन र नेगेटिभ आएको अवस्थामामात्र बाहिर निस्किन उनको सुझाव छ।,
होम-आइसोलेसनमा रहेका कोरोना संक्रमित कति दिनमा बाहिर निस्कने?
|
सेतोपाटी संवाददाता मंगलबारदेखि टेकु अस्पातलमा पुनः कोभिड-१९ विरूद्धको खोप सञ्चालन हुने भएको छ। , शुक्रराज ट्रपिकल तथा सरूवा रोग अस्पताल टेकुमा कार्यरत चिकित्सक, स्वास्थ्यकर्मी र कर्मचारीलाई कोभिड १९ संक्रमण देखिएपछि कोभिड विरूद्धको खोप अभियान आजदेखि एक साताका लागि स्थगित गरिएको थियो। , काठमाडौं महानगरपालिका, स्वास्थ्य शाखा र नेपाल रेडक्रस सोसाइटीबाट जनशक्ति व्यवस्थापन हुने भएपछि अप्सतालले भोलि मंगलबार १० बजेबाट पुनः कोभिड १९ विरूद्धको खोप अभियान सुरू हुने शुक्रराज ट्रपिकल तथा सरूवा रोग अस्पतालका निर्देशक डा. मनिषा रावलले जानकारी दिइन्। , कोभिड १९ विरूद्धको खोप अभियान मंगलबार बिहान १० बजेदेखि नियमित सञ्चालन हुने अस्पातलले जनाएको छ।,
भोलिदेखि टेकु अस्पतालमा कोभिड-१९ विरूद्धको खोप पुनः सुरू
|
नारायण खड्का सवारी ज्यान मुद्दामा चालको चरम लापरवाही भन्दै अदालतले दश लाख धरौटी माग गरेको छ। , घोराही उपमहानगरपालिका वडा नं. १३ का ४३ वर्षीय चालक नरबहादुर पुनले चरम लापरवाही गरेको ठहर गर्दै उच्च अदालत तुलसीपुरले पुनसँग दश लाख रूपैंया धरौटी माग गरेको अदालतका शाखा अधिकृत गोकर्ण वलीले सेतोपाटीलाई बताए। , गत भदौ १६ गते नेपालगन्जबाट तिजको किनमेल गरि घर फर्किदै गरेको समयमा घोराही ४ स्थित सिस्ने खोलामा आएको बाढीले प्रदेश ३–०१–०२४ च ४४४० नम्बरको कार बगाउँदा चार जनाको मृत्यु भएको थियो।, कारमा सवार घोराही १५ की ३३ वर्षीया राधा कुँवर, घोराही १३ की राधाकी दिदी ३५ वर्षीया सुशीला श्रेष्ठ, घोराही १५ की ४३ वर्षीया बिमला केसी र घोराही १३ की ४० वर्षीया रीतामाया पुनको मृत्यु भएको थियो। कार खोलाले बगाउँदा चालक पुन घाइते भएका थिए।, यो पनि हेर्नुहोस्- ,बग्दाबग्दै राधाले आफ्नो श्रीमानलाई फोन,मा भनिन्- बाबुको ड्याडी, हामीलाई खोलाले बगायो बचाउनुहोस्, घटनापछि मृतकका आफन्तले चालक पुनका बिरूद्ध जिल्ला अदालतमा सवारी ज्यान मुद्दा दर्ता गराएका थिए। त्यसमा सुनुवाई गर्दै जिल्ला अदालतले कात्तिक ८ गते प्रतिवादी चालक पुनसँग पूर्पक्षका लागि एक लाख धरौटी माग गरेको थियो। , तर, त्यो रकम धेरै भएको भन्दै (चित्त नबुझाई) प्रतिवादी चालक पुन उच्च अदालत तुलसीपुरमा अपिलका लागि गएका थिए। त्यसमाथि सुनवाई गर्दै उच्च अदालत तुलसीपुरले चालक पुनको चरम लापरबाही भएको ठहर गर्दै दश लाख रूपैंया धरौटी तोकेको हो। , उच्च अदालतको फैसलामा मृतकको मृत्युको कारण विचार गरि समुचित धरौटी रकम निर्धारण गर्नुपर्नेमा तदनुरूप नगरी भएको जिल्लाको आदेश सो धरौटी रकमको हदसम्म मिलेको नदेखिएकाले बदर गरेको उल्लेख छ। , अदालतले तोकेको दश लाख नगद धरौटी वा सो बराबरको जमानत बुझाउन नसकेपछि चालक पुनलाई पुर्पक्षका लागि थुनामा पठाइएको अदालतका शाखा अधिकृत गोकर्ण वलीले ,सेतोपाटी,लाई जानकारी दिए।, उक्त सवारी ज्यान मुद्दामा निवेदक वादी नेपाल सरकारको तर्फबाट उच्च सरकारी वकिलको कार्यालय तुलसीपुरका निमित्त सहन्यायाधिवक्ता राजेश्वर अर्याल, जाहेरीवालाको तर्फबाट अधिवक्ता मोहनप्रसाद धिताल, विपक्षी प्रतिवादीको तर्फबाट बरिष्ठ अधिवक्ता प्रदीपकुमार धिताल र अधिवक्ता प्रदीपकुमार गौतमले बहस गरेका थिए। , मुद्दा फाँटका प्रहरीबाटै बदमासी ,
दुर्घटनापछि मुचुल्का प्रतिवेदन तयार पार्दा प्रहरीबाटै बदमासी भएको छ। ‘गाडी बिचमा पुगेपछि एकाएक बाढी आएको भन्ने शब्द प्रहरीको मुचुल्कामा छ,’ एक अधिवक्ताले ,सेतोपाटी,सँग भने, ‘त्यो प्रहरीले गरेको बदमासी थियो।’, जानजान मिलेमतोमा फितलो प्रतिवेदन बनाएर दोषी उम्काउन मुद्दा फाँटकै प्रहरी अधिकारीले बदमासी गरेको थाहा पाएपछि जिल्ला प्रहरी प्रमुख एसपी सुरेश काफ्लेले ती प्रहरी अधिकारीलाई अन्यत्र सरूवा गरेका थिए। , ती प्रहरी अधिकारीलाई कारबाही स्वरूप सरूवा गरेपछि आएका मुद्दा फाँटमा प्रहरी अधिकारीले तथ्य कुराको रिपोर्टसहित मुचुल्काको प्रतिवेदन अदालतमा पेश गरेका थिए। , ‘खोलामा ठूलो बाढी पहिलैदेखि आइरहेको भन्ने कुराको पुष्टी खोलाको पूर्व पट्टि रोकिएका टिपर एथेष्ट प्रमाण थियो,’ ती अधिकारीले भने, ‘तर, मुद्दा फाँटका प्रहरीको मिलेमतोमा फितलो प्रतिवेदन पठाउनु अपराध थियो।’, खोलामा बाढी आएको देखेर रोकिराखेको टिपर चालकलेसमेत स्कार्पियो चालक पुनलाई बाढी ठूलो भएको भन्दै गाडी नहाल्न सचेत गराएका थिए। जानीजानी भेलमा असावधानीपूर्वक गाडी हालेको मृतकका आफन्तको वयान र प्रमाणबाट खुलेको ती अधिवक्ताले भने। , घटनास्थल नजिकै घोराही बजार आउन बैकल्पिक बाटोसमेत थियो। चालक पुनले सावधानीका लागि त्यो बाटो जान छोडेर टिपरसमेत रोकिराखेको भेलमा गाडी हाल्ने काम गरेको ती अधिवक्ताले तर्क गरे । , ‘चालककै लापरबाहीले गर्दा चार जनाको मृत्यु भएको देखियो,’ ती अधिवक्ताले भने, ‘चालकले परिस्थिति आँकलन गर्न नसक्नु ठूलो कमजोरी देखिन्छ।’,
सवारी ज्यान मुद्दामा जिल्लाले १ लाख तोकेको धरौटी रद्द गर्दै उच्च अदालतले तोक्यो १० लाख
|
भगवती पाण्डे दुई वर्षअघिसम्म लुम्बिनी प्रादेशिक अस्पताल परिसरमा धेरै सटरहरू थिए। ७३ वटा व्यावसायिक सटरहरू अस्पतालले भाडामा लगाएको थियो।, तिनमा रहेका फार्मेसी र क्लिनिकबाट अस्पताल विकास समितिले ७ करोड बढी आम्दानी गर्थ्यो। यो आम्दानीभन्दा भारी थियो अस्पतालले यिनकै कारण कमाएको बदनामी।, किनभने सरकारी अस्पतालमा काम गर्ने डाक्टर अस्पताल वरिपरिका निजी क्लिनिकमा बढी भेटिन्थे। लुम्बिनी अस्पतालमा आउने बिरामीले भने घण्टौं लाइन बस्दा समेत उपचार पाउँदैन थिए।, अस्पतालको आन्तरिक प्रशासन गतिलो थिएन।, गरिब तथा असहाय बिरामीहरूको लागि सरकारले नि:शुल्क वितरण गर्ने औषधीहरू समेत बिरामीको पहुँचमा थिएनन्।, उपकरण, औषधी खरिद र वितरणमा अनियमितता भएका समाचार बारम्बार सुनिन्थे।, बिरामीहरूलाई जीवन दान दिने अस्पतालका कोठाहरूमा धेरैपटक अख्तियारको टोली छापा हान्न पुग्थ्यो।, पछिल्ला केही वर्षयता भने लुम्बिनी प्रादेशिक अस्पतालले विस्तारै सुधारको बाटो समातेको छ।, नौ दिन अघिदेखि लुम्बिनी अस्पतालमा बुवाको उपचार गराइरहेका सुरेन्द्र परियार अस्पतालको फेरिएको रूप देखेर दंग परेका छन्।, उनी चार वर्ष पहिले कसैलाई लिएर यो अस्पतालमा आएका थिए। त्यो बेला र अहिले धेरै परिवर्तन आएको उनले बताए।, 'अस्पतालको संरचनादेखि सेवासम्म राम्रो भएछ', उनले भने, ‘पहिले त यस्तो थिएन, डाक्टरहरूलाई भेट्न पनि पाइँदैनथ्यो, अहिले त धेरै सुधार भएछ।’, चार वर्षअघि आउँदा उनले लुम्बिनी अस्पतालको हालत देखेकाले यसपालि बुवालाई लिएर उनी बुटवलकै निजी अस्पतालमा गएका थिए।, तर निजीले लुम्बिनीमै रिफर गर्यो।, ‘पहिले निजी अस्पतालमा लगेको थिएँ, त्यहाँबाट रिफर गरेपछि यहाँ ल्याएको हो। ठिकै भएछ,’ उनले भने।, लामो समयदेखि बुटवलमा सर्जिकल सामग्रीको व्यवसाय गर्दै आएका विजय खनाल यसै साता बिरामी परे।, उनी लुम्बिनी अस्पतालमै भर्ना भए। सुरूमा त यो अस्पतालमा राम्रो सेवा पाइन्न कि भन्ने डर पनि छँदै थियो तर एकदिन बस्दै उनले सुधारको महसुस गरे।, ‘अस्पतालले विगतमा गुमाएको आफ्नो साखलाई फर्काएको देख्दा खुसी लाग्यो,’ खनालले भने।, पहिले अस्पतालमा जथाभावी जाने मानिसहरूको प्रवेशलाई रोक्न नसक्दा बिरामीका आफन्त, कुरूवा तथा स्वास्थ्यकर्मीहरूकै समेत गरगहना, मोबाइल र पैसा चोरिने गरेका गुनासो आउने गर्थ्यो।, अहिले भने अस्पतालले बिरामीका कुरूवा तथा भिजिटरलाई कार्ड दिन थालेको छ। कार्ड नभएका मानिस भित्र छिर्न पाउँदैनन्।, ‘भिजिटर कार्ड बाहेकका मानिसलाई अस्पतालभित्र जान रोक लगाएपछि अनावश्यक भिडभाड र चोरी हुने समस्या पनि हटेको रहेछ। बिरामीहरूको उपचार सेवासँगै आन्तरिक व्यवस्थापन सुधार भएको महसुस भयो,’ खनालले भने।, अस्पताल सुधारको सुरूआत परिसरमै रहेका निजी क्लिनिकहरू हटाएर भएको थियो।, दुई वर्ष पहिलेसम्म निजी क्लिनिकले घेरिएको अस्पताललाई अहिले सडकबाटै देख्न मिल्ने बनाइएको छ। सटर भत्काएर कम्पाउण्डर लगाइएको छ।, वरिपरिका निजी क्लिनिक हटाएपछि चिकित्सकहरू पनि आफ्नो कार्य समय अस्पतालमै बस्न थालेको अस्पताल प्रशासनका कर्मचारीहरू बताउँछन्।, यता अस्पताल प्रशासनले पनि चिकित्सकको निगरानी बढायो। हाजिरी र ड्युटीमा कडाइ गर्यो।, भर्ना भएका बिरामी हेर्ने राउण्ड सकेर १० बजेसम्म ओपिडीमा बसिसक्नुपर्ने नियम लागु भयो। ४ बजेसम्म अनिवार्य बस्ने नियम लाग्यो। , अस्पताल विकास समितिका निवर्तमान अध्यक्ष सूर्यबहादुर भट्टराई दुई वर्षकै अवधिमा अस्पतालको भौतिक संरचनादेखि सेवा विस्तारसम्म निकै परिवर्तन गरिएको दाबी गर्छन्।, ‘२०७६ साल माघ २३ गते लुम्बिनी प्रादेशिक अस्पतालमा अध्यक्ष भएर जाँदा मैले अस्पताल आफैं बिरामी भएको देखेको थिएँ। भौतिक संरचना सबै जीर्ण भइसकेका थिए, चिकित्सक, स्वास्थ्यकर्मी र कर्मचारीहरू कोहीप्रति पनि जवाफदेही थिएनन्,' उनले भने, 'मैले अस्पतालको सेवा, भौतिक संरचना र आन्तरिक प्रशासन सुधार गर्ने गरी काम अघि बढाएँ, जुन सफल पनि भयो।’, गएको महिनामात्रै स्वास्थ्य मन्त्रालय तथा स्वास्थ्य निर्देशनालयले गरेको अस्पतालको न्यूनतम सेवा मापदण्ड अनुगमन तथा मूल्यांकन नतिजाले पनि अस्पतालको सेवा सुधार भएको पुष्टि गर्छ।, अघिल्लो वर्ष ४९ प्रतिशत रहेको अस्पतालको न्यूनतम सेवा मापदण्ड यस वर्ष ७४ प्रतिशत पुगेको अनुगमन तथा मूल्यांकन टिमले बताएको थियो।, स्वास्थ्य सेवा विभागका महानिर्देशक डा.दीपेन्द्र रमणले नेपालका सेकेन्डरी बी लेवलका अस्पतालहरूमध्ये यो सेवा उत्कृष्ट भएको बताएका थिए।, वि.सं १९६७ फागुन १५ गते बुटवलको जितगढीमा सामान्य अस्पतालको रूपमा यो अस्पतालको स्थापना गरिएको थियो।, २०२४ सालमा लुम्बिनी अञ्चल अस्पतालको रूपमा विकास गरियो। त्यो बेला ५० बेडको अस्पताल भएको थियो। २५ वर्षपछि अरू ५० बेड थपियो।, २०७५ साल माघमा लुम्बिनी प्रदेश सरकार मातहत आयो। यसको नाम फेरेर लुम्बिनी प्रादेशिक अस्पताल राखियो। अहिले ५ सय २० बेडको ठूलो अस्पताल बनेको छ।, दैनिक ८ सयदेखि १ हजारसम्म बिरामीहरू उपचारको लागि आउने अस्पतालमा सामान्य अवस्थामा पनि ६० प्रतिशत बढी बेड बिरामीले भरिने गर्छन्।, अहिले सञ्चालनमा रहेको अस्पतालको पुरानो भवन २०१६ सालमा निर्माण गरिएको थियो।, ६२ वर्षे बुढो र जीर्ण भवन उच्च भूकम्पीय जोखिममा रहेकोले नयाँ भवनहरू बनाइएको छ।, अस्पतालको भौतिक संरचना निर्माणमा संघ र प्रदेश सरकारसँगै अस्पताल विकास समिति आफैंले पनि करोडौं रुपैयाँ लगानी गरेको छ।, अस्पताल विकास समितिका निवर्तमान अध्यक्ष भट्टराई आफ्नो २३ महिनाको अवधिमा भौतिक पूर्वाधार र उपकरणका लागि झण्डै एक अर्ब रुपैयाँ लगानी गरिएको बताउँछन्।, भट्टराईका अनुसार दुईपटक गरी संघीय सरकारले भौतिक संरचना बनाउन ५८ करोड रुपैयाँ दिएको थियो।, त्यस्तै, अस्पताल विकास समितिले इमरजेन्सी, ओपिडी, अन्तरंग सेवा, फार्मेसी, अस्पताल परिसरभित्रको सडक र अस्पताल कम्पाउण्ड वाल निर्माण लगायतमा करिब ३५ करोड रुपैयाँ लगानी गरेको भट्टराईले बताए।, वि.सं. १९६७ सालमा स्थापना हुँदा दुई जना डाक्टर र ६ शय्या रहेको अस्पतालमा अहिले १ सय चिकित्सक कार्यरत छन्। तीमध्ये ७० जना मेडिकल अफिसर र ३० जना विशेषज्ञ चिकित्सक छन्।, २ सय ५० स्टार्फ नर्स तथा प्यारामेडिक्स, कर्मचारी गरी ७ सयभन्दा बढी जनशक्ति अस्पतालमा कार्यरत छन्।, दैनिक ८ सयदेखि १ हजारसम्म बिरामीले सेवा लिन्छन्।, वर्षमा करिब साढे दुई लाख बिरामीले उपचार पाइरहेको तथ्यांक अस्पताल प्रशासनसँग छ।, सामान्य चिकित्सा (मेडिकल) विभाग, महिला तथा प्रसूति विभाग, बालरोग विभाग, शल्यक्रिया विभाग, नान, कान र घाँटी विभाग, हाडजोर्नी विभाग, छाला, यौन तथा कुष्ठ रोग विभाग, मानसिक रोग विभाग, आकस्मिक सेवा विभाग, एनेस्थेसिया, आइसियू सेवा, दन्त सेवा विभाग, ल्याबसम्बन्धी सेवा, सिटी स्क्यान सेवासमेत अस्पतालमा छन्।, निवर्तमान अध्यक्ष भट्टराईका अनुसार अस्पतालमा हृदयरोग विभाग र आँखा विभाग थिएन। अहिले दुई वटै विभाग सञ्चालनको प्रक्रिया अगाडि बढाइएको छ।, छिट्टै नै क्याथल्याब सहितको मुटुको उपचार गर्ने तयारीमा रहेको उनी बताउँछन्।, साविक लुम्बिनी अञ्चलका जिल्लाहरू मात्र नभई सिंगो लुम्बिनी प्रदेशसँगै अन्य प्रदेशका बिरामी पनि उपचारको लागि यहाँ आउने गर्छन्।, गत वर्षदेखि कोरोना संक्रमितको उपचारमा लुम्बिनी प्रदेशकै नेतृत्व गरेको अस्पतालले त्यसयता पनि सेवा सुधार र विस्तार गर्दै गएको छ।, लुम्बिनी प्रदेश सरकारले प्रादेशिक अस्पताल घोषणा गरेपछि कोभिड महामारीकै बीचमा पनि अस्पतालले करिब आधा दर्जन सेवा विस्तार गरेको थियो।, केही महिना अघिमात्रै अस्पतालको प्रमुख मेडिकल सुपरिटेन्डेन्टको जिम्मेवारी लिएका डा. इन्द्र ढकाल कोरोना संक्रमणको पहिलो र दोस्रो लहरले निकै कुरा सिकाएको बताउँछन्। , तेस्रो लहरललाई लक्षित गरी एउटै भवनबाट ७ बेडको इमर्जेन्सी, ३३ बेडको एचडियू र ६ भेन्टिलेटरसहित २० बेडको आइसियू सञ्चालन गरिएको बताउँछन्।, कोभिड संक्रमितहरूको लागि डायलासिस सेवा दिन छुट्टै मेसिन,र शल्यक्रिया सेवा समेत सुरू गरेको ढकालले बताए।, सरकारले मिर्गौलाका बिरामीहरूको डायलासिस सेवालाई नि:शुल्क गरेपछि ५ बेडबाट सुरू गरिएको डायलासिस सेवालाई अहिले १२ बेड थपेर १७ पुर्याइएको छ।, अहिले २४ घण्टा डायलासिस सेवा सञ्चालनमा छ।, पहिले एचआइभी र हेपाटाइटिस बि भएका बिरामीलाई डायलासिसको लागि काठमाडौं जानुपर्ने बाध्यता थियो। अहिले बुटवलबाटै सेवा दिन थालिएको छ।, सेरो पोजेटिभ डायलासिसको लागि २ बेडको संरचना तयार गरिएको डा. ढकाल बताउँछन्।, पूर्वपश्चिम र सिद्धार्थ राजमार्गको छेउमै रहेको यो अस्पतालमा दुर्घटनामा परेका बिरामीहरूको पनि अत्यन्त चाप हुने गर्छ।, त्यसैले अस्पतालले अहिले इमर्जेन्सी नजिकै ट्रमा वार्ड सुरू गरेको छ।, डा. ढकाल आपतकालीन अवस्थामा सेवा लिन आउने बिरामीहरूको लागि एक दुई मिनेट पनि महत्वपूर्ण हुने भएकोले तत्काल उपचार गर्न सकियोस् भनेर ट्रमा वार्ड सुरू गरिएको बताउँछन्। , बुटवलमै प्रसूति तथा बालबालिकाको लागि सिद्धार्थ बाल तथा महिला अस्पताल सञ्चालनमा रहे पनि लुम्बिनी प्रादेशिक अस्पतालमा प्रसूति सेवा लिन आउने महिलाहरूको संख्या ठूलो छ।, डा. ढकाल दैनिक ३० बढीलाई सामान्य प्रसूति र १२ देखि २० जनासम्मको अपरेसन गरी करिब ५० जनाको प्रसूति गराउने सेवा दिने गरेको बताउँछन्।, तीबाहेक जटिल प्रकारका १० देखि १२ र मध्यम प्रकारका पनि १० देखि १२ जनासम्मको अपरेसन हुने गरेको छ।, लुम्बिनी प्रदेश सरकारले यो अस्पताललाई प्रदेशको गौरवको आयोजनाका रूपमा अघि बढाएको छ।, गुरूयोजना बनाएरै १२ सय बेडको ठूलो अस्पतालका रूपमा विकास गर्ने प्रदेशको योजना छ।, प्रदेश पूर्वाधार प्राधिकरण अन्तर्गत वातावरणीय प्रभाव मूल्यांकन र डिपिआरको काम पूरा भइसकेको छ। चालु आर्थिक वर्षभित्रै टेण्डर प्रक्रियामा लैजाने योजना रहेको ढकालले बताए।, विकास समितिको पहलमा नेपाल सरकारले अस्पतालको स्तरोन्नतिका लागि १० तला भवनको गुरूयोजना बनाइ काम अगाडि बढाएको हो।, नयाँ गुरूयोजना अनुसार यो अस्पतालमा अहिले थप गरिने सेवा सुविधाले १ सय वर्षसम्म धान्ने अनुमान गरेको छ। , गुरूयोजना अनुसार अस्पतालको संरचनाका लागि ७ अर्ब रुपैयाँ लाग्ने अनुमान गरिएको छ।, नयाँ बन्ने अस्पतालको भवनमा १२ सय शय्या, क्याथ-ल्याब, एमडी आइसियू, एसआइसियू, सिसियू, सिटिभी र स्वीट वार्डको समेत डिजाइन गरिएको छ।,
७ करोड भाडा आउने सटर हटाएर मुहार फेरेको लुम्बिनी अस्पताल!
|
सेतोपाटी संवाददाता पछिल्लो २४ घन्टामा काठमाडौं उपत्यकामा ४ हजार ६ सय ७६ जना संक्रमित थपिएका छन्। , स्वास्थ्य तथा जनसंख्या मन्त्रालयका अनुसार काठमाडौंमा ३६३४, भक्तपुरमा ४५५ र ललितपुरमा ५८७ संक्रमित थपिएका छन्।, यस्तै काठमाडौं उपत्यकामा ५२ हजार ८४२ सक्रिय संक्रमित छन्। जसमध्ये काठमाडौंमा ३८५८१, ललितपुरमा ९०५१ र भक्तपुरमा ५२१० सक्रिय संक्रमित छन्।, नेपालमा पछिल्लो २४ घण्टामा १० हजार ३१९ जना कोरोना संक्रमित थपिएका छन्।, स्वास्थ्य तथा जनसंख्या मन्त्रालयका अनुसार पछिल्लो २४ घन्टामा पिसिआर परीक्षणबाट ८ हजार ५४ र एन्टिजेन परीक्षणबाट २२६५ जनामा कोरोना संक्रमण पुष्टि भएको हो।, पछिल्लो २४ घण्टामा २१ हजार २०१ जनामा कोरोना परीक्षण गरिएको थियो। , देशभर ८२ हजार ५५० जना कोरोनाका सक्रिय संक्रमित छन्।, पछिल्लो २४ घन्टामा कोरोना संक्रमणबाट ४ जनाले ज्यान गुमाएका छन्। , यस्तै २५४० जना संक्रमणबाट मुक्त भएका छन्। ,
काठमाडौं उपत्यकामा थपिए ४६७६ संक्रमित, सक्रिय ५० हजार बढी
|
रासस भक्तपुरका औषधि पसल एवं फार्मेसीमा सिटामोल अभाव भएको छ।, घर-घरमा ज्वरो तथा रूघाखोकीका बिरामी थपिँदै गएपछि सिटामोलको माग बढे पनि आपूर्ति नहुँदा सिटामोलको अभाव भएको छ।, भक्तपुरमा फार्मेसी सञ्चालक रुद्र न्यौपानेले सिटामोलको माग धेरै भएको तर आपूर्ति भने शून्यजस्तै भएकाले सिटामोलको अभाव भएको बताए।, प्रमुख जिल्ला अधिकारी रूद्रादेवी शर्माले भक्तपुरमा सिटामोलको अभाव भएको पाइएको बताइन्।, सिटामोलको अभाव भएको व्यापक गुनासो आएपछि प्रशासनले यहाँको मुख्य बजार सूर्यविनायक, कमलविनायक, दूधपाटी लगायतका क्षेत्रका २० वटा औषधि पसलको अनुगमन गर्दा सिटामोलको अभाव पाइएको उनले बताइन्। , उनले भनिन्, 'गुनासो धेरै आयो, हामीले २० भन्दा बढी औषधि पसलमा अनुगमन गर्यौं, सिटामोलको वास्तविक अभाव भएकै पाइयो।', उनले औषधि व्यवस्था विभागमा यसबारे बुझ्न लगाएको जानकारी दिइन्।, भक्तपुर अस्पतालका मेडिकल सुपरिटेण्डेन्ट डा सुमित्रा गौतमले भक्तपुर अस्पालमा भने सिटामोलको अभाव नभएको बताइन्। , उनले भनिन्, 'हाम्रो अस्पतालमा सिटामोल छ, अहिले पनि अस्पतालको फार्मेसीमा चार हजार ५०० सिटामोल छ, स्टोरमा पनि छ, भक्तपुर अस्पतालले आफ्नो अस्पतालमा आउने बिरामीलाई चिकित्सकको सिफारिसअनुसार निःशुल्क सिटामोल दिइरहेको छ।',
,
ज्वरोको बिरामी ह्वात्तै बढ्दा बाहिर सिटामोल अभाव भएको हुनसक्ने भन्दै उनले भक्तपुर अस्पतालमा दैनिक ७०० भन्दा बढी बिरामी बहिरंग सेवा लिन आउने गरेको बताइन्। त्यसमध्येमा २५० भन्दा बढी बिरामी ज्वरो आएकै बिरामी हुने गरेको जानकारी दिँदै उनले ज्वरोको बिरामी भने निकै बढेको बताइन्। ,
,
कोरोना संक्रमित बिरामी पनि थपिँदै जाँदा अस्पतालको शय्या भरिन थालेको छ।, अस्पतालमा रहेको ६ शय्याको आइसियू कोरोनाका बिरामीले भरिएको र आइसियू नचाहिने कोरोनाका बिरामीको चाप पनि बढेको छ। ,
,
मेसु डा. गौतमले अस्पतालले दैनिक गर्ने कोरोनाको पिसिआर परीक्षणमा ८५ प्रतिशतसम्म पोजेटिभ आउने गरेकोमा आइतबार भएको परीक्षणमा भने ६५ प्रतिशतलाई कोरोना संक्रमण देखिएको बताए।,
ज्वरोका बिरामी बढेपछि भक्तपुरमा सिटामोल अभाव
|
पूर्णप्रसाद मिश्र सरकारले तोकेको मापदण्डविपरीत सरकारी कार्यालय र कम्पनीले नै इच्छुमती (टुकुचा) खोला दायाँबायाँ जग्गा नछाडी संरचना निर्माण गरिरहेका छन्। , मन्त्रिपरिषद्ले विसं २०६५ मंसिर १ गते काठमाडौं उपत्यकाभित्रका नगरपालिका र नगरोन्मुख गाविसहरूमा गरिने निर्माणसम्बन्धी मापदण्ड २०६४ मा संशोधन गरेको थियो।, संशोधनअनुसार खोला किनारमा निर्माण गर्दा बागमती, विष्णुमती र मनोहरा खोलाको दायाँबायाँ २०/२० मिटर, रुद्रमती (धोबीखोला) का हकमा धोबीखोला आयोजनाले तोकेको दूरी र आयोजना नभएको स्थानमा नौ मिटरको मापदण्ड तोकिएको थियो। , यसैगरी नख्खु खोलाको दायाँबायाँ १२/१२ मिटर, बल्खु, कर्मनासा, कोड्कु, साङ्ले र महादेव खोलामा १० मिटर, करखुसी खोलामा छ मिटर मापदण्ड मन्त्रिपरिषद्ले तोकेको थियो।, टुकुचा, सामाखुसी र काठमाडौं उपत्यकामा बग्ने अन्य खोलामा चार मिटर छाडेरमात्र निर्माण गर्न पाइने मापदण्ड खाद्य व्यवस्था तथा व्यापार कम्पनीले पालना नगरेको भेटिएको छ।, संरचना निर्माण गर्दा राजकुलो छोप्न नपाइने मापदण्ड पनि मन्त्रिपरिषद्ले पारित गरेको थियो।, काठमाडौं महानगरपालिका–११ भद्रकाली प्लाजास्थित कम्पनीका नाममा रहेको कित्ता नं. २३९५ को सात रोपनी जग्गा भाडामा दिँदा मन्त्रिपरिषद्को मापदण्ड मिचेको भेटिएको हो।, कम्पनीले विसं २०७४ मा कम्पनीको जग्गा भाडामा लगाउन सार्वजनिक सूचना प्रकाशन गरेको थियो। बीसभन्दा बढी कम्पनीले बोलपत्र हालेकामा सबभन्दा बढी भाडा कबोल गर्ने फनल्याण्ड इन्टरटेनमेन्ट प्रालिलाई मासिक रु १० लाख ५१ हजारमा दिने सम्झौता विसं २०७४ असार ७ गते गरिएको कम्पनीका सूचना अधिकारी शर्मिला न्यौपाने सुवेदीले जानकारी दिए।, कम्पनीले मनोरञ्जनात्मक कामका लागि सात रोपनी जग्गा भाडामा दिँदा कानुन बमोजिम गर्ने भनी दोस्रो पक्षसँग सम्झौता गरेको उनले बताए।, कम्पनीले कानुनबमोजिम गर्ने भनी सम्झौता गरेको दाबी गरिए पनि फनल्याण्ड इन्टरटेनमेन्ट प्रालिले भने नदीको दायाँ-बायाँ छाड्नुपर्ने मन्त्रिपरिषद्को मापदण्ड पालना गरेको छैन। , काठमाडौं उपत्यका विकास प्राधिकरणका सहप्रवक्ता दिनेशकृष्ण पोते टुकुचा किनारमा मापदण्ड लागू भएको वर्ष विसं २०६५ पछि निर्माण हुने संरचनाले यो नियम पालना गर्नुपर्ने बताउँछन्।, मापदण्ड मिचेर बनेका संरचनालाई जतिबेला पनि सरकारले भत्काउन सक्ने प्राधिकरणले जनाएको छ।, टुकुचाको तलदेखि माथिसम्म धेरै स्थानमा सरकारी कार्यालयले मापदण्ड पालना गरेका छैनन्। ,
,
सो प्रालिलाई भाडामा दिनुअघि कम्पनीले मनोज ड्राइभिङ सेन्टर प्रालिलाई सात रोपनी जग्गा भाडामा दिएको थियो। त्यसबेला मासिक रु ३० हजार मात्र भाडामा दिइएको भन्दै विरोध भएपछि सम्झौता तोडेर नयाँ कम्पनीलाई भाडामा दिइएको हो। ड्राइभिङ सेन्टरलाई भाडामा दिँदा पनि मापदण्डअनुसार जग्गा छाडिएको थिएन। , माइतीघर–भद्रकाली सडकमा खाद्य कम्पनीको १६ रोपनी चार आना जग्गा माइतीघर–भद्रकाली सडक खुल्दा कम्पनीकै नाममा रहेको धेरै जग्गा बाटोमा परेको सूचना अधिकारी सुवेदीले सुनाए।, यो सडकमा कम्पनीको १६ रोपनी चार आना दुई पैसा तीन दाम जग्गा परेको छ। त्यसको अहिले पनि कम्पनीले सरकारसँग मुआब्जा माग गरिरहेको छ। यसको मुआब्जा मालपोत कार्यालयले तोकेको न्यूनतम रु ८३ करोड ४७ लाख २६ हजार माग गरिएको हो। , माइतीघर–भद्रकाली सडक खुलेपछि टुकुचा किनारको दायाँबायाँ मापदण्ड अनुसारको जग्गा खाली गरी सडक निर्माण गरे राजधानीको भित्री भागमा हुने जाम कम गर्न सहयोग पुग्ने भए पनि सरोकार भएका सरकारी निकायको यसतर्फ ध्यान जान सकेको छैन। सरकारी निकायले नै सरकारले तोकेको मापदण्डअनुसारको नदी दायाँबायाँको भाग नछाडेपछि निजीलाई भन्न सक्ने अवस्था छैन।, टुकुचा किनार दायाँबायाँको सडक खोल्न सके भद्रकालीप्लाजामा रहेका नेपाल टेलिकम, खाद्य व्यवस्था तथा व्यापार कम्पनी, राष्ट्रिय महिला आयोग, राष्ट्रिय समाचार समिति (रासस), नेपाल स्टक एक्सचेञ्ज (नेप्से), नेपाल टेलिभिजन व्यापार महाशाखा, नेपाल कृषि अनुसन्धान परिषद (नार्क), राष्ट्रिय वाणिज्य बैङ्कलगायत सरकारी निकायमा कार्यरत कर्मचारी र अन्यलाई समेत सवारी ओहोरदोहोर गराउन सहज हुनेछ। , व्यापार कम्पनीका प्रमुख कार्यकारी अधिकृत मोहनप्रकाश चन्द भने टुकुचा खोला नभई नाली भएकाले यसमा कुनै मापदण्ड नहुने दाबी गर्छन्।, 'टुकुचाको माथिदेखि नै यस्तै छ, सम्झौता भइसकेपछि म कम्पनीमा आएकाले यस विषयमा थप जानकारी कम्पनीको सम्पत्ति व्यवस्थापन महाशाखाबाट लिनुस्', उनले भने।, महाशाखा प्रमुख माधव अर्याललाई यस विषयमा पटक/पटक सम्पर्क गर्दा उनले फोन उठाएनन्। रासस,
सरकारी कार्यालय र कम्पनी नै पालना गर्दैनन् मापदण्ड
|
एजेन्सी सिरियामा बम आक्रमणमा परी खुट्टा गुमाएका बुवाले पाखुरा र गोडा नभएका छोरालाई उचालिरहेको एउटा तस्बिर गत वर्ष निकै भाइरल भएको थियो।, टर्कीका फोटोग्राफर मेहमेत अल्सानले खिचेको उक्त तस्बिरमा वैशाखी टेकेर मुन्जिर एल नेजेल आफ्ना छोरा मुस्ताफालाई उठाइरहेका थिए। यो तस्बिर टर्की र सिरियाको सीमानजिकै खिचिएको थियो। पछिल्लो समय उनीहरू टर्कीको शरणार्थी शिविरमा बसिरहेका थिए।, बाबु-छोरा हाँसिरहेको उक्त तस्बिरले संसारभरि चर्चा पाएको थियो भने सिएना अवार्डमा फोटो अफ द इयरको उपाधि जितेको थियो।, अवार्ड आयोजकहरूले त्यसपछि अल्सान र उनका छोराको उपचारमा सहयोग गर्न पैसा उठाउने अभियान थालेका थिए। उनीहरूले कूटनीतिक नियोग, अस्पताल र सिएनाका चर्चहरूसँग सहकार्य गरे।, द न्युयोर्क टाइम्सका अनुसार अहिले अल्सान र उनका छोरा परिवारसहित इटाली पुगेका छन्। गत महिना उनीहरूको भिसा लागेको खबर पाउँदा ६ वर्षका मुस्ताफा निकै खुसी भएका थिए।, मुस्ताफा पेटमै हुँदा उनकी आमाले खाएको औषधीका कारण उनी यस्तो अवस्थामा जन्मिएका हुन्। सिरियामा युद्धका क्रममा नर्भ ग्यास छोडिएपछि गर्भवती रहेकी उनकी आमा बिरामी परेकी थिइन्।, इटालीका डाक्टरहरूले मुस्ताफा हिँड्न सक्ने हुनका लागि लामो उपचार गर्नु पर्ने बताएका छन्।, उनका बुवाको उपचार भने चाँडै सकिने डाक्टरहरूको भनाइ छ।, सिरियामा सन् २०११ देखि गृहयुद्ध जारी छ। राष्ट्रपति बसर अल असदको सरकारले विद्रोहीहरूलाई समाप्त गर्न घातक हतियारहरू प्रयोग गर्ने गरेको छ।, सिरियाको युद्धमा अहिलेसम्म साढे ३ लाख बढी मानिसहरूले ज्यान गुमाएका छन् लाखौं विस्थापित भएका छन्।,
एउटा भाइरल तस्बिरले बदल्यो यी बाबु-छोराको जिन्दगी
|
सेतोपाटी संवाददाता इपिडिमियोलोजी तथा रोग नियन्त्रण महाशाखाले विश्वभर फैलिएको कोभिड-१९ भाइरसको ओमिक्रोन भेरियन्टले नयाँ भेरियन्ट बनाउने जोखिम रहेकोले निरन्तर सावधानी अपनाउन आग्रह गरेको छ।, सोमबार न्यूज एजेन्सी नेपालसँग कुराकानी गर्दै इपिडिमियोलोजी तथा रोग नियन्त्रण महाशाखाका प्रमुख कृष्णप्रसाद पौडेलले ओमिक्रोन भाइरस जतिधेरै फैलिन्छ उति नै नयाँ भेरियन्ट बन्ने जोखिम रहेको बताए। , ओमिक्रोनबाट उत्परिवर्तन भएर आउनसक्ने भेरियन्ट ओमिक्रोनभन्दा घातक जटिल प्रकृतिको पनि हुन सक्ने अवस्था रहेकोले उनले निरन्तर सावधानी अपनाउन आग्रह गरे। , डा. पौडेलले भाइरसमा छिटो छिटो उत्परिवर्तन अथवा आनुवांशिक परिवर्तन हुने भएकोले ओमिक्रोन कमजोर भयो डेल्टा भेरियन्टलाई विस्थापित गर्यो भनेर ढुक्क हुन नसकिने बताए।, विश्वव्यापी रूपमा अध्ययन गर्दा कोभिड-१९ को महामारी यतिमै सीमित रहने तथ्य स्पष्ट भइनसकेको उनले बताए। , अर्को भेरियन्ट योभन्दा कडा आएमा मात्र ओमिक्रोन विस्थापित हुने उनको भनाइ छ। , उनले भने, ‘विश्वव्यापी तथ्यांकहरूले ओमिक्रोन एकदमै छिटो विगत दुई महिनाको अवधिमा संसारका अधिकांश मुलुकमा फैलिएको र डेल्टालाई विस्थापन गरेको भन्ने जुन तथ्य छ, त्यो सँगसँगै हामीले के बुझ्नुपर्छ भने ओमिक्रोनको नाममा डेल्टालाई विस्थापन गरे पनि यो भाइरस जति धेरै फैलिन्छ, जतिधेरै स्थानमा, धेरै व्यक्तिहरूमा पुग्छ, नयाँ भेरियन्ट बनाउने जोखिम कायमै छ।’ , नयाँ नयाँ भेरियन्ट आउने जोखिम कायमै रहेको भन्दै उनले ओमिक्रोनमै गएर यो महामारी सीमित हुन्छ भन्ने तथ्य अझै स्पष्ट भइसकेको बताए। , ‘नयाँ भेरियन्ट यो भन्दा आक्रामक भएन भने त्यसले फेरि ओमिक्रोन रिप्लेस गर्न सक्दैन। त्यसकारण यसलाई रिप्लेस गर्न योभन्दा आक्रामक नै आउनुपर्छ। योभन्दा कमजोर आयो भने त हामी सबैले सोचेको जस्तै भयो, महामारीले धेरैलाई दुःख नदेला भन्ने सकारात्मक सोच मात्रै हो। तर भाइरसले कस्तो रूप लिन्छ भन्ने भविष्यको गर्भमै छोडौं र हामी सचेत रहौं,’ उनले भने।, पौडेलले अहिले ८७ हजार जना हाराहारीमा सक्रिय संक्रमित रहँदा संस्थागत आइसोलेसनमा करिब १२ सय जनामात्र रहेको र अन्य संक्रमित घरमै आइसोलेसनमा बसिरहेको बताए।, हाल दैनिक २०० जना हाराहारीको संक्रमितलाई सघन उपचार कक्षमा उपचार गर्नु परेको र त्यसमध्ये ३० देखि ४० जनालाई भेन्टिलेटर आवश्यक परेको उनले जानकारी दिए। , यस्तै, जनवरी महिनाको अन्तिम अर्थात् माघ महिनाको मध्यमा पुग्दा संक्रमित हुने र अस्पतालको सेवा चाहिने संक्रमितको संख्या पनि धेरै बढ्ने प्रक्षेपण स्वास्थ्य मन्त्रालयले गरेको डा. पौडेलले जानकारी दिए।,
ओमिक्रोनपछि अर्को भेरियन्टको जोखिम (भिडिओ)
|
सेतोपाटी काठमाडौंको पुरानो बसपार्कमा फरक क्षमता भएका व्यक्तिलाई चढ्ने र ओर्लने सुविधा प्रदान गरिने भएको छ।, महानगरीय ट्राफिक प्रहरी महाशाखाले आजदेखि फरक क्षमता भएका व्यक्तिलाई सार्वजनिक सवारी साधनमा सहज पहुँच र सुविधाका लागि चढ्ने र ओराल्नको लागि पुरानो बसपार्कमा ठाउँको व्यवस्था गरेको हो।, महाशाखाका प्रमुख, प्रहरी वरिष्ठ उपरीक्षक उमेशराज जोशीले फरक क्षमता भएका व्यक्तिलाई सार्वजनिक सवारी साधन चढ्न लामो बाटो हिँडडुल गर्नका लागि समस्या परेकाले पुरानो बसपार्कबाट बस चढ्ने व्यवस्था मिलाइएको जानकारी दिए।, महाशाखाले पुरानो बसपार्कमा ‘फरक क्षमता भएका व्यक्तिलाई मात्र चढाउने र ओराल्ने ठाउँ’ लेखिएको बोर्ड पनि राखेको छ।, फरक क्षमता भएकाको जीवन सहज बनाउन अझै यस्ता सवारी र अपाङ्गतामैत्री व्यवस्था थप्दै जाने महाशाखा प्रमुख जोशीको भनाइ छ।, महाशाखाले सार्वजनिक सवारी साधनका चालक, सहचालक तथा यात्रुलाई तोकिएको स्थानबाट मात्रै ‘पिक एण्ड ड्रप’ गर्न पनि अनुरोध गरेको छ। , ,
पुरानो बसपार्कमा फरक क्षमता भएका व्यक्तिलाई चढ्ने र ओर्लने सुविधा
|
रासस राष्ट्रिय योजना आयोगमातहतको केन्द्रीय तथ्यांक विभागले राष्ट्रिय जनगणना-२०७८ को प्रारम्भिक नतिजा तयार गरेको छ।, सो जनगणनाको स्थलगत कार्य पहिलो चरणको गत २०७८ भदौ ३० देखि असोज १८ र दोस्रो चरणको २०७८ कात्तिक २५ देखि मंसिर ९ गतेसम्म भएको थियो।, नेपालको संविधान, २०७२ पछि मुलुकमा भएको पहिलो जनगणनाको प्रारम्भिक नतिजा यही माघ १२ गते बुधबार भर्चुअल रूपमा पत्रकार सम्मेलन गरी सार्वजनिक गरिने विभागका निर्देशक ढुण्डीराज लामिछानेले जानकारी दिए।,
जनगणनाको प्रारम्भिक नतिजा तयार, माघ १२ मा सार्वजनिक गरिने
|
रासस रक्षा मन्त्रालयका नवनियुक्त सचिव किरणराज शर्मालाई नेपाली सेनाको संगठनात्मक संरचना, जिम्मेवारी, अपरेसनल गतिविधि, कल्याणकारी कार्यलगायतका विषयमा औपचारिक रूपमा जानकारी गराइएको छ।, उनको सम्मानमा नेपाली सेनाद्वारा जङ्गी अड्डामामा आयोजित कार्यक्रमा मुलुकको वर्तमान वस्तुस्थिति लगायतका विषयमा प्रस्तुतिकरणमार्फत जानकारी गराइएको हो।,
,
कार्यक्रममा नेपाली सेनाका रथीवृन्द तथा अधिकृतलगायत रक्षा मन्त्रालयका अधिकृत प्रतिनिधि सहभागी रहेको सैनिक जनसम्पर्क तथा सूचना निर्देशनालयले जनाएको छ।, यसअघि प्रधानसेनापति महारथी प्रभुराम शर्मासँग उनले भेट गरेका थिए।,
सेनाको संगठनात्मक संरचनाबारे सचिव शर्मालाई जानकारी
|
नारायण खड्का दाङको घोराही कारागारबाट एक महिनाअघि भागेका कैदी यमराज परियारलाई प्रहरीले ३२ दिनपछि पक्राउ गरी सोमबार सार्वजनिक गरेको छ। , दाङको राजपुर गाउँपालिका वडा नं. ३ का २९ वर्षीय परियार पुस ८ गते उपचारको बहाना बनाई प्रहरीकै मोटरसाइकल लगेर भाग्न सफल भएका थिए।, जिल्ला प्रहरी कार्यालय दाङका प्रहरी प्रवक्ता डिएसपी मुकुन्दप्रसाद रिजालको कमाण्डमा खटिएको प्रहरीको विशेष टोलीले परियारलाई नेपाल-भारतको सीमा क्षेत्र बाँके जिल्ला नेपालगञ्ज उपमहानगरपालिका-१५ स्थित जमुनाहा नाका क्षेत्रबाट पक्राउ गरेको जिल्ला प्रहरी प्रहरी प्रमुख एसपी सुरेश काफ्लेले पत्रकार सम्मेलनमा जानकारी दिए।, तर, उच्च स्रोतले भने यमराजलाई छिमेकी देश भारत पञ्जाबबाट पक्राउ गरी नेपाल ल्याएको बताएको छ। , पत्रकार सम्मेलनमा प्रहरी प्रधान कार्यालय इन्टरपोल शाखा र भारतीय प्रहरीको समन्वयमा फरार नाइके परियारलाई पक्राउ गरिएको एसपी काफ्लेले नै बताउनुले उनलाई भारतमै पक्राउ गरेको पुष्टि गर्ने आधार हो। , पुस ८ गते प्रहरीकै मोटरसाइकल लगेर भागेपछि जिल्ला प्रहरी कार्यालयले डिएसपी रिजालको नेतृत्वमा सोही दिन नै घटना अनुसन्धान र फरार नाइके परियारको खोजी गर्न भनेर एक टोली गठन गरेको थियो। जसलाई प्राविधिक भाषामा प्रहरीले ‘एनकाई’ मिसनको नाम दिएको थियो।, आफ्नै गर्भवती प्रेमीको हत्या अभियोगमा २० वर्ष कैद तोकिएका यमराजले साढे ७ वर्षजति कैद भुक्तान गरिसकेका थिए। पक्राउ परेका नाइके यमराजलाई प्रहरीले मंगलबार अदालतमा उपस्थित गराउने भएको छ। , प्रहरी स्रोतका अनुसार कर्तव्य ज्यान मुद्दामा साढे ७ वर्ष जति कैद भुक्तान गरिसकेका नाइके यमराजलाई भागे बापत अब काराबासको सजाय थप हुनेछ। बाँकी रहेको सजायको डेढ प्रतिशतले वृद्धि भई अब थप स्वत: २० वर्ष सजाय हुने भएको छ।, ठूलो रकमको चलखेल र मिलेमतोको आशंका, स्रोतका अनुसार नाइके यमराज फरार प्रकरणमा ठूलो आर्थिक चलखेल र मिलेमतो देखिन आएको छ।, ‘प्रहरी जवान धनराज चौधरीलाई धनको प्रलोभनमा पारेको स्पष्ट भइसकेको छ,’ स्रोतले भन्यो, ‘धनराजले झन्डै ५ लाख लगेको र अन्य व्यक्तिले चार गुणा बढी रकम यमराजसँग लिएको आशंका छ।’, कारागार भित्रैका कैदीहरूसँग अनेक प्रलोभनमा पारी ठूलो रकम असुलेको र त्यहीबाट भाग्ने योजना बुनेको स्रोत बताउँछ। , ‘कारागार प्रशासनकै व्यक्तिहरूले ठूलो धनराशी लिएको देखिन्छ,’ स्रोतले भन्यो ‘मंगलबार हामी यमराजलाई अदालत पेस गर्छौंं र त्यसपछि क कस्को कस्तो मिलेमतो छ थप कुरा अनुसन्धानबाट खुल्ने आश गरौं।’, स्रोतका अनुसार पहिला उन्मुक्ति पाएका कारागारका जेलर पनि फरार नाइके पक्राउ परेपछि फेरि तानिने सक्ने अनुमान गरिएको छ ।, भाग्न भाइको सहारा, लामो समयदेखि भारतमा बस्दै आएका यमराजका भाइको मद्दतमा उनी भाग्न सफल भएको स्रोत बताउँछ।, उनका भाइको योजना अनुसार यमराज भाग्नुभन्दा एक हप्ता पहिला गाडी नै ल्याएर दाङ आएको अनुसन्धानबाट खुलेको छ। , ‘गणेश, रमेश र बिमलसहित पाँच जना मान्छेले यमराजलाई भगाउन मद्दत गरेको खुलेको छ,’ स्रोतले भन्यो ‘अब बिस्तारै उनीहरूको पनि खोजी गर्ने क्रम सुरू हुन्छ ।’, पुस ८ गते प्रहरीकै मोटरसाइकल लगेर भागेका यमराज घोराही–लमही सडक खण्डको जंगलमै मोटरसाइकल छोडेर गएका थिए। , अनुसन्धानमा खटिएका एक अधिकारीका अनुसार त्यसपछि यमराज जंगलको बाटो हिँडेर लमही झरेको खुलेको छ। उनले प्रहरी सूचना प्रविधि र टेक्नोलोजीकै प्रयोग गरेर यमराजलाई पक्राउ गर्न सफल भएको जानकारी दिए।, ‘यमराजले यो बीचमा दश वटा बढी मोबाइल प्रयोग गरेको देखियो,’ उनले भने, ‘ चोर जति नै बाठो भए पनि उस्ले केही न केही क्लूहरू छोडेको हुन्छ। हामी त्यही क्लूहरू पछ्याउँदै एक महिनापछि उसम्म पुग्न सफल भएका हौंं।’, ‘उसले हरेक ठाउँमा पुग्दा नयाँ मोबाइल र सीम प्रयोग गरेको देखियो। सार्वजनिक बसहरू समेत प्रयोग गरेको देखियो,’ स्रोतले भन्यो ‘ इण्डिया प्रवेश गर्दा पनि ऊ बोर्डर एरियामा पैदल नै हिँडेर गएको देखियो।’, साधा पोशाकका प्रहरी लगायत सबैको सहयोगमा यमराजसम्म पुग्न सम्भव भएको एक अधिकारीले बताए।, फरार नाइके यमराजलाई निरन्तरण पछ्याउँदै भारतको इलाहाबादसम्म पुगेर समात्न सम्भव भएको हो र यसमा प्रहरी सफल भएको ती अधिकारीले बताए। , सम्बन्धित समाचार:, घोराही कारागारका नाइके यमराज भगाउन युवतीको प्रयोग, फरार नाइके यमराजलाई कारागार भित्रै ‘लज’ को जस्तै सुविधा!, प्रहरीको मोटरसाइकलमा भागेका कारागार नाइके यमराज भारतमा पक्राउ, घोराहीका जेलर युवराज परियारविरूद्ध पक्राउ पुर्जी जारी, नाइके फरार प्रकरणमा जेलर र तीन प्रहरीसहित सात पक्राउ , किन पक्राउ परे घोराही कारागारका जेलर?, नाइके फरार प्रकरण: छुटे घोराही कारागारका जेलर युवराज, कारागार व्यवस्था विभागले अनुमति नदिँदा जेलर युवराज* छुटे मुद्दा नै नचली, , प्रहरी जवानलाई कोठामा चुकुल लगाएर भागेका थिए घोराही कारागारका नाइके ,
भारतमा लुकेर बसेका फरार नाइके यमराजसम्म कसरी पुग्यो प्रहरी?
|
सेतोपाटी संवाददाता ओखलढुंगामा गुडिरहेको यात्रुबाहक जिपमा माथिबाट ढुंगा खस्दा तीन जनाले ज्यान गुमाएका छन्। , ओखलढुंगाको सिद्धिचरण नगरपालिका नारायणथानमा आइतबार करिब ९ बजेतिर बाटो खन्दा माथिबाट लडाएको ढुंगाले सडकमा गुडिरहेको को १ ज ३५६९ नम्बरको बोलेरोलाई किचेको प्रहरीले जनाएको छ।, मानेभन्जाङ गाउँपालिका-१ मोलिकाबाट ओखलढुंगा सदरमुकाम आइरहेको उक्त जिप दुर्घटनामा परेको जिल्ला प्रहरी कार्यालय ओखलढुंगाका प्रहरी निरीक्षक लंक श्रेष्ठले जानकारी दिए।, बाटो खन्ने क्रममा निकालेको ढुंगा खस्दा तल सडकमा गुडिरहेको जिपमा परेको रहेछ, जीपमा सवार ६ जनामध्ये तीन जनाको घटनास्थलमै मृत्यु भएको छ’, श्रेष्ठले ,सेतोपाटी,सँग भने,‘तीन जना घाइते छन्।’, मृत्यु हुनेमा सिद्धिचरण नगरपालिका-१ तलुवाका १० वर्षीय इसव कोइराला, ७ वर्षीया युनिसा कोइराला र मानेभन्जाङ गाउँपालिका १ मोलिकाका ३० वर्षीय हेम मगरको मृत्यु भएको प्रहरी निरीक्षक श्रेष्ठले जानकारी दिए। मृतक कोइराला दाजुबहिनी हुन्। , घाइतेमध्ये २ जना गम्भीर छन्। उनीहरूलाई थप उपचारका लागि काठमाडौं लैजाने तयारी भइरहेको सिद्धिचरण नगरपालिकामा प्रमुख मोहनकुमार श्रेष्ठले जानकारी दिए।, ‘घाइतेमध्ये देव बहादुर श्रेष्ठ र सन्जिव श्रेष्ठ गम्भीर छन्। उपचारका लागि काठमाडौं लाने तयारी गरिरहेको छौं, त्यसका लागि हेलिकप्टर चार्टरको प्रक्रिया अघि बढिसकेको छ,’ उनले सेतोपाटीसँग भने।, सामान्य घाइते लक्ष्मी कोइरालाको ओखलढुंगाकै सामाजिक अस्पतालमा उपचार भइरहेको छ।,
,
ओखलढुंगामा गुडिरहेको जिपमाथि ढुंगा खस्यो, तीनको मृत्यु ३ घाइते
|
सेतोपाटी संवाददाता प्रहरीले काठमाडौंको टोखाबाट कस्तुरीको बिना जस्तो देखिने वस्तुसहित चार जनालाई पक्राउ गरेको छ। , महानगरीय प्रहरी परिसर काठमाडौंका प्रहरी उपरीक्षक (एसपी) दिनेशराज मैनालीले शनिबार टोखा नगरपालिका-३ भत्केको पुल नजिकमा अवैध रूपमा वन्यजन्तु ओसारपसार भइरहेको भन्ने सूचनाका आधारमा पक्राउ गरेको बताए। , उनका अनुसार नुवाकोट दुप्चेश्वर गाउँपालिका-७ घर भई हाल तार्केश्वर नगरपालिका-१ का २९ वर्षीय आशिक तामाङ र ४० वर्षीय राजु थापा पक्राउ परेका हुन्।, यसैगरी धादिङ धुनिवेशी नगरपालिका-१ का ३५ वर्षीय श्याम पाठक र तार्केश्वर नगरपालिका-१ का ३४ वर्षीय कृष्ण गुरागाई पक्राउ परेको एसपी मैनालीले बताए। , उनीहरूलाई वन्यजन्तु ओसारपसार गरेको आरोपमा महानगरीय प्रहरी वृत्त महाराजगञ्जबाट खटिएको टोलीले पक्राउ गरेको हो। , सोमबार महानगरीय प्रहरी वृत्त महाराजगञ्जबाट नियन्त्रणमा लिइएका चारैजनालाई आवश्यक अनुसन्धान एवम् कारवाहीको लागि डिभिजन वन कार्यालय, हात्तीसार पठाएको एसपी मैनालीले जानकारी दिए।,
काठमाडौंमा कस्तुरीको बिना जस्तो देखिने वस्तुसहित चार पक्राउ
|
राजकुमार पराजुली/रासस ऐतिहासिक, धार्मिक, सांस्कृतिक तथा पुरातात्विक नगर पनौती विश्व सम्पदामा सूचीकृत हुन मन्त्रिपरिषद् निर्णयको पर्खाइमा रहेको छ। सूचीकृत हुनुपूर्व आवश्यक सम्पूर्ण प्रशासनिक प्रक्रिया सकेर एक वर्षअघि नै मन्त्रिपरिषदमा ‘फाइल’ गरेको नगरपालिकाले जनाएको छ । , पनौती नगरपालिका–७ विश्व सम्पदामा सूचीकृत गर्न संयुक्त राष्ट्रसङ्घीय अङ्ग (युनेस्को)द्वारा २५ वर्षअघि प्रस्ताव गरिएको क्षेत्र हो । सूचीकृतको अन्तिम प्रक्रिया नेपाल सरकार मन्त्रिपरिषद् बैठकको निर्णयको पर्खाइमा रहेको हो ।, ‘सम्पूर्ण काम सकेर मन्त्रिपरिषदमा बुझाइएको छ, बैठकको निर्णयलगत्तै पनौतीलाई युनेस्कोले विश्व सम्पदा सूचीमा सूचीकृत गर्नेछ’, नगरप्रमुख भीम न्यौपानेले भने। उनका अनुसार मन्त्रिपरिषद्ले निर्णय गरेपछि उक्त निर्णयको आधारमा युनेस्कोले पनौतीलाई विश्व सम्पदामा सूचीकृत गर्नेछ। , नेपालस्थित मन्त्रिपरिषद्को निर्णयलगत्तै विश्व सम्पदामा सूचीकृत हुने युनेस्कोको नेपालस्थित कार्यालयले समेत जनाएको छ। पनौती नगरलाई विश्व सम्पदामा सूचीकृत गर्ने कार्य गत साल नै अघि बढाइएपछि युनेस्कोको नेपाल प्रमुख क्रिष्टियन मनहर्टले पनौतीका ऐतिहासिक, धार्मिक तथा पुरातात्विकलगायत सम्पदाको अवलोकन गरेका थिए।, अवलोकनका क्रममा मनहर्टले विशेष रुचिपूर्वक मठमन्दिर तथा पूराना नेपाली मौलिकता बोकेका घरलाई विश्व सम्पदामा सूचीकृत गर्न युनेस्को तयार भएको स्थानीय जनप्रतिनिधिलाई जानकारी गराएपछि नगरपालिकाले लागि आवश्यक बजेट छुट्याएर प्रक्रिया अघि बढाएको न्यौपानेले बताए।, देशमा राजनीतिक उतारचढाव, सरकार परिवर्तन, कोरोना सङ्क्रमणले पारेको प्रतिकूल प्रभावका कारण एक वर्षदेखि मन्त्रिपरिषदमा पनौतीको विषयले प्राथमिकता नपाउँदा विश्व सम्पदामा सूचीकृत हुन नपाएको बताइन्छ। ‘हामी बाह्रवर्षे मकर–मेला अर्थात् यही माघअघि विश्व सम्पदा सूचीमा सूचीकृत हुने अपेक्षामा थियौं, विविध कारणले रोकिएको छ’, न्यौपानेले भने। उनले मन्त्रिपरिषद्को कार्यसूचीमा प्राथमिकतामा नपरेका कारण प्रक्रिया लम्बिनसक्ने बताए।, पनौतीलाई सरकारले प्राचीन स्मारक संरक्षण ऐन २०३१ अनुसार २०५८ सालमा ‘स्मारक क्षेत्र’ घोषणा गरिसकेको छ। मन्त्रिपरिषद्को निर्णयपछि युनेस्कोको फ्रान्सको पुरातत्व विज्ञ टिमले पुनः पनौतीको अनुगमन निरीक्षण गर्नेछ। सूचीकृतको यस प्रक्रियामा पनौतीमा ७२ वटा मौलिक नेपाली घरसमेत निर्माणको काम धमाधम भइरहेको छ । नगरपालिकाद्वारा सांस्कृतिक पर्यटन विकासका लागि कलात्मक काठ बनाउने तालिम, होमस्टे (घरबास) सञ्चालन र पुरातात्विक सम्पदाको संरक्षण कार्यक्रम सञ्चालन गरिसकेको छ । , पनौती विश्व सम्पदामा सूचीकृत भएपछि ‘पनौती युनेस्को विश्व सम्पदा क्षेत्र’ भनिनेछ। युनेस्कोले कुनै पनि राष्ट्रको विशेष सांस्कृतिक महत्व राख्ने (जस्तैः वन, पहाड, ताल, द्वीप, मरुभूमि, स्मारक, भवन, वा सहर) धरोहरलाई आफ्नो सूचीमा सूचीबद्ध गर्ने गर्दछ । जुन विश्व सम्पदा समितिद्वारा चयन गर्ने गरिन्छ । , सोही समितिले नै यस सम्पदा क्षेत्रको रेखदेख युनेस्कोको तत्वावधानमा हुने नीति छ। युनेस्कोको नेपालस्थित निकायले २०५२ सालमै पनौतीलाई मध्यकालीन वास्तुकला क्षेत्र जनाउँदै विश्व सम्पदामा सूचीकृत गर्न प्रस्ताव गरेको थियो । त्यसयता जनप्रतिनिधि तथा सरोकारवालाको बेवास्ताले सूचीकृतको काम अन्यौलमा रहँदै आएको हो । पुरातत्व विभागद्वारा पनौती नगरका ए्तिहासिक मठमन्दिर तथा पुराना कलात्मक शैलीका घरको पुनःनिर्माण भइरहेको छ। , पनौती नपाको वडा नं ५, ६ र ७ मा एक सयभन्दा बढी ऐतिहासिक मठमन्दिर, पाटी, पौवा रहेका छन्। फ्रान्स सरकारको सहयोगमा २०४८ सालदेखि २०५५ सालसम्ममा ती मठमन्दिर, पाटी, पौवाको मर्मत एवं जीर्णोद्वार गरिएको थियो। पुरातत्व विभागका अनुसार नेपालको चार क्षेत्रलाई विश्व सम्पदा सूचीमा सूचीकृत गरिएको छ। सोमा काठमाडौँ उपत्यका (उपत्यका सात क्षेत्रः काठमाडौं दरबार क्षेत्र, पाटन दरबार क्षेत्र, भक्तपुर दरबार क्षेत्र, पशुपतिनाथको मन्दिर, स्वयम्भूनाथ, बौद्धनाथ र चाँगुनारायण मन्दिर), चितवन राष्ट्रिय निकुञ्ज, लुम्बिनी र सगरमाथा राष्ट्रिय निकुञ्ज छन्। , नेपाल सरकारले हालसम्म पनौतीसहित १५ ऐतिहासिक एवं पर्यटकीयस्थललाई विश्व सम्पदा सूचीमा सूचीकृत गर्न युनेस्कोसमक्ष प्रस्ताव गरेको छ। यसमध्ये पनौती विश्व सम्पदामा सूचीकृत पहिलो हुने देखिएको छ । , भारतको प्रयागमा गङ्गा र यमुना नदीको सङ्गममा गुप्तरुपले सरस्वती नदी बहेझैँ पनौतीस्थित रोशीलाई रुद्रावती नदी, पूयणमाता नदीलाई लीलावती र गुप्तरुपले बहेकी ब्रम्हायणी मन्दिरको मुनिबाट दूध बग्ने नदीपद्यमावती मानिँदै आइएको छ । , राजा प्रताप मल्लले विसं १२७ मा रानीपोखरी बनाइसकेपछि विभिन्न तीर्थस्थलको जलराख्ने क्रममा पनौतीस्थित त्रिवेणीघाटको जल पनि राखेको शिलालेखमा उल्लेख गरिएको इतिहासविद्ले जनाएका छन्। , तीन नदीको सङ्गमस्थल त्रिवेणीघाटमा पुण्यमाता र रोशी खोलाबाहेक पद्यमावती नदी गुप्त रुपमा बहिरहेको मान्यता छ। पनौती सङ्घीय राजधानी काठमाडौँबाट पूर्वतर्फ २५ किलोमिटरको व्यापारिक नगर बनेपाबाट छ किलोमिटर दक्षिणमा पर्छ।, यो पनि हेर्नुहोस्, सहरको कथा: पनौती, पहिलो अंक: ,जहाँ गौतम बुद्धको पूर्वजन्म भएको थियो, दोस्रो अंक: ,पनौतीको त्रिवेणीघाटमा दुइटा नदी, तेस्रो चाहिँ खोइ?, तेस्रो अंकः ,हामीले नदेखेको दरबार,
‘विश्व सम्पदा’ मा सूचीकृत हुन मन्त्रिपरिषद् निर्णय कुर्दै पनौती
|
सञ्चिता घिमिरे महाकाली राजमार्गको विकल्पका रुपमा गत वर्षबाट दार्चुलामा निर्माण सुरु भएको घोरेटो बाटो चालू आवभित्रै सम्पन्न गर्ने लक्ष्य लिइएको छ। व्यास गाउँपालिकाको छाङ्गरु तिङ्कर जोड्ने गरी घोरेटोको निर्माण सुरु गरिएको हो । , सरकारले महाकाली राजमार्ग सम्पन्न गर्न लामो समय लाग्ने देखिएकाले तत्कालका लागि स्थानीयवासीको पहुँच पुर्याउन घोरेटो बाटो निर्माण सुरु गरिएको थियो। गत आवमा ठेक्का भएको सो घोरेटोको निर्माण चालू आवमा सुरु भएको स्थानीय पूर्वाधार विभागका प्रवक्ता शङ्करप्रसाद पण्डितले बताए। यही आवमा सकाउनुपर्नेमा अन्यत्र काम भइरहे पनि केही खण्डमा कठीन चट्टानका कारण समस्या रहेको छ । झण्डै एक किमी खण्डमा कडा चट्टान नै चट्टान रहेको छ। उनले भने, ‘त्यो खण्डबाहेक अरुतिर निर्माण सकिनेछ।’, यसको निर्माण सम्पन्न हुँदा व्यास गाउँपालिकाको छाङ्गरु, तिङ्कर, दुम्लिङ, कल्जु, माललगायतका स्थानका बासिन्दालाई सुविधा पुग्ने उनले बताए। स्थानीयवासीलाई जिल्ला सदरमुकामसम्म पुग्न भारतीय भूमि पुग्नुपर्ने बाध्यता हट्ने बताइएको छ। खासगरी सङ्घीय सरकारले राष्ट्रिय महत्वका सडक निर्माण गर्ने भए पनि सडक र घोरेटो बाटो दुवै नहुँदा स्थानीयवासीको जनजीवन कठीन भएकाले यसको निर्माण सङ्घीय बजेटबाट नै भइरहेको हो। , अहिले घोरेटो निर्माण भइरहेको ठाउँ महाकाली किनारमा भिरमा रहेको प्रवक्ता पण्डितले बताए। यसको लम्बाइ झण्डै २६ किमी रहने बताइएको छ। छब्बिस किमीमध्ये पनि कतिपय खण्डमा विगतदेखि नै राम्रो अवस्थामा भइरहेकाले अहिले थप काम गर्न नपर्ने प्रवक्ता पण्डितले बताए।, त्यसमा बीचबीचमा काम गर्नुपर्नेमा काम भइरहेको छ। महाकाली राजमार्ग निर्माण पनि घोरेटोको नजिकै रेखाङ्कन हुनसक्ने उनले बताए। उनले भने, ‘घोरेटोभन्दा ठ्याक्कै नजिकै वा केही तलमाथि पर्नसक्छ।’ झण्डै डेढदेखि दुई मिटरसम्म लम्बाइ हुने गरी घोरेटो बाटो निर्माण अघि बढाइएको विभागले जनाएको छ। कठिन भूगोलका कारण विस्तार हुन नसकेको ठाउँबाहेक त्यो चौडाइ कायम हुने विभागले जनाएको छ । , घोरेटो नियमित सञ्चालनका लागि दुई पुल पनि निर्माण हुँदैछ। ठाउँठाउँमा पर्खाल हुनेछन् भने कतैकतै कटिङ गरेर विस्तार गरिने प्रवक्ता पण्डितले बताए। कडा चट्टान भएका ठाउँमा भने एक किमी मात्रै चौडाइ हुनसक्ने उनको भनाइ छ। , नेपाल–भारत सीमा हुँदै चीनको सीमामा पर्ने लिपुलेकसम्म पुग्ने सो घोरेटोे बाटोको बजेट जम्मा चार करोड छ। खासगरी दार्चुलाका दुर्गम क्षेत्रका नागरिक यसबाट लाभन्वित हुने अपेक्षा गरिएको छ । दुहुँ र व्यास गरी दुवै पालिकाका केही खण्डमा सडक बनेको भए पनि दुर्गम क्षेत्रमा सडकको पहुँच छैन। उनले भने, ‘सडक बन्न बाँकी दुर्गम क्षेत्रमा घोरेटोले पनि जीवन केही सजिलो बनाउन सक्छ।’, गत आवमा भारतीय सरकारले लिपुलेकसम्म सडक निर्माण सम्पन्न गरेको थियो। नेपाल सरकारले कालापानी, लिम्पियाधुरा र लिपुलेक समेटेर नक्सा प्रकाशन गरेको दुई वर्ष बित्यो। अहिले पनि लिपुलेक सडक सञ्जालसँग जोडिएको छैन । सरकारले गत वर्ष नै विशेष महत्व दिएर घोरेटो बाटो निर्माण सुरु गरेको थियो। महाकाली राजमार्गको निर्माण सुरु भए पनि सम्पन्न हुन केही वर्ष लाग्ने हुँदा त्यसको विकल्पका रुपमा घोरेटो बाटोको निर्माण गरिएको हो। , गत आवमा नै अर्थ मन्त्रालयले विशेष महत्वका साथ यो बाटोका लागि रकम छुट्याएको थियो । व्यास–२ दुम्लिङदेखि छाङ्गरुसम्मको घोरेटो निर्माणका लागि पुष्पाञ्जली रिठगडे निर्माण सेवा दार्चुलासँग ठेक्का सम्झौता गरिएको थियो । , दार्चुला–तिंकर सडकको निर्माणमा ढिलाइ भइरहेकाले पनि घोरेटो बाटो चाँडो सम्पन्न गर्नुपर्ने स्थानीयवासी बताउँदै आएका छन्। गत कात्तिकमा प्रतिनिधिसभा, विकास तथा प्रविधि समितिका सभापति कल्याणीकुमारी खड्का नेतृत्वको टोली स्थलगत अवलोकनका लागि पुगेको थियो। समितिले त्यस क्षेत्रमा बाटोको पहुँच नपुग्दा स्थानीयवासीलाई कठीनाइ भएको जनाएको छ। ,
तिंकर जोड्ने घोरेटो बाटो यही वर्ष सम्पन्न गरिने
|
सेतोपाटी संवाददाता भक्तपुरमा निस्सासिएर तीन महिने बालकको मृत्यु भएको छ। , सूर्यविनायक नगरपालिका-४ दधिकोट गाम्चास्थित घरको कोठामा निस्सासिएर तीन महिने बालकको मृत्यु भएको महानगरीय प्रहरी परिसर भक्तपुरका प्रहरी नायब उपरीक्षक राजु पाण्डेले जानकारी दिए। , दुई जना गम्भीर अवस्थामा समेत रहेको पाण्डेले बताए।, रामेछाप मन्थली नगरपालिका घर भई सो ठाउँमा ३० वर्षीय अभिषेक रम्तेल, उनकी श्रीमती २८ वर्षीया पसुना तामाङ र तीन महिने छोरा गाम्चास्थित भावना थापाको जस्ताले छाएको घरमा बस्थे।, उनीहरू दुई वर्षदेखि त्यहाँ डेरा गरी बसेका थिए। उनीहरू सामान्य खेती किसानी गर्थे।, शनिबार बेलुकी खाना खाएर उनीहरूले कोठामा आगो तापेर सुतेका थिए। तर आइतबार बिहान अबेरसम्म पनि नउठेपछि स्थानीयले प्रहरीलाई खबर गरेको थियो। , प्रहरीले झ्यालबाट हेर्दा उनीहरूलाई अचेत अवस्थामा देखेपछि तत्कालै मध्यपुर अस्पताल लगिएको थियो। , ‘अचेत अवस्थामै हामीले अस्पताल पुर्याएका थियौं। अहिले पनि होस आइसकेको छैन। अवस्था एकदम गम्भीर छ,’ प्रहरी नायब उपरीक्षक पाण्डेले भने। , उपचारको क्रममा बिहान तीन महिने छोराको मृत्यु भएको हो। श्रीमान र श्रीमतीको मध्यपुर अस्पतालमा उपचार भइरहेको परिसरले जनाएको छ। , प्रहरीले थप अनुसन्धान अघि बढाएको छ। मृतकका परिवारहरू पनि अहिले सम्पर्कमा आइनसकेको प्रहरीले जनाएको छ। ,
भक्तपुरमा कोठामा निस्सासिएर ३ महिने शिशुको मृत्यु, आमा-बुवा बेहोस
|
रासस राष्ट्रिय परीक्षा बोर्डले यस वर्षको माध्यमिक शिक्षा परीक्षा अर्थात् एसइई आगामी वैशाखमा गर्ने गरी तयारी सुरु गरेको छ।, बोर्डले वैशाखमा एसइई परीक्षा सञ्चालन गर्ने र सो परीक्षा सम्पन्न गरेर जेठमा कक्षा १२ को परीक्षा सञ्चालन गर्ने तयारी गरेको हो।, बोर्डका अध्यक्ष डा महाश्रम शर्माले एसइई वैशाखमा र कक्षा १२ को परीक्षा जेठमा सञ्चालन गर्ने बोर्डले निर्णय गर्दै तयारी सुरु गरेकाले परीक्षाको तयारीमा रहन विद्यार्थीलाई आग्रह गरेका छन्।, विद्यार्थीको पढाइ पुर्याउन चैतसम्म कक्षा सञ्चालन गर्ने र वैशाखमा परीक्षा गर्ने तयारी गरेको हो।, परीक्षा तालिका भने बोर्डले केही दिनपछि सार्वजनिक गर्ने तयारी गरेको जनाएको छ।,
वैशाखमा एसइई, जेठमा कक्षा १२ को परीक्षा गर्ने तयारी
|
राजेश घिमिरे चितवनमा बन्दै गरेको सडकको नालीमा परेर एक गैंडा मरेको छ। , जिल्ला बन कार्यालय चितवनका सूचना अधिकारी बालकृष्ण खनालका अनुसार नारायणघाट-हेटौंडा सडक खण्डको गोन्द्राङ भन्ने ठाउँमा नालीमा परेको भाले गैंडा आइतबार दिउँसो मरेको हो। उक्त सडक ६ लेनको बन्दै छ। , खनालका अनुसार नालीमा खसेको गैंडा चितवन राष्ट्रिय निकुन्जको मध्यवर्ती क्षेत्रबाट आएको देखिन्छ। गैंडा नालीमा परेको टिकौली जंगल नजिकै छ। टिकौली जंगलमा धेरै जनावरले सडक वारपार गरिरहन्छ। , सडक बनाउँदा जंगली जनावरको आवतजावतलाई ध्यान नदिई संरचना बनाउँदा आइतबार गैंडा नालीमा खसेको हो। , गैंडा नालीमा खसेको देखेर स्थानीयले प्रशासनलाई खबर गरेका थिए। अहिले वन कार्यालय र चितवन निकुञ्जका अधिकारीहरू घटनास्थलमा जाँदैछन्। , ,
बन्दै गरेको सडकको नालीमा परेर मर्यो गैंडा
|
सेतोपाटी संवाददाता नेपालमा पछिल्लो २४ घण्टामा ६ हजार ४६२ जना कोरोना संक्रमित थपिएका छन्।, स्वास्थ्य तथा जनसंख्या मन्त्रालयका अनुसार पछिल्लो २४ घन्टामा पिसिआर परीक्षणबाट ५ हजार ५९८ र एन्टिजेन परीक्षणबाट ८६४ जनामा कोरोना संक्रमण पुष्टि भएको हो।, पछिल्लो २४ घण्टामा १७ हजार ४३७ जनामा कोरोना परीक्षण गरिएको थियो। जसमध्ये १३ हजार ३ सय ७७ जनाको पिसिआर परीक्षण गरिएको थियो।, देशभर ७७ हजार ४० जना कोरोनाका सक्रिय संक्रमित छन्। , पछिल्लो २४ घन्टामा कोरोना संक्रमणबाट ४ जनाले ज्यान गुमाएका छन्। , यस्तै १४१६ जना संक्रमणबाट मुक्त भएका छन्। , पछिल्लो २४ घन्टामा काठमाडौं उपत्यकामा ३ हजार ७ सय ९१ जना संक्रमित थपिएका छन्। , स्वास्थ्य तथा जनसंख्या मन्त्रालयका अनुसार काठमाडौंमा २८६८, भक्तपुरमा ३२१ र ललितपुरमा ६०२ संक्रमित थपिएका छन्।,
पछिल्लो २४ घन्टामा नेपालमा थपिए ६ हजार ४ सय ६२ संक्रमित
|
सेतोपाटी संवाददाता काठमाडौंको टेकुस्थित शुक्रराज ट्रपिकल तथा सरूवा रोग अस्पतालमा खोप अभियान कार्यक्रम स्थगित भएको छ ।, अस्पतालका ५० बढी चिकित्सक, स्वास्थ्यकर्मी तथा कर्मचारीलाई कोभिड–१९ को संक्रमण भएपछि अस्पतालले खोप अभियान स्थगित गरेको हो।, आइतबार अस्पतालले एक विज्ञप्ति जारी गर्दै भोलि (सोमबार) देखि अर्को आइतबारसम्म एक साताका लागि खोप अभियान स्थगित भएको जानकारी दिएको छ।, ‘यस अस्पातलमा सञ्चालित कोभिड-१९ विरूद्धको नियमित खोप कार्यक्रममा २०७८ माघ १० देखि २०७८ माघ १६ गतेसम्म ७ दिनका लागि स्थगित गरिएको व्यहोरा सम्बन्धित सबैको जानकारीको लागि अनुरोध छ’, विज्ञप्तिमा भनिएको छ।,
,
टेकु अस्पतालमा खोप अभियान कार्यक्रम स्थगित
|
युनिक श्रेष्ठ प्राणनाथ महर्जन ललितपुर महानगरपालिका-२७ सुनाकोठीका स्थानीय बासिन्दा हुन्।, सुनाकोठीको बालकुमारी मन्दिर नजिकै प्राणनाथको घर छ। सो मन्दिरको व्यवस्थापन बालकुमारी गुठीले गर्छ। गुठीमा ६०० बढी गुठीयार छन्। प्राणनाथ पनि एक गुठियार हुन्। , गुठीले मन्दिरको हेरचाह र पूजाआजा गर्ने जिम्मा आफ्ना सदस्यमध्ये सबैभन्दा जेष्ठ नागरिकलाई दिन्छ। जेष्ठ नागरिक जिवित रहुञ्जेल यो जिम्मा अरूलाई दिइँदैन।, ‘यहाँ पूजारी भनेर छैन। मन्दिरको पूजा गर्ने जिम्मा सबै गुठियारमध्ये सबैभन्दा जेष्ठ नागरिकलाई दिइन्छ,’ वडाध्यक्ष बाबुराज महर्जनले भने।, प्राणनाथका ९१ वर्षीय बुवा जगतबहादुर गुठीकै सबैभन्दा जेष्ठ सदस्य हुन्।, त्यसैले बालकुमारी मन्दिरको हेरचाह गर्ने जिम्मा उनको परिवारको हो। यसअघिका जेष्ठ सदस्य बितेपछि १४ महिनायता मन्दिरमा पूजाआजा गर्नेदेखि सरसफाइको काम सबै प्राणनाथको परिवारले गर्दै आएका छन्। त्यसैअनुसार उनीहरूले बिहान नित्य पूजा र बेलुकी आरती गर्छन्। , शनिबार साँझ अन्दाजी पौने ६ बजे पनि प्राणनाथले आरती गरेका थिए। , उनैले आरती सकेर मन्दिरमा ताला लगाई घर गएका थिए। शनिबार त झन् मन्दिरसँगै जोडिएको सतलमा भोज पनि भइरहेको थियो। , जसकारण मन्दिर परिसरमा राति ११ बजेसम्मै चहलपहल थियो। , ‘ठ्याक्कै समय त याद छैन तर घाम अस्ताएपछि नै आरती गरेको हो,’ प्राणनाथले सेतोपाटीसँग भने, ‘आरती सकेर ताला लगाएर म निस्किएको थिएँ। चाबी अझै मसँग छ।’, बिहान पनि घाम नउदाउँदै मन्दिर जाने व्यक्ति प्राणनाथ नै हुन्। उनी दिनहुँजसो बिहान ४ बजे नै मन्दिरको गेट खोल्न पुग्छन्, सरसफाइ गर्छन्। , ‘बिहान ४ बजे उठेर सफा गर्नुपर्छ। सधैँजसो मै आउँछु,’ उनले भने। , आइतबार बिहान मन्दिर पुग्दा अरू दिनजस्तो थिएन। बालकुमारी मन्दिरको मूर्ति एक तलामाथि छ। त्यहाँसम्म पुग्न चार वटा ढोका छन्। , प्राणनाथले गएराति लगाएर गएका ताला त्यहाँ थिएनन्। चार वटै ढोका खुला थिए। ढोका खुला भएपछि उनी सरासर माथिल्लो तलामा गए। त्यहाँ बालकुमारीको मूर्ति थिएन। , ‘पानी लिएर आएको थिएँ। सबै खुला थियो। माथि पुगेर भित्र हेरेको त बालकुमारी माँ हुनुहुन्न,’ उनले भने। त्यहाँ कपडाहरू पनि यत्रतत्र छरिएका थिए। , बालकुमारीको मूर्ति त्यहाँ नदेखेपछि उनी दौडिएर तल आए। मन्दिर परिसरमै बसेर उनले चिच्याएर गुहार माग्न थाले।, ‘तल आएर मैले गुहार मागेँ। म त बहुला जसरी नै कराएँ। कसरी कराएको पनि थाहा छैन। कराएपछि सबै जना उठेर आए। मेरै घर छेउमै वडाध्यक्षको घर पनि छ। उहाँ पनि तत्कालै आउनुभयो,’ उनले भने, ‘वडाध्यक्षलाई भनेपछि प्रहरीलाई खबर गरेका हुन्। अनि बिहानै अरू सबै गाउँले भेला भएका थिए।’, वडाध्यक्ष बाबुराज पनि घटनाबारे थाहा पाएपछि तत्कालै मन्दिरमा पसेनन्। बरू प्रहरीलाई खबर गरेका थिए। , नजिकैको चौकीबाट प्रहरी घटनास्थलमा आइपुगेपछि प्रहरी, प्राणनाथ र वडाध्यक्ष बाबुराजसँगै भित्र पसे।, बाबुराजका अनुसार मन्दिरबाट बालकुमारीको पित्तलको मूर्तिबाहेक अरू केही सामान चोरिएको छैन। वरिपरि भएका स-साना मूर्तिहरू तथा अरू गरगहना त्यहीँ छन्। , बालकुमारी मन्दिर सुनाकोठी क्षेत्रको प्रमुख मन्दिर हो। हरेक वर्ष मंसिर पूर्णिमा र चैत पूर्णिमामा यसको जात्रा गरिन्छ। , अहिले चोरी भएको मूर्ति २५० देखि ३०० वर्ष पुरानाहुनुपर्ने वडाध्यक्ष बाबुराजले बताए। , ‘शिलालेख वा कुनै अभिलेखमा छैन। त्यही भएर बाजेहरूबाट सुनेअनुसार यो २५० देखि ३०० वर्ष पुरानाहो,’ उनले भने, ‘अरू गहनाहरू पनि चोरिएको छैन। स-साना मूर्तिहरू पनि छोएको देखिँदैन।’ , सुनाकोठीकै एक चउरमा पनि अर्को बालकुमारीको मूर्ति छ। त्यो ढुंगाले बनेको मूर्ति हो। , मूर्ति चोरी ११ बजेदेखि ३ बजेभित्रको समयमा चोरी भएको हुनुपर्ने वडाध्यक्ष बाबुराजको आशंका छ। , बिहान ३ बजे नै सोही मन्दिर परिसर अगाडिबाटै अर्को टोली चउरमा भएको मन्दिरको पूजाआजा गर्न जाने गरेको उनले बताए। सो टोलीले मन्दिर खुला रहेको र चोरी भएको थाहा पाएन। , चोरी भएको खबर पाएपछि पुरातत्व विभागका संग्रहालय अधिकृत निरीक्षण गर्न पुगेका छन्। अधिकृत पुरूषोत्तम आचार्य निरीक्षण गर्न त्यहाँ पुगेका हुन्। , ‘चोरी भएको भनेपछि के भएको हो भनेर हेर्न आएको हो। अब वडाले हामीलाई चिठ्ठी पठाउँछ। त्यसैको आधारमा हामीले प्रहरी र इन्टरपोललाई यस्तो खालको मूर्ति हराएको छ। खोजी गरिपाउँ भनेर पत्र लेख्छौं,’ आचार्यले भने, ‘त्यसपछि देशभरिको प्रहरीलाई पत्राचार हुन्छ। खोज्ने काम प्रहरीले गर्छ। भेटियो भने फेरि मूर्ति सुरूमा हाम्रो विभागमा आउँछ।’, त्यसपछि वडाले प्रमाण पुर्याएपछिमात्रै पुन: मन्दिरमै राखिने अधिकृत आचार्यले बताए। उनले पनि यो मूर्ति ठ्याक्कै कति वर्ष पुरानाहो भन्ने यकिन गर्न कठिन भएको बताए। , ‘ठ्याक्कै कति पुरानाभन्न सकिन्न। शिलालेखहरू केही भेटिएको छैन। अन्दाजी दुई-तीन सय वर्ष पुरानो हुनुपर्छ,’ उनले भने, ‘हामीले यसको पहिचान कालक्रमको आधारमा गर्छौं। जस्तै लिच्छिविकालीन समयमा एउटा खालको बन्छ, सबै समयमा एकैनासको मूर्तिहरू बन्दैन। बनोट शैली फरक-फरक हुन्छ। त्यसको आधारमा लिच्छिविकालीन, मल्लकालीन, शाहकालीन हो भन्ने छुट्याउन सकिन्छ। फोटो हेरेर थाहा हुन्न।’, सबै मूर्तिहरूको अभिलेख राख्न नसकिएको हुँदा पनि यसबारे भन्न कठिन भएको उनले बताए। यसबारे केही किताबहरू लेखिएको भए भने खोजी गरिने उनले बताए। , आचार्यका अनुसार अहिले विभागले काठमाडौं उपत्यकामा भएका मठमन्दिरको सूचीकरण गर्ने काम सुरू गरिरहेको छ। तर बालकुमारी मन्दिरको भने गरिसकेको थिएन। , चोरीको अनुसन्धान महानगरीय प्रहरी वृत्त चापागाउँले गर्दैछ। मन्दिर परिसरमा सिसिटिभी पनि जडान गरिएको छैन। यद्यपी नजिकैका सिसिटिभीमा हेरिएको वृत्त प्रमुख प्रहरी नायब उपरीक्षक टेकबहादुर कार्कीले बताए। , ‘वरिपरि भएका फुटेजहरू हेर्दैछौं,’ उनले भने, ‘पत्ता लाग्छ, मूर्ति भेटिन्छ। ढिलो चाँडो पाइहाल्छ। अनुसन्धान भइरहेको छ।’, १५-२० वर्षअघिसम्म यहाँका गुठियारहरू बालकुमारी मन्दिरमै गएर पनि बस्ने गर्थे। गुठीले आठ जनाको टोली छुट्याएर पालैपालो गरी मन्दिरभित्रै कुरूवा बस्ने गरेको स्थानीयवासी बताउँछन्। पछिल्लो समय कुरूवा बसिँदैन। ताला नै लागाउन थालेपछि भने त्यहाँ कुरूवा बस्ने काम रोकिएको हो। , सुनाकोठीका स्थानीयले बालकुमारी माई भन्दा ठूलो केही नभएको विश्वास राख्ने गरेको वडाध्यक्ष बाबुराजले बताए। , ‘सुनाकोठीमा बालकुमारी माई भनेपछि त्योभन्दा ठूलो केही छैन। सुनाकोठीलाई जोगाउने, बचाउने नै बालकुमारी माई हो। सबै आस्थाको धरोहर नै यही हो,’ उनले भने, ‘केही भयो भने सम्झिने, पूजा गर्ने नै माईलाई हो। सानो बेलामा कतै चोरी भयो भने हामी बालकुमारी माईको कसम खाऊ त भन्थ्यौं। त्यस्तो भनेपछि झुटो कसम खाने आँट कसैले गर्दैनथ्यो।’, मूर्ति खोज्न आफूहरू पनि लागि परेको उनले बताए। बिहानै टोलटोलमा गएर स्थानीयलाई जानकारी दिइएको थियो।, चोरी गरिएको आशंका भए घरमा गएर खोजी गरिने उनले बताए। , ‘हामी मूर्ति हुनसक्ने सम्भावित ठाउँमा खोजी गर्छौं। प्रहरी र हामी मिलेर खोजी गर्छौं,’ वडाध्यक्ष बाबुराजले भने, ‘तीन-चार दिनमै भेटिन्छ भन्ने आश छ।’ ,
‘उहिले चोर पत्ता लगाउन जुन देवीको कसम खुवाउँथ्यौं, आज चोरी भयो उनैको मूर्ति’
|
सेतोपाटी संवाददाता त्रिभुवन विश्वविद्यालयले यही माघ ११ गतेदेखि अनलाइन कक्षा सञ्चालन गर्ने भएको छ।, सबै क्याम्पस तथा विभागले माघ १० भित्र अनलाइन कक्षाको रूटिन बनाइसक्नुपर्नेछ भने रूटिन डिन कार्यालयमा पठाउनुपर्नेछ।, त्रिवि रजिष्ट्रार कार्यालयअन्तर्गत सूचना तथा जनसम्पर्क महाशाखाका प्रमुख योगेन्द्रप्रसाद दाहालले आज सूचना निकालेर माघ ११ देखि अनलाइन कक्षा सञ्चालन गर्ने उल्लेख गरेका छन्।, साथै अनलाइन कक्षा व्यवस्थित गर्न सहायक क्याम्पस प्रमुखको नेतृत्वमा ७ सदस्यीय अनलाइन कक्षा व्यवस्थापन समिति गठन गर्न पनि त्रिविले निर्देशन दिएको छ।, कोरोना बढेपछि त्रिविले परीक्षाहरू भने स्थगित गरेको छ।, यस्तो छ सूचना:,
त्रिविले माघ ११ देखि अनलाइन कक्षा सञ्चालन गर्ने
|
सेतोपाटी संवाददाता ललितपुर महानगरले ऐतिहासिक, सांस्कृतिकसँगै धार्मिक महत्वका जात्रा, नाच संरक्षणका लागि अक्षयकोष स्थापना गर्न आर्थिक सहयोग गरेको छ। , आर्थिक अभावमा यी अमूर्त सम्पदाको अस्तित्व संकटमा नपरोस् भन्दै महानगरले अक्षयकोष स्थापनाका लागि सहयोग गरेको हो। , यसै क्रममा महानगरले शनिवार कात्तिक नाचको अक्षय कोषका लागि ५० लाख हस्तान्तरण गर्यो। महानगरले आर्थिक वर्ष २०७८/७९को बजेटबाट उक्त रकम हस्तान्तरण गरेको हो। अघिल्लो वर्ष महानगरले आर्थिक वर्ष २०७७/७८ को बजेटबाट ५० लाख हस्तान्तरण गरेको थियो। कात्तिक नाचको अक्षयकोष अब एक करोडको भएको छ। , महानगरप्रमुख चिरीबाबु महर्जनले आर्थिक अभावमा ऐतिहासिक, सांस्कृतिक र धार्मिक महत्वका जात्रा, नाचहरुको अस्तित्व संकटमा परेकाले अक्षयकोषका लागि सहयोग गरेको बताए। ‘अघिल्लो वर्ष मैलै कात्तिक नाचलाई एक करोडको अक्षयकोष बनाउन सहयोग गर्छु भनेको थिएँ, अघिल्लो वर्ष ५० लाख र अहिले ५० लाख हस्तान्तरण गरेँ, निकै खुशी छु,’ उनले भने।, कात्तिक नाच संरक्षण समितिका अध्यक्ष किरण चित्रकारले ललितपुर महानगर प्रमुखले प्रतिबद्धता अनुसार अक्षयकोषका लागि रकम हस्तान्तरण गरेकाले धन्यवाद दिए। ‘अब आर्थिक अभावमा नाच रोकिदैंन, अब यसलाई बढाएर बढाएर १० करोड बनाउँछौं,’ उनले भने।, ललितपुर महानगर वडा नं १६ का वडाध्यक्ष निर्मल रत्न शाक्यले सम्पदा संरक्षणमा महानगरले उदाहरणीय काम गरेको बताए। वडा बजेटबाट पनि कात्तिक नाचको अक्षयकोषका लागि १० लाख हस्तान्तरण गरिसकेको जानकारी दिए।, हरिसिद्धि भवानीदेवी नाचको अक्षयकोषका लागि २५ लाख हस्तान्तरण भइसकेको छ भने आर्थिक वर्ष २०७८/२०७९ मा पनि २५ लाख प्रदान गर्ने महानगरले जनाएको छ। खोकनामा देखाइने रूद्रायणी नाचका लागि महानगरले २५ लाख हस्तान्तरण गरिसकेको छ। , त्यसैगरी आर्थिक वर्ष २०७८/७९मा २५ लाख प्रदान गर्ने कार्यक्रम रहेको छ। यसैक्रममा महानगरले दसैंका बेला देखाइने खड्ग जात्राको अक्षयकोषका लागि २५ लाख छुट्याएको छ। २४ वर्षसम्म स्थगित भएको यो जात्रा चार वर्ष अघिबाट देखाउन सुरु गरिएको छ। महानगर प्रमुख महर्जनले अक्षयकोष हुँदा जात्रा, नाचको निरन्तरतामा खर्च जुटाउन मुश्किल नहुने बताए।,
ललितपुर महानगरद्वारा जात्रा र नाचको संरक्षणका लागि अक्षयकोष स्थापना
|
सेतोपाटी संवाददाता नेपालमा कोरोना संक्रमितमध्ये ८८ प्रतिशतलाई ओमिक्रोन भेरियन्ट भएको पुष्टि भएको छ । , स्वास्थ्य तथा जनसंख्या मन्त्रालयको नियमित प्रेस ब्रिफिङका क्रममा आइतबार दिएको जानकारी अनुसार संक्रमितमध्ये ८८ प्रतिशतलाई ओमिक्रोन भेरियन्ट संक्रमण पुष्टि भएको हो। , राष्ट्रिय जनस्वास्थ्य प्रयोगशालामा पछिल्लोपटक गरिएको जिन सिक्वेन्सिङ गर्दा ८८ प्रतिशतलाई ओमिक्रोन भेरियन्ट संक्रमण पुष्टि भएको मन्त्रालयका सह-प्रवक्ता डा. समीर अधिकारीले जानकारी दिए । , ३२ वटा नमुनाको जिन सिक्वेन्सिङ गर्दा २८ जनामा ओमिक्रोन देखिँदा चार वटामा भने डेल्टा भेरियन्ट रहेको सह-प्रवक्ता डा अधिकारीले जानकारीले बताए।, ‘राष्ट्रिय जनस्वास्थ्य प्रयोगशालामा संक्रमितमध्ये ३२ नमुनाको जिन सिक्वेन्सिङ गर्दा २८ नमूनामामा ओमिक्रोन संक्रमण देखिएको छ। बाँकी चारमा डेल्टा भेरियन्ट देखिएको छ,’ उनले भने, यसले संक्रमितमध्ये ८८ प्रतिशत ओमिक्रोन रहेको देखायो।’ , यसले विश्वव्यापी रूपमा डेल्टा भेरियन्टलाई ओमिक्रोन भेरियन्टले प्रतिस्थापन गरेजस्तै नेपालमा समेत सोही अवस्था देखिएको डाक्टर अधिकारीले भने।,
नेपालमा संक्रमितमध्ये ८८ प्रतिशतलाई ओमिक्रोन
|
युनिक श्रेष्ठ पठाओ राइडरलाई लुटपाट गरेको आरोपमा प्रहरीले दुई जनालाई पक्राउ गरेको छ। , महानगरीय प्रहरी वृत्त सातदोबाटोले लुटपाट गरेको आरोपमा दुई जनालाई पक्राउ गरेको महानगरीय प्रहरी परिसर ललितपुरका प्रहरी उपरीक्षक शिद्धिबिक्रम शाहले जानकारी दिए। पक्राउ पर्नेमा सिन्धुलीका २१ वर्षीय सुमन तामाङ र खोटाङको हलेसीका २६ वर्षीय मनराज राई छन्। , घटना शनिबार राति ११ बजेको हो। प्रहरी उपरीक्षक शाहका अनुसार सुमन काठमाडौंको कोटेश्वरबाट धापाखेल जान खोज्दै थिए। , उनले त्यसको लागि पठाओ राइडरलाई बोलाए। उनलाई लिन राति पठाओ राइडर उदयपुर गाईघाट घर भई काठमाडौंमा बस्ने २५ वर्षीय प्रविन राई आएका थिए। , उनी बागमती प्रदेश ०२०-०१-००१ प ११६६ नम्बरको एनएस पल्सर मोटरसाइकल चलाउँछन्। सुमनले राइडरलाई आफू सानेपा जाने भनेका रहेछन्। , उनले सुमनलाई कोटेश्वरबाट ललितपुर महानगरपालिका-२४ धापाखेलस्थित आँखीदहमा पुर्याइदिए। तर त्यहाँ मिनराज राई पहिल्यै कुरेर बसेको प्रहरी उपरीक्षक शाहले बताए। , ‘चालकलाई सानेपा जाने भनेर धापाखेल लगेका रहेछन्,’ उनले भने, ‘सुमन यात्रु नै बनेर गएका थिए। कुनै चिनजान थिएन।’, त्यसपछि दुई जनाले मिलेर प्रविनलाई कुटपिट गरेका थिए। कुटपिटपछि उनीहरूले प्रविनको हात पछाडिबाट बाँधिदिएका थिए।, उनको मुखमा पनि पट्टी लगाएर सडकबाट तल एकान्त झाडीमा फालेर दुबै जना मोटरसाइकल लिएर फरार भएको परिसरले जनाएको छ। , उनीहरूले मोटरसाइकलसँगै ब्लु बुक, सामसुङको ए ५० मोबाइल लुटेर लगेका थिए। , घटनाबारे प्रहरीलाई बिहान साढे १ बजे खबर भएको थियो। एक स्थानीयले प्रहरी कन्ट्रोल नम्बरमा फोन गरेपछि घटना बाहिरिएको हो। , ती स्थानीयले आफ्नो घरको ढोका नजिकै मुखमा पट्टी लगाएको, हात पछाडि बाँधिएको र शरिरका विभिन्न भागमा चोट लागेका व्यक्ति हारगुहार माग्दै आएको भन्ने सूचना दिएका थिए। , खबर पाएपछि महानगरीय प्रहरी वृत्त सातदोबाटोबाट खटिएको टोलीले उनको उद्धार गरी उपचारका लागि पाटन अस्पताल पुर्याएको थियो। , प्रविनले घटनाबारे प्रहरीलाई जानकारी दिएपछि सातदोबाटो वृत्तबाट प्रहरी नायब उपरीक्षक दिनेश घिमिरे र परिसरबाट संयुक्त रूपमा टोली खटिएको थियो। , प्रहरीले अनुसन्धान गरी काठमाडौंको बलम्बुस्थित चन्द्रागिरि रिकन्डिसन सो रूममा मोटरसाइकल फेला पारेको थियो। त्यस्तै त्यही रिकन्डिसन सो रूममा मोटरसाइकल बेच्दै गरेको अवस्थामा प्रहरीले उनीहरूलाई नियन्त्रणमा लिएको प्रहरी उपरीक्षक शाहले बताए। , यसमा बन्धक बनाएको वा ढुकेर चोरी गरेको दुई वटा मुद्दा आकर्षित हुने उनले बताए। , ‘जाहेरी केमा आउँछ हेर्न बाँकी छ। यसमा मान्छेलाई अपहरणको प्रयास, चोरी पनि हुनसक्छ। रहजनी चोरी अर्थात बाटोमा ढुकेर चोरी गरेको भन्नेमा धेरै आकर्षित हुन्छ,’ उनले भने। , प्रहरीले घटनासम्बन्धी थप अनुसन्धान अघि बढाएको छ। , ‘उनीहरूबारे हामी अनुसन्धान गर्दैछौं। उनीहरूको नेक्सस के कस्तो छ। अपराध गर्न सुरआतमात्रै गरेका हुन् वा पहिल्यै गरेको हो भन्ने बुझ्दैछौं,’ प्रहरी नायब उपरीक्षक घिमिरेले भने। ,
हात बाँधेर झाडीमा फालियो पठाओ राइडरलाई, मोटरसाइकल र मोबाइल लुट्ने दुई जना पक्राउ
|
सेतोपाटी संवाददाता चिकित्सा शिक्षा आयोगले सञ्चालन गरेको एमडी/एमएसको प्रवेश परीक्षाबाट नक्कली परीक्षार्थीसहित तीन जनालाई प्रहरीले पक्राउ गरेको छ। , केन्द्रीय अनुसन्धान ब्युरोले शनिबार काठमाडौंका परीक्षा हलबाट तीन जनालाई पक्राउ गरेको प्रहरी उपरीक्षक श्यामकुमार महतोले जानकारी दिए। , प्रहरीले नक्कली परीक्षार्थी, बिचौलियाको रूपमा नक्कली परीक्षार्थीलाई सहयोग गर्ने र परीक्षामा अमर्यादित कार्य गरेको आरोपमा तीन जनालाई प्रहरीले पक्राउ गरेको हो। , भारतको उत्तर प्रदेशस्थित गोण्डाका ३० वर्षीय जितेन्द्रकुमार मिश्रालाई प्रहरीले काठमाडौं महानगरपालिका-८ कलंकीस्थित एलआरआईबाट पक्राउ गरेको हो। नक्कली परीक्षार्थी भन्दै उनलाई ब्युरोले पक्राउ गरेको हो। , यस्तै प्रहरीले सोही हलबाट बिहारका ३४ वर्षीय शशिभूषण सिंहलाई पक्राउ गरेको छ। उनले बिचौलिया भएर नक्कली परीक्षार्थीलाई सहयोग गरेको खुलेपछि पक्राउ गरेको प्रहरी उपरीक्षक महतोले बताए। , काठमाडौंको सानोभर्याङस्थित नेपाली सेना स्वास्थ्य विज्ञान प्रतिष्ठानबाट बिहार घर भएका ३२ वर्षीय कृष्ण मुरारीलाई पक्राउ गरेको हो। उनले परीक्षामा अमर्यादित काम गरेको आरोप छ। , उनीमाथि शिक्षा ऐन, २०२८ बमोजिमको कसुरमा थप अनुसन्धान भइरहेको प्रहरीले जनाएको छ। ,
एमडी/एमएसको प्रवेश परीक्षा हलबाट नक्कली परीक्षार्थीसहित तीन भारतीय पक्राउ
|
सेतोपाटी संवाददाता काठमाडौं उपत्यकाको ७ वटा ट्राफिक कार्यालयमा मेसिनबाट ट्राफिक नियम उल्लंघन गरेबापत चालकले जरीवाना तिर्न पाउने भएका छन्।, यसअघि महानगरीय ट्राफिक प्रहरी महाशाखामा सुरू भएको यो सेवा आइतबारदेखि गौशाला, कोटेश्वर, गठ्ठाघर, थापाथली, मालीगाउँ र दरबारमार्गबाटसमेत तिर्न पाउने गरि विस्तार गरिएको महानगरीय ट्राफिक प्रहरी महाशाखाले जनाएको छ।, महानगरीय ट्राफिक प्रहरी परिसर सातदोवाटोमा आयोजित एक कार्यक्रम बिच महानगरीय ट्राफिक प्रहरी महाशाखाका प्रहरी वरिष्ठ उपरीक्षक उमेश राज जोशी र प्रभु-पेका अध्यक्ष कुसुम लामाले संयुक्त रुपमा उद्घाटन गरे।, कार्यक्रममा बोल्दै महाशाखाका प्रमुख प्रहरी वरिष्ठ उपरीक्षक जोशीले ट्राफिक नियम उल्लंघन गरेबापत सवारी प्रयोगकर्ताले जरीवाना तिरी आफ्नो कागजपत्रहरु फिर्ता लिन सहज होस् भन्न सेवा विस्तार गरिएको बताए।, उनले प्रभु बैंकको सहकार्यमा नयाँ प्रविधि मातहतका ७ वटा कार्यालयहरुमा विस्तार गरिएको जानकारी दिए। ‘किअस्क’ मेसिनमा सिधै नगद हालेर जरीवाना भुक्तानी गर्न सकिने भएकाले बैंकमा गई लाईन बस्नुपर्ने झन्झटबाट मुक्त भई समयको बचत हुने उनले बताए।,
,
उपत्यकाको ७ वटा ट्राफिक कार्यालयमा मेसिनबाट ट्राफिक जरीवाना तिर्न पाइने
|
सेतोपाटी संवाददाता ललितपुर महानगरपालिकाले अत्यावश्यकबाहेक अन्य सबै सेवा ५ दिनका लागि स्थगित गरेको छ।, महानगरपालिकामा कार्यरत कर्मचारी र जनप्रतिनिधिसमेत कोभिङ १९ को नयाँ भेरिएन्ट (ओमिक्रोन)बाट संक्रमित भएकाले अत्यावश्यकबाहेक सबै सेवा भोलि सोमबारदेखि ५ दिनसम्मका लागि स्थगित भएको हो।, ‘अधिकांश कर्मचारी संक्रमित भई नियमित सेवा प्रवाहमा समस्या उत्पन्न भएको र आलोपालो प्रणालीबाट सेवा व्यवस्थापन गर्न सक्ने स्थिति समेत नरहेकाले माघ १४ सम्म अत्यावश्यकबाहेक सेवा बन्द हुनेछ’, महानगरद्वारा जारी विज्ञप्तिमा भनिएको छ।, ‘महानगरबाट प्रवाह गरिने अत्यावश्यक सेवा (स्वास्थ्य सेवा, दमकल, शव वाहन, एम्बुलेन्स, सरसफाई, नगरप्रहरीबाहेकका सम्पूर्ण सेवाहरु बन्द गरिनेछ’, विज्ञप्तिमा भनिएको छ।,
ललितपुर महानगरको अत्यावश्यकबाहेक अन्य सेवा ५ दिनसम्म स्थगित
|
सेतोपाटी संवाददाता काठमाडौंमा टेलिकमका तार चोरी गरेको आरोपमा पाँच जनालाई प्रहरीले पक्राउ गरेको छ।, प्रहरीले शनिबार टेलिकमका तार चोरी गरेको आरोपमा पाँच जनालाई पक्राउ गरेको महानगरीय प्रहरी परिसर काठमाडौंका प्रहरी उपरीक्षक दिनेशराज मैनालीले जानकारी दिए। , बझाङ घर भई काठमाडौंको गैरिधारा बस्ने २३ वर्षीय प्रेमबहादुर बोहरा, कैलाली घर भई सुकेधारा बस्ने २५ वर्षीय नमेश बुढा, गोरखाका १८ वर्षीय राजन घले, कैलाली घर भई बानेश्वर बस्ने २४ वर्षीय गोविन्द साउँद र काभ्रे घर भई नयाँबजार बस्ने ३० वर्षीय प्रविन कार्कीलाई प्रहरीले पक्राउ गरेको हो। , उनीहरूमाथि तार्केश्वर नगरपालिका-६ लोलाङ हाइटस्थित पोलका तारहरू चोरी गरेको आरोप छ। त्यस क्षेत्रमा टेलिकमका तारहरू चोरी भएको भन्ने सूचना प्रहरीले पाएको थियो।, सोही सूचनाको आधारमा खटिएको महानगरीय प्रहरी वृत्त बालाजु र प्रभाग धर्मस्थलीको टोलीले उनीहरूलाई पक्राउ गरेको हो। , टोलीले शनिबार दिउँसो धर्मस्थली महांकाल मन्दिर नजिकै प्रदेश नम्बर ३-०१-०२३ च ४३०१ नम्बरको गाडीलाई रोकेर चेक गरेको थियो। गाडी जंगलतर्फ जाँदै थियो। , प्रहरीले रोकेर गाडीमा हेर्दा तारहरू फेला पारेको हो। गाडीबाट प्रहरीले ५० वटा लाइन जडान गर्न मिल्ने १४ मिटर र १०० वटा लाइन जडान गर्न मिल्ने १०० मिटरको तार बरामद गरेको हो। , उनीहरूबाट तार काट्न प्रयोग हुने औजारहरू पनि बरामद भएको परिसरले जनाएको छ।, प्रहरी वृत्त बालाजुले यससम्बन्धी थप अनुसन्धान अघि बढाएको छ। ,
काठमाडौंमा टेलिकमका तार चोरी गरेको आरोपमा पाँच पक्राउ
|
राजेश घिमिरे पूर्वबाट आउँदा टिकौली जंगल सकिने ठाउँमा आइतबार दिउँसो साढे दुई बजेतिर चहलपहल बढ्दै थियो।, भरतपुर महानगरपालिका प्रवेशस्थल गोद्राङमा प्रहरी बिटबाट करिब ५० मिटर पर मान्छेहरु सडकछेउको नालीतिर मोबाइल ढल्काएर फोटो/भिडिओ खिच्न व्यस्त देखिन्थे।, सडक विस्तार क्रममा बन्दै गरेको नालीभित्र बढेमानको जीव एकसिंगे गैंडा फसेको थियो।, जीवित रहेको कुनै संकेत नदेखिएकाले मान्छेहरू उसको नजिक–नजिक पुगेर फोटो खिच्दै थिए। नालीमा गैंडा अड्किएको खबर बिस्तारै फैलिँदै गयो।, केही बेरमा डिभिजन वन कार्यालय चितवनका प्रमुख पदमराज नेपाल आइपुगे। त्यसपछि आइपुग्यो, राष्ट्रिय प्रकृति संरक्षण कोष जैविक विविधता संरक्षण केन्द्र सौराहाको टोली।, वन्यजन्तु चिकित्सक डा. अमिर सडौलाले नालीमा परेको त्यो वयस्क भाले गैंडाको मृत्यु भएको पुष्टि गरे।, त्यसपछि आइपुग्यो चितवन राष्ट्रिय निकुञ्जको टोली। त्यसपछि ६ लेनको सडक निर्माणको काम गर्दै आएको डोजरले नालीमा फसेको गैंडा बाहिर निकालेको थियो।, नारायणगढदेखि भरतपुरको गोद्राङसम्मको पूर्व–पश्चिम राजमार्ग फराकिलो बनाएर ६ लेनको बनाउने काम अहिले धमाधम चलिरहेको छ। सडकको दुवैतर्फ विस्तार गरेर नाली बनाउने काम भइरहेको छ। यसै क्रममा खुला छाडिएको नालीमा दुर्लभ एकसिंगे गैंडा खसेको थियो।, अन्ततः त्यही नाली गैंडाका लागि ‘पासो’ बन्न पुग्यो। ,(हेर्नुहोस्: ,बन्दै गरेको सडकको नालीमा परेर मर्यो गैंडा,), ‘संरचना निर्माण क्रममा लापरबाही गर्दा देशको अमूल्य सम्पत्ति गुम्न पुग्यो,’ घटनास्थलमा भेटिएका भरतपुर–९ का विशाल थापाले भने, ‘विकासका नाममा वन्यजन्तुको नास हुने भयो।’, भरतपुर र पूर्वी चितवन जोड्ने करिब चार किलोमिटरको टिकौली जंगल क्षेत्रमा पूर्व–पश्चिम राजमार्ग पर्छ। जंगलको उत्तरतर्फ जिल्ला वन कार्यालयअन्तर्गतको राष्ट्रिय वन छ, दक्षिणतर्फ चितवन राष्ट्रिय निकुञ्जको मध्यवर्ती क्षेत्र पर्छ।, यो वन क्षेत्रलाई बराण्डाभार वन भन्ने गरिन्छ। दुवैतर्फको वनमा दुर्लभ एकसिंगे गैंडा, पाटेबाघ, गौरी गाई, भालु, चितुवा लगायतका वन्यजन्तु भेटिन्छन्। ती वन्यजन्तु एकतर्फबाट अर्कोतर्फको वनमा प्रवेश गर्ने राजमार्गबाटै हो।, जिल्ला वन कार्यालय प्रमुख नेपालले संरचना निर्माण गर्दा वन्यजन्तु आवतजावत गर्ने ठाउँ हो भनेर विचार नगर्दा दुर्घटना भएको बताए।, ‘थोरै सावधान भइदिएको भए यसरी गैंडा फसेर मर्ने थिएन होला,’ उनले भने, ‘वन क्षेत्रमा विकास निर्माण गर्दा विशेष ध्यान दिनुपर्छ भन्ने यो घटनाले सिकायो।’, चितवन राष्ट्रिय निकुञ्जका सूचना अधिकारी सहायक संरक्षण अधिकृत गणेशप्रसाद तिवारीले मध्यवर्ती क्षेत्रको वनदेवी वनमा अर्को गैंडासँग जुधेपछि भाग्ने क्रममा दुर्घटना भएको अनुमान गरे।, ‘वन र सडकको बीचमा लगाइएको जाली च्यातेर उत्तरतर्फ जान खोज्दा भासिएर नालीमा परेको देखियो,’ तिवारीले भने, ‘पहिलो प्रयासमा जाली नच्यातिएपछि नजिकै अर्को ठाउँमा दोस्रो प्रयास गर्दा च्यातिएछ।’, जाली च्यातिएको ठाउँमा रगतको टाँसिएको देखिन्छ।, उनले टिकौली जंगल क्षेत्र वन्यजन्तुको आवतजावत बढी हुने क्षेत्र भएकाले संवेदनशील भएर वन्यजन्तुमैत्री काम हुनुपर्ने बताए।, ‘यो खाल्डो नभएको भए आजको घटना हुन्थेन, आगामी दिनमा वन क्षेत्रमा काम गर्दा संरक्षणमैत्री भइदिनुपर्यो भन्ने हाम्रो आग्रह छ,’ उनले भने, ‘यस विषयमा सबन्धित निकायलाई सचेत बनाउनेछौं।’, उनले घटनाको विषयमा सम्पूर्ण रेकर्ड राखिएकाले थप अनुसन्धान गरी कानुनबमोजिम अघि बढ्ने बताए।, ‘वन्यजन्तुमैत्री संरचना नहुँदा दुर्घटना भइरहेका छन्,’ उनले भने, ‘टिकौलीको उत्तर र दक्षिण दुवैतर्फ गैंडाको बासस्थान रहेकाले गैंडाहरू राजमार्ग भएर वारिपारि गर्ने गरेका छन्। नयाँ संरचना बन्दा पनि यस विषयमा ध्यान नपुगे संरक्षणमा थप समस्या पर्ने देखिन्छ।’, वन क्षेत्रमा विकास निर्माण गर्दा वन्यजन्तु संरक्षणलाई हेरेर ओभरहेड वा अन्डरपासको व्यवस्था गर्नुपर्ने आवश्यकता देखिए पनि त्यसो नहुँदा दुर्घटना बढेको डिभिजन वन प्रमुख नेपालले बताए। हाल बन्दै गरेको नारायणगढ–बुटवल सडकका केही ठाउँमा वन्यजन्तु क्रस गर्न मिल्ने संरचना बनाइँदैछ।, राष्ट्रिय प्रकृति संरक्षण कोष जैविक विविधता संरक्षण केन्द्र सौराहाका प्रमुख डा. बाबुराम लामिछानेका अनुसार यहाँ राजमार्ग क्रस गर्ने क्रममा सवारी साधनले किचेर यसअघि पनि धेरै वन्यजन्तुको मृत्यु भएको छ।, ‘यहाँ राजमार्ग वारपार गर्ने क्रममा गाडीको ठक्करबाट भालु, चितुवा, मृग, अजिंगरजस्ता वन्यजन्तुको मृत्यु भएको रेकर्ड हामीसँग छ,’ उनले भने, ‘साना जनावरको संख्या निकै धेरै छ।’, उनका अनुसार राजमार्गको उत्तर र दक्षिण क्षेत्रको बरण्डाभार जंगलमा करिब दुई दर्जन एकसिंगे गैंडा छन्। बाघको संख्या एक दर्जनजति छ।, ‘आहाल र घाँसे मैदान भएको क्षेत्र गैंडाले मन पराउँछ। बरण्डाभार क्षेत्रमा यी दुवै भएकाले गैंडाको संख्या धेरै छ,’ उनले भने, ‘एक दर्जनजति गैंडा र तीनवटा बाघ त राजमार्गको उत्तरतर्फ स्थायी रूपमै बस्ने गरेको भेटिएको छ।’, उनका अनुसार ठूला वन्यजन्तुले राजमार्ग क्रस गर्न ठूलै मेहनत गर्नुपर्छ। सवारी साधनको चाप बढी भएकाले उनीहरू झट्टै राजमार्ग काट्न सक्दैनन्।, ‘कतिपयले राजमार्गको छेउ–छेउ भएर निकै पर पुग्दा पनि राजमार्ग काटेर अर्कोतर्फको वनमा जान नसकेको देखियो,’ डा. लामिछानेले भने, ‘वन्यजन्तुलाई सहज रूपमा आवतजावतको वातावरण बनाउन व्यवस्थित अण्डरपासको असाध्यै खाँचो देखिएको छ।’, यसो नगरिए वन्यजन्तुका लागि मात्रै नभएर वन्यजन्तुबाट मान्छेलाई पनि खतरा बढ्ने उनी बताउँछन्।, डा. लामिछाने नेपालमा केही स्थानमा वन्यजन्तुका लागि भनेर अन्डरपासको व्यवस्था गरिए पनि कामचलाउजस्तो मात्रै देखिएको बताए।, ‘भारतमा त वन क्षेत्र भएर सडक बनाउँदा निश्चित क्षेत्रमा ओभरहेड पास बनाएर वन्यजन्तुका लागि सहज बनाइदिनुपर्ने व्यवस्था नै रहेछ,’ उनले भने, ‘हामीले पनि त्यसो गर्न सक्यौं भने संरक्षण प्रभावकारी हुनसक्थ्यो।’, पर्सा राष्ट्रिय निकुञ्ज र बर्दिया राष्ट्रिय निकुञ्ज क्षेत्रका सडकमा गाडीले किचेर पटक–पटक बाघको मृत्यु भएको थियो। टिकौली जंगलमा भने सवारी साधनको चाप अत्याधिक हुँदा पनि वन्यजन्तुका लागि आवश्यक पर्ने कुनै संरचना बनाइएको छैन।, आइतबार दुर्घटना भएको त्यही सडक हो जसको निर्माणको जस लिन नेकपा एमाले र माओवादी केन्द्रका शीर्षस्थ नेताहरूबीच प्रतिस्पर्धा चलेको थियो। चितवन गृहजिल्ला भएका माओवादी अध्यक्ष पुष्पकमल दाहाल र भरतपुर महानगरपालिकाकी मेयर रेनु दाहाल राजमार्ग विस्तारको जस आफू लिन चाहन्थे।, तर जब निर्माणको समय आयो नेपाल कम्युनिस्ट पार्टी विभाजन हुन पुग्यो। अन्ततः नेकपा एमालेका अध्यक्ष रहेका तत्कालीन प्रधानमन्त्री केपी शर्मा ओलीले राजमार्गको यो खण्ड विस्तारको शिलान्यास गरेका थिए।, अहिले ६ लेन विस्तार हुँदै गरेको राजमार्ग करिब सय मिटर मात्रै वन क्षेत्रमा पर्छ।, सबै तस्बिर: राजेश घिमिरे/सेतोपाटी,
वन्यजन्तु आवतजावत हुने ठाउँमा ओभरहेड वा अन्डरपास नबनाउँदा ज्यान गयो एकसिंगे गैंडाको
|
सेतोपाटी संवाददाता दाङमा मोटरसाइकल दुर्घटना हुँदा एक जनाको मृत्यु भएको छ। , तुलसीपुर उपमहानगरपालिका-१२ का अरुण देवकोटाकाे दुर्घटनामा परी मृत्यु भएको जिल्ला प्रहरी कार्यालय दाङका प्रहरी उपरीक्षक सुरेश काफ्लेले जानकारी दिए। , सोही मोटरसाइकलमा सवार चितवन भरतपुर महानगरपालिका-७ बस्ने ३५ वर्षीय रामप्रसाद सापकोटा घाइते छन्। , आइतबार बेलुका लमही देखि गढवा तर्फ जाँदै गरेको रा ५ प ५७१४ नम्बरको मोटरसाइकल विपरीत दिशाबाट आइरहेको साइकल यात्रीलाई बचाउन खोज्दा लमही नगरपालिका-४ बलामपुरमा दुर्घटना भएको हो।, दुर्घटनामा देवकोटा गम्भीर घाइते भएका थिए। उनको उपचारको लागि लमही अस्पताल लगिएको थियो। त्यहीँ उपचारको क्रममा मृत्यु भएको प्रहरीले बताएको छ। , त्यस्तै घाइते सापकोटाको प्राथमिक उपचारपछि थप उपचारका लागि जिल्ला बाहिर लगिएको छ।,
दाङमा माेटरसाइकल दुर्घटना हुँदा एक जनाकाे मृत्यु
|
सेतोपाटी संवाददाता प्रहरीले काठमाडौंको सिनामंगलमा एक पुरूषमाथि कैँची प्रहार गरी घाइते बनाएको आरोपमा एक जनालाई पक्राउ गरेको छ। , महानगरीय प्रहरी वृत्त गौशालाको टोलीले मोरङ घर भई भक्तपुरको सूर्यविनायक नगरपालिका बस्दै आएका ३३ वर्षीय विनोद आचार्यलाई प्रहरीले पक्राउ गरेको महानगरीय प्रहरी परिसरका प्रहरी उपरीक्षक (एसपी) दिनेशराज मैनालीले जानकारी दिए। , आइतबार दिउँसो साढे १२ बजे उनले सिन्धुपाल्चोक चौतारा साँगाचोकगढी नगरपालिका-९ घर भई काठमाडौं महानगरपालिका-९ सिनामंगलमा बस्ने २२ वर्षीय केशव तिमल्सिनामाथि कैँची प्रहर गरेको आरोप छ। , उनले कैँची पेटमा प्रहार गरेको एसपी मैनालीले बताए। घाइते अवस्थामा फेला परेका तिमल्सिनालाई उपचारको लागि काठमाडौं मेडिकल कलेज लगिएको थियो। त्यहाँबाट उनको थप उपचारको लागि वीर अस्पताल लगिएको थियो। , अहिले घाइते तिमल्सिना बोल्न सक्ने अवस्थामा रहेको एसपी मैनालीले बताए। , घटनाको कारणबारे प्रहरीले थप अनुसन्धान अघि बढाएको छ। ,
काठमाडौंको सिनामंगलमा एक पुरूषमाथि कैँची प्रहार, एक पक्राउ
|
सेतोपाटी संवाददाता मोरङको सुन्दरहरैंचा नगरमा एक महिला अपहरणपछि सामूहिक बलात्कारको शिकार बनेकी छन्। , सुन्दरहरैंचास्थित आफन्तकोमा बस्दै आएकी ३१ वर्षीया महिलामाथि गत शुक्रबार अपहरणपछि बलात्कार भएको हो। इटहरीस्थित एक स्वास्थ्यकर्मीको घरमा घरेलु कामदार रहेकी उनी काम सकेर फर्कने क्रममा अपहरणमा परेकी थिइन्। , इहटरीबाट शुक्रबार दिउँसो ३ बजेतिर गछियास्थित बहिनीको घर जाँदै गरेकी उनी बहिनीको घर नपुग्दै अपहरणमा परेकी थिइन्।, प्रदेश २–०१–००१ च २२७ नम्बरको मारुती भ्यानमा आएका तीन युवाले जबरजस्ती गाडीमा राखेर उनलाई सुन्दरहरैचा-४ बलियास्थित श्रेष्ठ होटल एन्ड फेमिली लजमा पुर्याएको र रातभर सामूहिक बलात्कार गरेको मोरङ प्रहरीले जनाएको छ। , महिलाको सामूहिक बलात्कारमा संलग्न भएको आरोपमा प्रहरीले सुन्दरहरैंचा-४ का ३६ वर्षीय अर्जुन श्रेष्ठ, उनका भाइ २५ वर्षीय सुरज श्रेष्ठलाई पक्राउ गरेको मोरङ प्रहरीले जनाएको छ। घटनामा संलग्न एक जना फरार छन्। उनको पनि खोजी भइरहेको मोरङ प्रहरीका डिएसपी मञ्जिल मुकारूङले जानकारी दिए। , होटलको एउटा कोठामा थुनेर रातभर महिलालाई तीन जनाले पालैपालो बलात्कार गरेको खुलेको प्रहरीले जनाएको छ।, अत्यधिक रक्तस्रावका कारण पीडितको अवस्था गम्भीर छ। सामूहिक बलात्कारको शिकार बनेकी मोरङ सुन्दरहरैचाकी महिला विराटनगरस्थित कोशी अस्पतालको उपचार कक्षमा गम्भीर अवस्थामा छिन्। बलात्कारको शिकार बनेकी उनी यतिबेला जीवन-मरणको दोसाँधमा अस्पतालको शैय्यामा छटपटाइरहेकी छिन्। , उनको जीउभरी निलडामहरू छन्। बलात्कृत महिलाको आर्थिक अवस्था ज्यादै नाजुक भएकोले औषधि उपचार गर्न समेत नसकेको पीडितका आफन्तले बताएका छन्। अस्पतालकी प्रसूति तथा स्त्री रोग विशेषज्ञ डा. रिभा केसीले रक्तस्राव रोक्ने प्रयास जारी रहेको बताइन्।, ‘रक्तस्राव अत्यधिक भइरहेको छ। रगत धेरै बगेका कारण रक्तचाप पनि निकै कम भएर गयो,’ उनले भनिन्, ‘पीडितको उपचारमा कुनै कमजोरी हुन नदिन सक्दो प्रयास गरिरहेका छौं। अवस्था निक्कै गम्भीर छ।’, होसमा आएपछि महिलाले दिएको बयानअनुसार उनीहरूले विभिन्न ठाउँमा घुमाउँदै ती तीन युवाले साँझ ७ बजेतिर उनलाई होटलमा पुर्याएका थिए। एकछिनमा बहिनीको घर पुर्याइदिन्छु भन्दै केही खान दिएका थिए। उनीहरूले दिएको वस्तु खाएपछि बेहोस बनेको उनले बताएकी छन्। , ‘बेहोस बनाउने वस्तु खान दिएपछि होसमा आउँदा होटलको दुई तलामाथि कोठा थिए। कोठामा लगेर तीन जनाले नै पालैपालो बलात्कार गरे। सुरूमा गाडीमा राखेर लैजाने युवकले, पछि अर्जुन र सुरजले बलात्कार गरेका थिए। होटलमा मलाई पुर्याएपछि बाहिरबाट गेट र ढोका बन्द गरे,’ उनले भनिन्।, ‘सुरूमा गाडीमा लैजाने युवाले र त्यसपछि अर्जुनले गरेर गएपछि उसको भाइ सुरज आयो। मैले प्रतिकार गर्न खोज्दा त्यसबेलामा ममाथि आक्रमण गरेपछि त्यसपछि पुरै बेहोस भएछु।’,
अपहरणपछि महिलामाथि सामूहिक बलात्कार, दुई पक्राउ
|
रमेश लम्साल राष्ट्रिय गौरवको आयोजनाकारुपमा रहेको बूढीगण्डकी जलविद्युत् आयोजनाका प्रभावितले अब ह्रास कट्टीबापतको रकम तिर्नु नपर्ने भएको छ।, आयोजना प्रभावितले ह्रास कट्टीबापतको रकम तिर्नु परेको भन्दै लामो समयदेखि गुनासो गर्दै आएका थिए।, आयोजना प्रभावितको माग सम्बोधन गर्दै सरकारले अबदेखि डुबान क्षेत्रमा रहेका परिवारले घरगोठलगायत भौतिक संरचनाको ह्रास कट्टी नगरी क्षतिपूर्ति पाउने भएका हुन्।, कूल एक हजार २०० मेगावाट क्षमताको सो आयोजनामा हाल मुआब्जा वितरणको काम जारी छ। चालू आर्थिक वर्षभित्रै आयोजनाको माडालिटी तय गरेर निर्माणमा लैजाने योजनामा सरकार छ।, ऊर्जा, जलस्रोत तथा सिँचाइ मन्त्रालयले त्यसका लागि आवश्यक तय गरिरहेको छ। फ्रान्सेली परामर्शदाता कम्पनी ट्याक्टवेलले सन् २०१४ मा नै आयोजनाको विस्तृत परियोजना प्रतिवेदन (डिपीआर) तयार पारेर बुझाइसकेको छ।, ऊर्जा मन्त्रालयले आयोजनाको जिम्मा लिएको चिनियाँ कम्पनी गेजुवालाई आयोजनाका बारेमा स्पष्ट पार्न आग्रह गरेको थियो। पछिल्लो पटक ऊर्जामन्त्री पम्फा भुसालले दुई महिनाको समयसीमा दिएकी थिइन्।, आयोजनाको मोडालिटीका बारेमा छलफल भइरहेको तर अन्तिम निष्कर्ष भने निस्कि नसकेको मन्त्रालयले जनाएको छ। यहीबीचमा सरकारले स्थानीयवासीको माग भने सम्बोधन गरेको छ।, ऊर्जा मन्त्रालयका अनुसार गत पुस ३० गतेको मन्त्रिपरिषद् बैठकले ह्रासकट्टी नगरी मुआब्जा वितरण गर्ने निर्णय गरेको हो। मन्त्रिपरिषद् बैठकको निर्णय ऊर्जा, जलस्रोत तथा सिँचाइ मन्त्रालय पठाउँदै सोहीअनुसार गर्न परिपत्र गरिएको छ।, मुख्यसचिव शङ्करदास बैरागीले मन्त्रिपरिषद्को निर्णयअनुसार गर्नु/गराउनु भनी ऊर्जा मन्त्रालयलाई पत्राचार गरेका छन्।, बूढीगण्डकी जलविद्युत् आयोजनाको डुबान क्षेत्रमा रहेका घरगोठलगायत भौतिक संरचनाको मुआब्जा रकम भुक्तानी गर्दा ह्रास कट्टी गर्ने र नगर्ने भन्ने स्पष्टता नभएको हुँदा सो सम्बन्धमा निर्णय गर्नका लागि मन्त्रालयले मन्त्रिपरिषदमा निर्णयका लागि पठाएको थियो।, ऊर्जाको आग्रहअनुसार नै मन्त्रिपरिषद्ले आवश्यक निर्णय गरेको छ। सरकारको निर्णयसँगै अब प्रभावितले घरगोठको पुरानै मूल्य पाउने भएका छन्। त्यसमा थप ह्रास कट्टीको रकम तिर्नुपर्ने छैन।, राष्ट्रिय योजना आयोगको पूर्वाधार विकास आयोजनाको लागि जग्गाप्राप्ति पुनर्वास तथा पुनःस्थापनासम्बन्धी नीति, २०७१ र आयोजनाको स्वीकृत वातावरणीय प्रभाव मूल्याङ्कनमा यस्ता संरचनाको क्षतिपूर्ति भुक्तानी गर्दा प्रतिस्थापन मूल्य उपलब्ध गराउने व्यवस्था छ।, शहरी विकास मन्त्रालयको भवन लागत मूल्याङ्कन कार्यविधि, २०७० अनुसार ह्रास कट्टीको प्रावधान रहेकाले मन्त्रिपरिषदबाट निर्णय हुनुपर्ने भन्दै ऊर्जा मन्त्रालयले मन्त्रिपरिषदमा प्रस्ताव पठाएको थियो।, स्थानिय आयोजना प्रभावितले भने सुरुआती चरणमा मुआब्जा लिनेले ह्रासकट्टी नतिरेको र बीचमा आएपछि मात्रै तिर्नुपरेको भन्दै पुरानो मूल्यमा नै घरजग्गा र गोठको मुआब्जा पाउनुपर्ने माग राख्दै आन्दोलन गर्दै आएका थिए।, चिलिमे हाइड्रोपावर कम्पनी लिमिटेड, मध्य भोटेकोसी जलविद्युत् आयोजना र रसुवागढी हाइड्रोपावर कम्पनी लिमिटेडबाट आयोजना विकास गर्दा ह्रास कट्टी नगरी मुआब्जा वितरण गरिएको ऊर्जा मन्त्रालयले स्मरण गरेको छ।, अर्थमन्त्रालयले पनि ह्रास कट्टी नगरी मुआब्जा वितरणका लागि सहमति प्रदान गरेको छ।, वाग्मती प्रदेशसभा सदस्य जगत सिंखडाले सरकारको पछिल्लो निर्णयले बूढीगण्डकी जलविद्युत् आयोजना अगाडि बढ्नेमा थप सुनिश्चित भएको प्रतिक्रिया दिए।, उनले लामो समयदेखिको प्रयासले सफलता पाएको र आयोजनाको डुबानमा पर्ने भौतिक संरचनाको मुआब्जामा ह्रासकट्टी नहुने निर्णय हुनु आफैँमा महत्वपूर्ण भएको बताए।, आयोजनाको वातावरण, मुआब्जा वितरण, पुनर्वास तथा पुनःस्थापना इकाइले सरकारको पछिल्लो निर्णयसँगै प्रभावित क्षेत्रका जनप्रतिनिधिसहित जिल्ला मुआब्जा निर्धारण समितिको बैठक आयोजना गरी थप प्रक्रिया अगाडि बढाउने जनाएको छ।, लामो समयदेखि आयोजनाको काम अगाडि नबढ्दा प्रभावितमा नैराश्यता उत्पन्न भएको छ। कहिले स्वदेशी लगानीमा त, कहिले विदेशी कम्पनीलाई आयोजना जिम्मा लगाउँदा परियोजनाको भविष्यमाथि नै प्रश्न उठेको भन्दै प्रभावितले गुनासो गर्दै आएका छन्।, प्रभावितले तत्काल मोडालिटी टुङ्गो लगाएर निर्माण थाल्न सरकारको ध्यानाकर्षण गराएका छन्।, (रासस),
बूढीगण्डकी आयोजना प्रभावितले ह्रास कट्टीबापतको रकम तिर्नु नपर्ने
|
रासस भक्तपुरमा कोरोना सङ्क्रमितको ‘ग्राफ’ उकालो लागेको छ।, पछिल्लो समय जिल्लामा दैनिक ५०० भन्दा धेरै सङ्क्रमित थपिएका छन्।, स्वास्थ्य कार्यालयका अनुसार जिल्लामा आइतबार २५८ पुरुष र २७२ महिला गरी ५३० जना नयाँ सङ्क्रमित थपिए।, त्यस्तै यही माघ ८ गते शनिबार ९६८, ७ गते ६२७, ६ गते ५६४ सङ्क्रमित थपिएको स्वास्थ्य कार्यालयमा प्रमुख कृष्णबहादुर मिजारले जानकारी दिए।, सङ्क्रमितको सङ्ख्या बढेसँगै जिल्लामा सक्रिय सङ्क्रमित सङ्ख्यासमेत ह्वात्तै बढेको छ।, जिल्लामा आइतबारसम्म सक्रिय सङ्क्रमितको सङ्ख्या चार हजार नजिक पुगेको छ। कूल सक्रिय सङ्क्रमितको सङ्ख्या तीन हजार ९९८ पुगेको छ।, तीमध्ये पुरुष दुई हजार ७० र महिला एक हजार ९२८ छन्। जिल्लामा चार नगरपालिकामध्ये सबैभन्दा धेरै मध्यपुरथिमिमा एक हजार १४७ सक्रिय सङ्क्रमित छन्।, तीमध्ये ५८९ पुरुष र ५५८ महिला छन्। मध्यपुरथिमिमा आइतबार मात्रै २०२ सङ्क्रमित थपिएका थिए।, सूर्यविनायकमा एक हजार ६२, भक्तपुरमा ७६५ र चाँगुनारायण नगरपालिकामा ४६१ र अन्य २७४ सक्रिय सङ्क्रमित रहेको स्वास्थ्य कार्यालयले जनाएको छ।, सक्रिय सङ्क्रमितमध्ये ३१ संस्थागत आइसोलेसन तथा अस्पतालमा र २३ जना सामान्य आइसोलेसनमा उपचाररत छन्। एचडियूमा चार, आइसियुमा तीन र भेन्टिलेटरमा एक जनाको उपचार भइरहेको छ।, जिल्लाका विभिन्न अस्पतालमा सामान्य आइसोलेसन २५६ शय्या, एचडियु ११७ शय्या, आइसियु ३५ र भेन्टिलेटर १६ छन्।, कोरोना सङ्क्रमणले हुनेको सङ्ख्या ३६० पुगेको छ। माघ ८ गते एक सङ्क्रमितको मृत्युसँगै जिल्लामा कोरोना सङ्क्रमणका मृत्यु हुनेको सङ्ख्या ३६० पुगेको हो।,
भक्तपुरमा उकालो लाग्दै ‘कोरोना ग्राफ’
|
सेतोपाटी संवाददाता पश्चिमी न्यून चापीय प्रणालीको प्रभावले आज देशभरको मौसम सामान्यदेखि पूर्ण बदली भई केही स्थानमा वर्षा हुने जल तथा मौसम पूर्वानुमान महाशाखाले जनाएको छ ।, हाल सुदूरपश्चिम, कर्णाली, लुम्बिनी र गण्डकी प्रदेशमा सामान्यदेखि पूर्णतया बदली रही बाँकी प्रदेशमा आंशिकदेखि सामान्य बदली रहेको महाशाखाले जनाएको छ।, सुदूरपश्चिम, कर्णाली, लुम्बिनी र गण्डकी प्रदेशका केही स्थानमा हल्कादेखि मध्यम वर्षा र हिमपात भइरहेको मौसमविदले बताएका छन् ।, सोमबार दिउँसो सुदूरपश्चिम, कर्णाली, लुम्बिनी र गण्डकी प्रदेशमा सामान्यदेखि पूर्णतया बदली रही बाँकी प्रदेशमा आंशिकदेखि सामान्यतया बदलीको सम्भावना रहेको मौसम पूर्वानुमान महाशाखाले जनाएको छ ।, सुदूरपश्चिम, कर्णाली, लुम्बिनी र गण्डकी प्रदेशका केही स्थानमा हल्कादेखि मध्यम र बाँकी प्रदेशका थोरै स्थानमा हल्का वर्षाको संभावना रहेको छ । देशका उच्च पहाडी तथा हिमाली भू–भागका केही स्थानमा हल्का हिमपातको सम्भावना छ।, यस्तै राति देशको पहाडी भू–भागमा आंशिकदेखि सामान्यतया बदली रहने र बाँकी भू–भागमा आंशिक बदली रहने छ।, प्रदेश १, मधेस प्रदेश, बाग्मती प्रदेश, गण्डकी प्रदेश तथा लुम्बिनी प्रदेशका एक–दुई स्थानहरुमा हल्का वर्षाको सम्भावना छ। देशका उच्च पहाडी तथा हिमाली भू–भागका केही स्थानमा हल्का हिमपातको संभावना रहेको मौसमविदले बताएका छन्।, यसैबीच देशका विभिन्न स्थानमा हल्का वर्षाको सम्भावना रहनुका साथै उच्च पहाडी तथा हिमाली भू–भागका केही स्थानमा हल्का हिमपातको सम्भावना हुनुका साथै देशभर चिसो अझै बढ्ने क्रममा रहेकाले चिसोबाट बच्न र त्यसको प्रभावबाट जोगिन आवश्यक सुरक्षा तथा सतर्कता अपनाउन मौसमविदले आग्रह गरेका छन्।, आगामी दुई दिनको मौसम पूर्वानुमान,
२०७८ माघ ११ गते (मंगलबार),
दिउँसो : देशको पहाडी भू-भागमा आंशिकदेखि सामान्यतया बदली रहने र बाँकी भू-भागमा आंशिक बदली रहनेछ। , देशको पहाडी भुभागका थोरै स्थानहरुमा हल्का वर्षाको सम्भावना रहेको छ। देशका उच्च पहाडी तथा हिमाली भू-भागका थोरै स्थानमा हल्का हिमपातको सम्भावना छ। , राती : देशको पहाडी भू-भागमा आंशिकदेखि सामान्यतया बदली रहने र बाँकी भू-भागमा आंशिक बदली रहने छ। देशको पहाडी भुभागका एक-दुई स्थानहरुमा हल्का वर्षाको सम्भावना रहेको छ। देशका उच्च पहाडी तथा हिमाली भू-भागका थोरै स्थानमा हल्का हिमपातको सम्भावना छ। , २०७८ माघ १२ गते (बुधबार),
दिउँसो : देशभर आंशिक देखि सामान्यतया बदली रहने छ। देशको पहाडी भुभागका थोरै स्थानहरुमा हल्का वर्षाको सम्भावना रहेको छ। देशका उच्च पहाडी तथा हिमाली भू-भागका केही स्थानहरुमा हल्का हिमपातको सम्भावना छ। , राती : देशको पहाडी भू-भागमा आंशिक देखि सामान्यतया बदली रहने र बाँकी भू-भागमा आंशिक बदली रहने छ। देशको पहाडी भू-भागका थोरै स्थानहरुमा हल्का वर्षाको संभावना रहेको छ। देशका उच्च पहाडी तथा हिमाली भू-भागका थोरै स्थानमा हल्का हिमपातको सम्भावना छ। ,
आज देशभर बदली, वर्षा र हिमपातको सम्भावना, बुधबारसम्म मौसममा सुधार नहुने
|
सेतोपाटी संवाददाता पश्चिमी वायुको प्रभावले देशका अधिकांश भेगमा बदली हुनाका साथै कतिपय प्रदेशमा हल्का वर्षा र उच्च पहाडी तथा हिमाली भेगमा हल्का हिमपातको सम्भावना रहेको मौसम पूर्वानुमान महाशाखाले जनाएको छ।, महाशाखाले आगामी २४ घण्टाका लागि सचेन रहन आग्रह गर्दै वर्षा र हिमपातका कारण चिसो अझै बढ्ने क्रम रहेकाले त्यसबाट बच्न आवश्यक सुरक्षा तथा सतर्कता अपनाउन अनुरोध गरेको छ।, सुदूरपश्चिम, कर्णाली र लुम्बिनी प्रदेशका थोरै स्थानका साथै गण्डकी, बागमती र प्रदेश १ का एक दुई स्थानमा हल्का वर्षाको सम्भावना रहेको छ।, देशका उच्च पहाडी तथा हिमाली भागका केही स्थानमा हल्का हिमपातको सम्भावना रहेको पनि महाशाखाले जनाएको छ। काठमाडौंको आकाशमा बिहानैदेखि बाक्लो तुवाँलो लागेकाले केही चिसो महसुस गरिएको छ।, महाशाखाले जारी गरेको मौसमी बुलेटिनअनुसार सुदूरपश्चिम, कर्णाली र गण्डकी प्रदेशमा सामान्य बदली रही बाँकी प्रदेशमा आंशिकदेखि सामान्य बदली रहेको छ।, सुदूरपश्चिम, कर्णाली र लुम्बिनी प्रदेशका थोरै स्थानका साथै गण्डकी, बागमती र प्रदेश १ का एक दुई स्थानमा हल्का वर्षाको सम्भावना रहेको जनाइएको छ। देशका उच्च पहाडी तथा हिमाली भागका केही स्थानमा हल्का हिमपातको सम्भावना रहेको छ। , रातिको समयमा पनि देशभर आंशिकदेखि सामान्य बदली रहनेछ। कर्णाली र सुदूरपश्चिम प्रदेशका थोरै स्थानमा हल्का वर्षाको सम्भावना रहेको छ।, उच्च पहाडी तथा हिमाली भू-भागका केही स्थानमा हल्का हिमपातको सम्भावना रहेको छ। आइतबार पनि देशभर सामान्य बदली रही कर्णाली र सुदूरपश्चिम प्रदेशका केही स्थानका साथै बाँकी प्रदेशका थोरै स्थानमा हल्का वर्षाको सम्भावना रहने जनाइएको छ।, कर्णाली र सुदूरपश्चिम प्रदेशका उच्च पहाडी तथा हिमाली भागका साथै गण्डकी, बागमती र प्रदेश १ का उच्च पहाडी तथा हिमाली भेगका केही स्थानमा हल्का हिमपातको सम्भावना रहेको छ। शनिबार काठमाडौंको न्यूनतम् तापक्रम चार र अधिकतम् तापक्रम १६ डिग्री सेल्सियस रहेको महाशाखाले जनाएको छ। रासस,
देशभर वर्षा र हिमपातको सम्भावना, जाडो बढ्ने
|
सेतोपाटी संवाददाता भुम्लु गाउँपालिका-८ इन्द्रावती नदी र सुनकोसी नदीको दोभानस्थित किनारमा आफ्ना लुगा-जुत्ता छाडेर एक जोडी बेपत्ता भएका छन्।, एक दिनको फरकमा हप्ताअघि घरबाट बेपत्ता भएका विवाहिता उनीहरूको बाहिरी बस्त्र शुक्रबार बिहान दोभानस्थित बगरको ढुङ्गामा फेला परेको जिल्ला प्रहरी कार्यालयले जनाएको छ।, कार्यालयका प्रहरी नायब उपरीक्षक हरि खतिवडाका अनुसार पनौती नगरपालिका-८ खरिबोटका ४० वर्षीय माधव फुयाँल र नमोबुद्ध नगरपालिका-५ की अन्दाजी ३० वर्षीया सिर्जना भण्डारी (कोइराला) दुबैले कालो जेन्ट्स ज्याकेट, गाढा सुन्तला रङ्गको लेडिज कोट, कालो र खरानी रङ्गका दुई जोर जुत्ता, कालो लेजिडज र जेन्ट्स पर्स, घडीलगायत सामग्री छाडेर बेपत्ता भएका हुन्।, शुक्रबार बिहान दोभानमा मलामी गएका स्थानीयवासीले पुरुष र महिलाको लुगा देखेपछि दोलालघाट प्रहरीलाई खबर गरेका थिए। शुक्रबार छाडिएका सामग्रीको पहिचान उनीहरुका आफन्तले गरेका छन्।, परिवारका अनुसार कोइराला गत आइतबारदेखि र फुयाँल सोमबारदेखि घरबाट बेपत्ता थिए। फुयाँलकी श्रीमती, एक छोरा र एक छोरी तथा कोइरालाकी एक छोरी छन्।, ‘उनीहरू शङ्कास्पद तरिकाले लुगा छाडेर बेपत्ता भएकाले हामीले सबै तरिका अपनाएर खोजी गरिरहेका छौं,’ खतिवडाले भने।, बेपत्ता भएका दुवैको सुनकोसी नदीमा खोजी कार्य भइरहेको र यसमा सघाउन प्रहरीले सार्वसाधारणमा आग्रह पनि गरेको छ।,
दोभानमा लुगा-जुत्ता छोडेर पुरुष र महिला सुनकोसीमा बेपत्ता
|
रासस वालिङ नगरपालिकाले कोभिड-१९ को परीक्षण, भोजन तथा औषधिलाई निःशुल्क गरेको छ। , नगरपालिकाले वालिङस्थित गह्रौं प्राथमिक अस्पतालमा निर्माण गरेको आइसोलेसन सेन्टरमा कोभिड-१९ संक्रमणका कारण भर्ना भएर बसेका बिरामीलाई खाना, नास्ता तथा औषधि निःशुल्क उपलब्ध गराएको नगरप्रमुख एवं अस्पताल व्यवस्थापन समितिका अध्यक्ष दिलीपप्रताप खाँणले बताए।, 'विश्वभर महामारीका रूपमा फैलिएको नयाँ भेरियन्टसहितको कोभिड-१९ को संक्रमण दर वालिङमा पनि उच्च छ', उनले भने, 'अस्पतालकै क्यान्टिनबाट निःशुल्क खाना, नास्ता र अस्पतालबाट उपलब्ध हुने औषधिसहित उपचारलाई निःशुल्क गर्ने व्यवस्था मिलाएका छौं।', कोभिड-१९ को संक्रमण दर बढ्दै जाँदा नगरपालिकाले गह्रौं प्राथमिक अस्पतालमा ५० शय्यासहित अक्सिजन सिलिन्डर, अक्सिजन कन्सन्ट्रेटर लगायतका स्वास्थ्य उपकरणहरू र स्वास्थ्यकर्मीलाई तयारी अवस्थामा राखिएको उनले जानकारी दिए।, 'यहाँका नागरिकको स्वास्थ्यप्रति हामी सचेत छौं, पहिलो प्राथमिकता नागरिकको जीउ ज्यानको सुरक्षा हो,' उनले भने, 'विकास बरु पछि गर्दै जाउँला पहिला नागरिकको स्वास्थ्यमा ध्यान दिने गरी अगाडि बढेका छौं।', अस्पतालमा कोभिड–१९ को परीक्षण गर्न आएका व्यक्तिहरूलाई निःशुल्क एन्टिजिन परीक्षण गरिदिने गरिएको स्वास्थ्य शाखाप्रमुख कमलप्रसाद पाण्डेले जानकारी दिए। , अस्पतालमा भर्ना भएर बसेका संक्रमितहरूलाई निःशुल्क खाना, नास्ता तथा औषधि उपलब्ध गराइएको शाखाप्रमुख पाण्डेले बताए।, '५० शय्या क्षमतासहित संक्रमितहरूको उपचारका लागि तयारी अवस्थामा छौं,' प्रमुख पाण्डेले भने, 'हाल सात जना संक्रमितहरू अस्पतालमा भर्ना भएर नियमित उपचारमा हुनुहुन्छ।', श्वासप्रश्वासमा समस्या देखिएका संक्रमितहरूलाई अहिले भर्ना गरेर राखिएको छ भने अन्य सामान्य लक्षण देखिएका सङ्क्रमितहरूलाई घरमै छुट्टै आइसोलेसनमा बस्न भनिएको प्रमुख पाण्डेले बताए।, घरमै आइसोलेसनमा बसेका संक्रमितहरूलाई कुनै समस्या देखिए अस्पताल आउन आग्रह गरिएको अस्पतालका सूचना अधिकारी उदय पौडेलले जानकारी दिए।, अस्पतालमा भर्ना भई बसेका बिरामीहरूलाई बिहानको नास्ता, खाजा, दिउँसो नास्ता र साँझ खाना निःशुल्क उपलब्ध गराउँदै आएको सूचना अधिकारी पौडेलले बताए।, होम आइसोलेसनमा रहेका बिरामीहरू स्वास्थ्यकर्मीको नियमित रूपमा सम्पर्कमा रहेको उनले बताए।, यसअघि पनि नगरपालिकाले अस्पतालमा भर्ना भई उपचाररत बिरामीहरूलाई अस्पतालबाट प्राप्त हुने निःशुल्क औषधि, खाना, नास्ता उपलब्ध गराइएको थियो।, गह्रौं प्राथमिक अस्पतालमा खोप लगाउने कार्य जारी रहेकाले खोप नलगाएका नागरिकहरूलाई अनिवार्य खोप लगाउनका लागि नगरपालिकाले माइकिङ गर्दै आइरहेको छ।, कोभिड–१९ को नयाँ भेरियन्ट ओमिक्रोनको रोकथाम तथा नियन्त्रणका लागि सबैले स्वास्थ्यसम्बन्धी मापदण्डहरु पूर्ण रूपमा पालना गर्न नगरपालिकाले सूचना तथा माइकिङमार्फत् अनुरोध गरेको छ।,
वालिङमा कोभिड परीक्षण, भोजन तथा औषधि निःशुल्क
|
सेतोपाटी संवाददाता नेपाली सेनाको पश्चिम कमान्डले सञ्चालन गरेको हवाई सेवाले धेरै सर्वसाधारणको ज्यान बचाएको छ। विकेन्द्रित संरचनामा गएको सेनाले पछिल्लो समय पश्चिम कमान्डअन्तर्गत सुर्खेतको वीरेन्द्रनगरबाट हवाई सेवा सुरु गरेपछि धेरैको ज्यान बचेको हो।, कर्णाली, सुदूरपश्चिम तथा लुम्बिनीका दुई जिम्मामा पश्चिम कमान्डले काम गर्दै आएको छ। सुत्केरी तथा प्रकृतिक प्रकोप र विपद्मा परेका सर्वसाधारणलाई नेपाली सेनाको पश्चिम कमान्डअन्तर्गतको हवाई सेवामार्फत उद्धार गरी सुविधा सम्पन्न ठाउँमा ल्याई उपचारमा सहयोग गर्दै आएको छ।, २०७६ साल भदौ १७ मा पश्चिम कमान्डअन्तर्गत नेपाली सेनाले वीरेन्द्रनगरमा पश्चिम हवाई सेवा स्थापना गरी उद्धार कार्यलाई प्रभावकारी बनाउन सुरु गरेको थियो। सुरुमा काठमाडौँबाट हुने उडानहरु २०७६ साल भदौ १७ देखि सुर्खेतबाट नै तीनवटा प्रदेशमा हुँदै आएको छ।, तीन वटा प्रदेशलाई जोडेर सेनाले पश्चिम कमान्ड स्थापना गरेको हो। लुम्बिनीको बाँके, बर्दिया, सुदूरपश्चिम र कर्णालीको पूरै भागलाई समेटेर पश्चिम एअर बेसबाट उडानका काम हुँदै आएको छ। उद्धारका लागि तीन वटा हेलिकप्टरसहित उडान दलका समेत तयारी हालतमा राखिएको पश्चिम कमान्डका प्राविधिक प्रमुख सेनानी रचन श्रेष्ठले बताए।, यो वर्ष मात्र गर्भवती र सुत्केरीको मात्र हालसम्म ४८ जनाको उद्धार गरी सुविधा सम्पन्न ठाउँमा ल्याइएको छ। २७ वटा अन्य उद्धारका काम भएको पश्चिम हवाई सेवा कार्यालयले बताएको छ। २०७७ सालमा ३४ गर्भवती, अन्य २३ र २०७६ मा ३५ गर्भवती र अन्य १९ जनाको उद्धार गरिएको प्रमुख सेनानी श्रेष्ठले बताए।, पश्चिममा एअर बेस स्थापनासँगै उद्धारमा छिटोछरितो भएको स्थानीयवासीले बताएका छन्। पश्चिम क्षेत्रमा सवारी दुर्घटना, बाढी पहिरो, हिउँ पहिरामा परी घाइते भएकालाई समेत सेनाले हेलिकप्टरबाट उद्धार गर्दै आएको छ।, त्यस्तै, राहत वितरणमा समेत नेपाली सेनाले उडान भर्दै आएको छ। प्राकृतिक विपत्तिमा आफ्नै मेडिकल टिम खटाइएको छ। पश्चिम कमान्डको एअर बेसलाई अझै पूर्ण क्षमतामा सञ्चालन गर्नुपर्ने यस क्षेत्रका सर्वसाधारणको माग रहेको छ। पश्चिम एअर बेसबाट सबैभन्दा बढी डोल्पा, हुम्ला, मुगु र जाजरकोटबाट गर्भवतीको उद्धार गरिएको छ।, राष्ट्रपति महिला उद्धार कोषमार्फत सेनाले उक्त उद्धारका काम गर्दै आएको हो। राष्ट्रपति महिला उत्थान कार्यक्रम आर्थिक वर्ष २०७५/७६ देखि सुरु भएको थियो। दुर्गम हिमाली तथा पहाडी क्षेत्रमा गर्भवती तथा सुत्केरी हुने अवस्थामा स्वास्थ्य समस्या सिर्जना भई ज्यान जोखिममा परेका महिलालाई हवाई उद्धार गरी तोकिएको अस्पतालमा पुर्याउने काम सेनाले गर्दै आएको छ। सेनाले उद्धार गरी गुणस्तरयुक्त स्वास्थ्य सेवा प्रदान गर्ने स्वास्थ्य संस्थामा ल्याएर ज्यान बचाउने गरेको छ।, हवाई उद्धारका लागि कार्यविधि २०७५ साल कात्तिक ३० को मन्त्रिस्तरीय निर्णयबाट कार्यान्वयनमा ल्याइएको थियो। हवाई उद्धार गरी सुविधा सम्पन्न अस्पतालसम्म ल्याइएकी ज्यान जोखिममा परेकी महिलाको सुत्केरी पोषण स्याहार तथा यातायात सहयोगका लागि एकमुष्ट बीस हजार उपलब्ध गराउने व्यवस्थासमेत रहेको छ।, पूर्ण रुपमा हवाई उद्धार हुने १८ जिल्लाहरुमा ताप्लेजुङ, सङ्खुवासभा, भोजपुर, खोटाङ, सोलुखुम्बु, ओखलढुङ्गा, मनाङ, मुस्ताङ, रुकुमपूर्व, रुकुम पश्चिम, जाजरकोट, डोल्पा, कालीकोट, मुगु, हुम्ला, बाजुरा, अछाम र दार्चुला रहेका छन्।, त्यस्तै, आंशिक रूपमा २९ जिल्लामा पनि उद्धार हुँदै आएको छ। डोल्पाको फोक्सुन्डो गाउँपालिकाका उपाध्यक्ष धावा सम्डुक गुरुङले हाम्रो जस्तो सञ्चारदेखि सडक सुविधा नभएको ठाउँमा यो कार्यक्रम अत्यन्तै प्रभावकारी भएको बताए। उनले यो कार्यक्रम नभएको भए धेरै गर्भवतीको ज्यान सक्थ्यो भन्दै अझै प्रभावकारी बनाउनुपर्ने बताए।, ‘हाम्रोजस्तो आर्थिक अवस्था कमजोर भएको जिल्लामा सबैको पहुँचमा सञ्चार छैन, फोन गर्न एक दिन हिँडेर जानुपर्छ, जनप्रतिनिधिको सूचनाका आधारमा अहिलेसम्मका सुत्केरीको उद्धार भएको छ, त्यसैले यहाँका सबै नागरिकलाई समान रूपमा समेट्ने प्रयास यो कार्यक्रममार्फत गर्ने प्रयास गरेका छौं,’ उनले भने।, के-के आउँछन् उद्धार गर्दा समस्या?, हेलिकप्टरबाट उद्धार कार्य आफैँमा जटिल कार्य हो। हेलिकोप्टर अवतरण गर्ने ठाउँ, भूगोल र मौसमबारे जानकारी नहुँदा हरेक उडानमा समस्या हुने गरेको छ। तोकिएको समयभन्दा बढी समय लाग्दा हवाई यात्रामा धेरै पटक जटिलता आउने गरेको प्रमुख सेनानी श्रेष्ठले बताए।, अधिकांश ठाउँमा हेलिकप्टर अवतरण गर्दा ठाउँ नै नभएको अवस्था हुने गरेको समेत उनले बताए। छिनछिनकै मौसम परिवर्तन हुँदा अर्को समस्या आउने गरेको छ। सूचना सही नपाउँदा हैरानसमेत खेप्नु परेको थुप्रै उदाहरण रहेको उनले बताए। उडान गर्दा लामो समय हुँदा हेलिकप्टरमा इन्धनको समस्यादेखि हाइअल्टिच्युट हुने खतरा बढ्ने गरेको छ। रासस,
नेपाली सेनाको हवाई सेवाले धेरैको बच्यो ज्यान
|
सेतोपाटी संवाददाता विगत पाँच दिनमा महोत्तरी जिल्लाका विभिन्न स्थानबाट स्रोत नखुलेको ५० लाखसहित पाँच जना पक्राउ परेका छन्।, जिल्ला प्रहरी कार्यालयका प्रहरी उपरीक्षक दिनेशकुमार आचार्यले विगत पाँच दिनमा स्रोत नखुलेको ४६ लाख चार हजार २०० र १५ लाख ३६ हजार बराबरको चेक, दुई हजार जाली नोट र करिब तीन लाख नक्कली नोट बनाउने कागजसहित पाँच जनालाई पक्राउ गरिएको जानकारी दिए।, प्रहरीले गत माघ ३ गतेका दिन जिल्लाको मटिहानी नगरपालिका-८ स्थित नेपाल भारत दशगजा क्षेत्रबाट मटिहानी नपा-३ बस्ने २३ वर्षीय सहाउद्दिन राईनलाई स्रोत नखुलेको ३० लाखसहित पक्राउ गरेको थियो।, त्यस्तै, सोही दिन जलेश्वर नपा-३ स्थित जिल्लाको मुख्य भन्सार कार्यालय जलेश्वर अगाडि भारतबाट आएका धनुषा जिल्लाको जनकपुर उमनपा-६ बस्ने २६ वर्षीय मोहम्मद जाहिर रेजा र लक्ष्मिनियाँ गापा-१ बस्ने २३ वर्षीय असरफ मोहम्मदलाई चार हजार २०० र करिब तीन लाख बराबरको ५०० र १०० का नक्कली नोट बनाउने काजगसहित प्रहरीले पक्राउ गरेको थियो।, त्यसैगरी, माघ ६ गते मटिहानी नपा-३ स्थित पेट्रोलपम्प अगाडिबाट प्रहरीले दुई हजार नेपाली नक्कली नोटसहित भारतको बिहार राज्यको सीतामढी जिल्लाको मेघपुर ग्रामपञ्चायत बस्ने ४० वर्षीय नुरुल जोल्हालाई पक्राउ गरेको थियो भने ७ गते जलेश्वरको मुख्य भन्सार कार्यालय अगाडिबाट प्रहरीले भारतबाट नेपाल आउँदै गरेका भारत विहार राज्यको सीतामढी जिल्लाको सुरसण्ड सहर बस्ने ३९ वर्षीय उदयकुमार साहलाई स्रोत नखुलेको नौ लाख ९६ हजार ४०० भारतीय रुपैयाँ र नौ लाख ६० हजार भारतीय रुपैयाँ बराबरको भारतका विभिन्न बैंकको चेकसहित पक्राउ गरेको थियो।, महोत्तरीमा करिब ३८ किमी नेपाल भारतको खुला सिमानाका कारण अवैध रुपमा स्रोत नखुलेको रकम, नक्कली नोटका साथै नक्कली नोट बनाउने तथा कारोबार गर्ने गिरोह सक्रिय रहेका छन्।, प्रहरी उपरीक्षक आचार्यले जिल्लाको भारतीय सिमानाका तथा कुनै पनि नेपाली गाउँ सहरमा त्यस्ता कारोबार गर्नेलाई प्रहरीले सूक्ष्म तरिकाले खोजतलास तथा अनुसन्धान गरेर पक्राउ तथा कारबाहीका लागि तीव्रता दिएको बताए। रासस,
महोत्तरीबाट स्रोत नखुलेको ५० लाखसहित पाँच जना पक्राउ
|
सेतोपाटी संवाददाता कोभिड महामारीकाबीच मौसममा देखिएको प्रभावका कारण कोभिडजस्तै लक्षण भएका मानिसहरूको सङ्ख्यामा वृद्धि देखिएको चिकित्सकहरूले बताएका छन्।, काठमाडौं उपत्यकासहित देशका विभिन्न स्थानमा कोभिड सङ्क्रमण पुष्टि हुने क्रम दिनानुदिन बढ्दो क्रममा छ।, यसले मौसमी फ्लू वा रुघाखोकी लागेका मानिसहरू डराएका र परीक्षण गर्ने गरेका छन्।, शुक्रराज ट्रपिकल तथा सरुवा रोग अस्पताल टेकुको क्लीनीकल रिसर्च युनिटका प्रमुख डा. शेरबहादुर पुनका अनुसार कोरोनाभाइरसको ओमिक्रोन भेरिअन्टको सङ्क्रमणमा देखिने लक्षण र प्रत्येक वर्ष जाडोको बेला देखिने स्वास्थ्य समस्यामा धेरै हदसम्म समानता छ।, ‘यसले गर्दा यो वा त्यो भनेर परीक्षण नगरी छुट्टाउन गाह्रो छ,’ डा. पुनले भने।, फ्लूमा अचानक ज्वरो आउने, जिउ दुख्ने हुन्छ भने चिसोले हुने रुघाखोकीमा नाकबाट पानी बग्ने र हाच्छिउँ आउने अवस्था हुन्छ।, नेपालमा हाल फैलिएको भनिएको कोभिडको ओमिक्रोन भेरिअन्टको लक्षण पनि फ्लू र रुघाखोकी जस्तै रहेको डा. पुनको भनाइ छ।, यस्ता लक्षण देखिएमा कोभिड हो वा होइन कसरी यकिन गर्न सकिन्छ त?, ओमिक्रोनका लक्षण के-के हुन्?, हाल विश्वभर तीव्र गतिमा फैलिरहेको कोभिड-१९ को ओमिक्रोन भेरिअन्ट निकै सङ्क्रामक रहेको वैज्ञानिकहरूले बताएका छन्।, तर यो प्रकारको कोरोनाभाइरसले विगतका भेरिअन्टभन्दा मध्यम खालका लक्षणहरू देखाइरहेको र रुघाखोकी वा फ्लूसँग मिल्दोजुल्दो बनाएको छ।, वैज्ञानिकहरूका अनुसार ओमिक्रोनबाट सङ्क्रमित भएका व्यक्तिमा नाकबाट पानी बग्ने, टाउको दुख्ने, शरीर गल्ने, हाच्छिउँ आउने र घाँटी दुख्ने जस्ता आम लक्षण देखिन्छ।, ब्रिटिश न्याश्नल हेल्थ सर्भिसेज एनएचएसले अकस्मात्को निरन्तर खोकी, ज्वरो वा उच्च तापक्रम अनि स्वाद वा गन्ध हराउनु वा परिवर्तन हुने जस्ता लक्षणहरूबारे भने सचेत रहन सुझाव दिएको छ।, फ्लू कि कोभिड कसरी थाहा पाउने?, कोभिड र मौसमी फ्लूबीच निकै कम फरक रहेकाले आफूलाई के भएको हो थाहा पाउन सहज नहुने चिकित्सकहरू बताउँछन्।, स्वास्थ्य तथा जनसङ्ख्या मन्त्रालयका सहप्रवक्ता डा. समीरकुमार अधिकारी रुघाखोकी, सास फेर्न गाह्रो हुने, घाटी खसखस गर्ने, टाउको दुख्ने वा पखाला लाग्ने जुनसुकै लक्षण भए पनि सबैभन्दा पहिले महामारीको समयमा भएकाले कोभिडकै सङ्क्रमण चक्रमा आफू रहेको बुझ्नुपर्ने बताउँछन्।, ‘त्यस्तो भयो भने परीक्षण गर्ने, अलग्गै बस्ने वा सावधानी लिने कुरा आउँछ। होइन यो मौसमी रुघाखोकीको बेला हो भनेर हामीले बुझ्यौँ भने कोभिड-१९ को सङ्क्रमण झनै फैलिएर भयावह हुनसक्छ,’ उनले भने।, डा. पुनले भने ओमिक्रोनको लक्षणलाई डेङ्गीका लक्षणजस्तै रूपमा आफूले हेर्ने गरेको बताउँछन्।, डेङ्गी हुँदा बिरामीहरूले टाउकोको अगाडिको भाग वा आँखा नजिकको भाग एकदमै दुखेको वा जिउ एकदमै दुखेको महसुस गर्ने उनको भनाइ छ।, ‘रुघाखोकीमा यस्तै हुनुपर्छ भन्ने छैन। मन्द हुन्छ। कोभिडको हकमा टाउको दुख्ने अनि जिउ दुख्ने करा दुई कदम अघि बढे जस्तो देखिन्छ,’ उनले भने।, त्यसबाहेक रुघाखोकीमा घाँटी दुख्ने वा खसखसाउने भए पनि त्यो मन्द हुन्छ।, ओमिक्रोन भेरिअन्टबाट सङ्क्रमित भएकाहरूमा त्यस्तो दुखाइ पनि अलि बढी हुने उनी बताउँछन्।, परीक्षण गरिहाल्नु पर्छ कि पर्दैन?, कुनै एक घरमा एक जनामा कोभिड सङ्क्रमण पुष्टि भइसकेको अवस्थामा परिवारका अन्य सदस्यमा पनि लक्षण देखिए परीक्षणका लागि जानु नपर्ने चिकित्सकहरूले बताउँदै आएका छन्।, तर अरूलाई सर्न सक्ने हुँदा त्यस्ता व्यक्तिहरूले सतर्कता अपनाउने र एकान्तवासमा बस्नेजस्ता कार्यहरू भने गर्नुपर्ने उनीहरूको भनाइ छ।, ‘समान लक्षण समान भए हैजा फैलिएको ठाउँमा सबैको हैजा परीक्षण त गर्नुपर्दैन,’ डा. पुनले भने।, डा. अधिकारीका अनुसार विगतमा नेपालमा १० दिन एकान्तवास बस्नुपर्ने प्रावधान रहे पनि ओमिक्रोनसम्बन्धी अध्ययनका प्रमाणमा आधारित रहेर त्यो अवधि सात दिनमा झारिएको छ।, तर कसैमा लक्षण सक्रिय रहेको अवस्थामा भने त्यो अवधिभर र लक्षण हराएको तीन दिन थप एकान्तवासमा बस्नुपर्ने उनी बताउँछन्।, स्वास्थ्य मन्त्रालयका अनुसार नेपाल हाल तेस्रो लहरको उच्चतम अवस्थामा छ।, मन्त्रालयका अनुसार नेपालमा शुक्रवार थप १०,७०३ जना मानिसमा कोभिड पुष्टि भएको छ र यो वृद्धिसँगै देशभरि भएका सक्रिय सङ्क्रमितको सङ्ख्या ६५,००० नाघेको छ।, डा. अधिकारी यो अवस्था अबको एक हप्तासम्म रहने र त्यसपछि क्रमशः ओरालो लाग्ने पूर्वानुमान अनुसार आफूहरूले काम गरिरहेको बताउँछन्।, कोभिड खोप नलगाएकाहरूमा अस्पताल भर्ना हुने दर र मृत्यु हुने अनुपात बढी रहेको मन्त्रालयले जनाएको छ। ,बिबिसी,बाट,
मौसमी फ्लू र कोरोना संक्रमण कसरी छुट्याउने?
|
सेतोपाटी संवाददाता सुनसरीमा तरबार प्रहार गरी श्रीमतीको हत्या आरोपमा श्रीमान् पक्राउ परेका छन्।, पक्राउ पर्नेमा भोक्राहा नरसिंह गाउँपालिका-१ उराव टोलका ३२ वर्षीय लालुप्रसाद उराव रहेका छन्।, ३० वर्षीया श्रीमती चन्द्रकलालाई तरबार प्रहार गरी उनले शुक्रबार राति हत्या गरेको जिल्ला प्रहरी कार्यालय सुनसरीले जनाएको छ।, तरबार प्रहारबाट चन्द्रकलाको घटनास्थलमै मृत्यु भएको प्रहरीले जनाएको छ।,
तरबार प्रहार गरी श्रीमतीको हत्या, श्रीमान् पक्राउ
|
सेतोपाटी संवाददाता नेपालमा पछिल्लो २४ घण्टामा १० हजार २५४ जना कोरोना संक्रमित थपिएका छन्।, स्वास्थ्य तथा जनसंख्या मन्त्रालयका अनुसार शनिबार पिसिआर परीक्षणबाट ८ हजार २१२ र एन्टिजेन परीक्षणबाट २०४२ जनामा कोरोना संक्रमण पुष्टि भएको हो।, पछिल्लो २४ घण्टामा २० हजार १८७ जनामा कोरोना परीक्षण गरिएको थियो।, देशभर ७२ हजार ८ सय ६२ जना कोरोनाका सक्रिय संक्रमित छन्। , पछिल्लो २४ घन्टामा कोरोना संक्रमणबाट १६ जनाले ज्यान गुमाएका छन्। अहिलेसम्म कोरोनाबाट मृत्यु हुनेको संख्या ११ हजार ६ सय ५१ छ।, यस्तै ७०८ जना संक्रमणबाट मुक्त भएका छन्। कोरोनाबाट अहिलेसम्म निको हुनेको संख्या ८ लाख २० हजार २ सय ८३ पुगेको छ। , यस्तै कोरोनाबाट निको हुनेको दर ९०.७ प्रतिशत छ।, काठमाडौं उपत्यकामा ५३०६ संक्रमित थपिएका छन्। , स्वास्थ्य तथा जनसंख्या मन्त्रालयका अनुसार काठमाडौंमा ३७६२, भक्तपुरमा ४३४ र ललितपुरमा १११० संक्रमित थपिएका छन्।,
एकैदिन थपिए १० हजार २५४ संक्रमित, १६ को मृत्यु
|
रासस मेलम्ची नगरपालिका-३ हैबुङमा ढुंगाले थिचेर एक जनाको ज्यान गएको छ।, बर्दिया घर भएका अन्दाजी ४० वर्षीय शेरबहादुर श्रेष्ठको ज्यान गएको इलाका प्रहरी कार्यालय मेलम्चीले जनाएको छ।, आज दिउँसो ३ बजे हैबुङ पाटीभञ्याङ सडक स्तरोन्नति गर्ने क्रममा माथिबाट आएको ढुङ्गाले थिचेर स्काभेटर चालकको ज्यान गएको इलाका प्रहरी कार्यालय मेलम्चीका प्रहरी निरीक्षक टीकाराम राईले जानकारी दिए।, घटनाबारे अनुसन्धान भइरहेको प्रहरीले जनाएको छ।,
ढुंगाले थिचेर स्काभेटर चालकको गयो ज्यान
|
सेतोपाटी संवाददाता २२ वर्षीया महिलालाई जबरजस्ती करणी गरेको अभियोगमा रूपन्देहीबाट एक व्यक्ति पक्राउ परेका छन्।, लुम्बिनी सांस्कृतिक नगरपालिका-९ का २६ वर्षीय सुवास यादवलाई शुक्रबार साँझ प्रहरीले पक्राउ गरेको हो।, ती महिलालाई लुम्बिनी सांस्कृतिक नगरपालिका-१३ पिपरास्थित खाली खेतमा जबरजस्ती करणी गरेको प्रहरीले जनाएको छ।, इलाका प्रहरी कार्यालय लुम्बिनीबाट खटिएको प्रहरीले उनलाई पक्राउ गरी हिरासतमा राखेर अनुसन्धान सुरू गरेको छ।,
जबरजस्ती करणी गरेको अभियोगमा पक्राउ
|
सेतोपाटी संवाददाता काठमाडौं उपत्यकामा ५३०६ संक्रमित थपिएका छन्। , स्वास्थ्य तथा जनसंख्या मन्त्रालयका अनुसार काठमाडौंमा ३७६२, भक्तपुरमा ४३४ र ललितपुरमा १११० संक्रमित थपिएका छन्।, यस्तै काठमाडौं उपत्यकामा ४७ हजार २४ सक्रिय संक्रमित छन्। जसमध्ये काठमाडौंमा ३४१५९, भक्तपुरमा ४६४५ र ललितपुरमा ८२२० सक्रिय संक्रमित छन्।, नेपालमा पछिल्लो २४ घण्टामा १० हजार २५४ जना कोरोना संक्रमित थपिएका छन्।, स्वास्थ्य तथा जनसंख्या मन्त्रालयका अनुसार शनिबार पिसिआर परीक्षणबाट ८ हजार २१२ र एन्टिजेन परीक्षणबाट २०४२ जनामा कोरोना संक्रमण पुष्टि भएको हो।, पछिल्लो २४ घण्टामा २० हजार १८७ जनामा कोरोना परीक्षण गरिएको थियो।, देशभर ७२ हजार ८ सय ७६२ जना कोरोनाका सक्रिय संक्रमित छन्। , पछिल्लो २४ घन्टामा कोरोना संक्रमणबाट १६ जनाले ज्यान गुमाएका छन्। अहिलेसम्म कोरोनाबाट मृत्यु हुनेको संख्या ११ हजार ६ सय ५१ छ।, यस्तै ७०८ जना संक्रमणबाट मुक्त भएका छन्। कोरोनाबाट अहिलेसम्म निको हुनेको संख्या ८ लाख २० हजार २ सय ८३ पुगेको छ। , ,
काठमाडौं उपत्यकामा थपिए ५३०६ संक्रमित, सक्रिय ४७ हजार बढी
|
सेतोपाटी संवाददाता काठमाडौं महानगरपालिकाले कोरोना भाइरस संक्रमण तीव्र रूपमा बढिरहेकाले तत्काल वैकल्पिक माध्यमबाट कक्षा सञ्चालन गर्न काठमाडौंका विद्यालयलाई निर्देशन दिएको छ।, केही निजी विद्यालयले भौतिक उपस्थितिमा नै कक्षा सञ्चालन गरिरहेको गुनासो आएपछि महानगरपालिकाले तत्काल वैकल्पिक माध्यमबाट कक्षा सञ्चालन गर्न निर्देशन दिएको हो।, कोरोना भाइरस संक्रमण रोकथाम तथा नियन्त्रणका लागि शिक्षा, विज्ञान तथा प्रविधि मन्त्रालय, जिल्ला प्रशासन कार्यालय काठमाडौं, कामपा शिक्षा विभागसमेतको निर्देशनलाई समेत बेवास्ता गरेको भन्दै कामपा शिक्षा विभागले सूचना जारी गर्दै भौतिक रूपमा कक्षा सञ्चालन भएको पठनपाठनलाई तत्काल बन्द गर्न निर्देशन दिएको हो। , पुन:निर्देशनको बेवास्था गरी विद्यार्थीको भौतिक सहभागितामा गतिविधि अघि बढाए कामपा कारबाही गर्न बाध्य हुने बताइएको छ।, कोरोना भाइरस सङ्क्रमणको तेस्रो लहर तीव्र रूपमा बढिरहेको भन्दै सरकाले गत पुस २७ गतेदेखि भौतिक उपस्थितमा कक्षा सञ्चालन नगरी वैकल्पिक माध्यमबाट सञ्चालन गर्न सबै विद्यालयलाई निर्देशन दिइसकेको छ।, सरकाले निर्देशनको बेवास्था गरी कामपाका भित्री वडामा विद्यालय सञ्चालन भएको जनगुनासो आएपनि कामपाले पुनः सूचना जारी गरेको र फेरि बेवास्था गरे थप कारबाही अघि बढाउने कामपा शिक्षा विभाग प्रमुख रामप्रसाद सुवेदीले जानकारी दिए।, उनले भने, 'महामारी नियन्त्रणमा सबैको साथ र सहयोग गर्नुपर्ने समयमा निर्देशनविपरीत विद्याालय सञ्चालन गर्नु हुँदैन, तत्काल बन्द गरेर कोरोना भाइरस संंक्रमण रोकथाम तथा नियन्त्रणमा सहयोग गर्नुपर्छ।', अहिले काठमाडौं उपत्यका कोरोना भाइरस सङ्क्रमणको केन्द्र बन्दै गएको छ।, उपत्यकामा दैनिक सात हजार सङ्क्रमित देखिन थालेका छन्। कोरोना भाइरस सङ्क्रमण रोकथाम तथा नियन्त्रण गर्न भन्दै सरकारले लोकसेवा आयोग र त्रिभुवन विश्वविद्यालयले सञ्चालन गर्ने परीक्षासमेत स्थगित गरिसकेको अवस्था छ भने यातायातका साधनमा पनि जोरबिजोर प्रणाली लागू गरिसकेको छ।, ,
तत्काल वैकल्पिक माध्यमबाट पढाउन काठमाडौं महानगरको निर्देशन
|
सेतोपाटी संवाददाता नेपाल प्रहरी र थानकोट जेसिजले नि:शुल्क मास्क वितरण र जनचेतनामूलक कार्यक्रमलाई तीव्रता दिएको छ।, समुदाय प्रहरी साझेदारी कार्यक्रम अन्तर्गत हाल नेपालमा तीव्र रूपमा बढ्दै गरेको ओमिक्रोन कोरोना संक्रमण दरलाई न्यूनीकरण गर्नको लागि महानगरीय प्रहरी वृत्त थानकोट र थानकोट जेसिजको संयुक्त आयोजनामा 'सप्ताहव्यापी निःशुल्क मास्क वितरण तथा जनचेतनामूलक कार्यक्रम'शुभारम्भ गरिएको हो।, महानगरीय प्रहरी वृत्त थानकोटका प्रहरी निरीक्षक मनोज कुमार श्रेष्ठ र नेपाल जेसिजका राष्ट्रिय उपाध्यक्ष योगीराज अधिकारीले एक हप्ते कार्यक्रमको शुभारम्भ गरेका हुन्।, चन्द्रागिरि नगरपालिका वडा नं. ६ र ७ स्थित चेकपोष्ट चोकमा वृत्त थानकोट, चन्द्रागिरी नगरपालिका वडा न. ६ का वडा अध्यक्ष सञ्जय सिग्देल र ७ का वडा अध्यक्ष शम्भुकुमार केसीले कोरोना महामारी रोकथाम र जनचेतनामूलक कार्यक्रम पहिलो दायित्व स्थानीय सरकारको रहेको बताए। , थानकोट जेसिजका वर्ष २०२२ का अध्यक्ष रोशन दानी, थानकोट जेसिजका संस्थापक अध्यक्ष नन्ददास अमात्य पूर्वअध्यक्षहरू सलिम श्रेष्ठ, पेशल खतिवडा, लगायतको टिमले राजधानी बाहिरिने तथा भित्रिने सवारी साधनका चालक स्टाफ तथा यात्रु, हिँड्डुल गर्ने मानिस समेतलाई गरी करिब एक हजार मास्क वितरण गरेको थियो। , आजदेखि सुरू भएको अभियान सामाजिक दूरी कायम गरी थानकोट, नागढुंगा, गुर्जुधारा, नैकाप, दहचोक तीनथान लगायतका स्थानहरूमा एक सातासम्म चल्ने थानकोट वृत्तले जनाएको छ।,
नि:शुल्क मास्क वितरण कार्यक्रमलाई तीव्रता
|
सेतोपाटी आगामी सोमबारसम्म देशको अधिकांश भू-भागमा आंशिकदेखि सामान्य बदली रही केही स्थानमा हल्का वर्षा र हिमपात हुने भएको छ।, जल तथा मौसम विज्ञान विभागका अनुसार आज बिहानदेखि पश्चिम नेपालबाट प्रवेश गरेको पश्चिमी न्यून चापीय प्रणालीको प्रभावले पश्चिमबाट शनिबार, आइतबार र सोमबार क्रमशः नेपालभर प्रभाव पार्ने सम्भावना रहेको छ।, उक्त प्रणालीको प्रभावले देशको सुदूर पश्चिम, कर्णाली, गण्डकी र लुम्बिनी प्रदेशमा सामान्यदेखि पूर्ण बदली तथा बाँकी प्रदेशहरूमा आंशिकदेखि सामान्य बदली रहने बताइएको छ। , विभागले चेतावनी तथा परामर्श जारी गदै सुदूरपश्चिम, कर्णाली र लुम्बिनी प्रदेशका थोरै स्थानहरूमा साथै गण्डकी, बागमती र प्रदेश नं एकका एक-दुई स्थानमा हल्का वर्षाको सम्भावना रहेको जनाएको छ।, साथै, देशका उच्च पहाडी तथा हिमाली भू-भागका केही स्थानमा हल्का हिमपातको सम्भावना रहेको छ।, देशभर चिसो अझै बढ्ने क्रममा रहेकोले चिसोबाट बच्न र त्यसको प्रभावबाट जोगिन आवश्यक सुरक्षा तथा सतर्कता अपनाउन सबैमा अनुरोध गरिएको छ। रासस,
सोमबारसम्म मौसम बदली हुने
|
सेतोपाटी संवाददाता चीन सरकारले नेपाललाई २० लाख सिरिञ्ज उपलब्ध गराएको छ।, अनुदानमा उक्त सिरिञ्ज चीनले उपलब्ध गराएको हो।, कोभिड–१९ महामारी विरुद्धको नेपाल सरकारको खोप अभियानमा सघाउन चीन सरकारले २० लाख सिरिञ्ज उपलब्ध गराएको हो।, उक्त परिमाणको सिरिञ्ज शनिबार नेपाल सरकारलाई हस्तान्तरण गरिएको काठमाडौंस्थित चिनियाँ दूतावासले जनाएको छ।, सिरिञ्जले जारी खोप अभियानमा योगदान गर्ने विश्वास व्यक्त गर्दै नेपालका लागि चिनियाँ राजदूत हाउ याञ्छीले नेपाली मित्रहरूलाई सहयोग गर्न चीन सरकार सदैब तत्पर रहेको बताएकी छन्।,
चीनले दियो २० लाख सिरिञ्ज
|
रासस काठमाडौँ महानगरपालिकाले कोरोना भाइरस सङ्क्रमण तीव्ररुपमा बढिरहेकाले तत्काल वैकल्पिक माध्यमबाट कक्षा सञ्चालन गर्न यहाँका विद्यालयलाई निर्देशन दिएको छ।, केही निजी विद्यालयले भौतिक उपस्थितिमा नै कक्षा सञ्चालन गरिरहेको गुनासो आएपछि महानगरपालिकाले तत्काल वैकल्पिक माध्यमबाट कक्षा सञ्चालन गर्न निर्देशन दिएको हो।, कोरोना भाइरस सङ्क्रमण रोकथाम तथा नियन्त्रणका लागि शिक्षा, विज्ञान तथा प्रविधि मन्त्रालय, जिल्ला प्रशासन कार्यालय काठमाडौँ, कामपा शिक्षा विभागसमेतको निर्देशनलाई समेत बेवास्ता गरेको भन्दै कामपा शिक्षा विभागले सूचना जारी गर्दै भौतिकरुपमा कक्षा सञ्चालन भएको पठनपाठनलाई तत्काल बन्द गर्न निर्देशन दिएको हो।, पुनःनिर्देशनको बेवास्था गरी विद्यार्थीको भौतिक सहभागितामा गतिविधि अघि बढाए कामपा कारबाही गर्न बाध्य हुने बताइएको छ।, कोरोना भाइरस सङ्क्रमणको तेस्रो लहर तीव्ररुपमा बढिरहेको भन्दै सरकाले गत पुस २७ गतेदेखि भौतिक उपस्थितमा कक्षा सञ्चालन नगरी वैकल्पिक माध्यमबाट सञ्चालन गर्न सबै विद्यालयलाई निर्देशन दिइसकेको छ।, सरकाले निर्देशनको बेवास्था गरी कामपाका भित्री वडामा विद्यालय सञ्चालन भएको जनगुनासो आएपनि कामपाले पुनः सूचना जारी गरेको र फेरि बेवास्था गरे थप कारवाही अघि बढाउने कामपा शिक्षा विभाग प्रमुख रामप्रसाद सुवेदीले जानकारी दिए।, ‘महामारी नियन्त्रणमा सबैको साथ र सहयोग गर्नुपर्ने समयमा निर्देशनविपरीत विद्याालय सञ्चालन गर्नु हुँदैन, तत्काल बन्द गरेर कोरोना भाइरस सङ्क्रमण रोकथाम तथा नियन्त्रणमा सहयोग गर्नुपर्छ,’ उनले भने।, अहिले काठमाडौँ उपत्यका कोरोना भाइरस सङ्क्रमणको केन्द्र बन्दै गएको छ। उपत्यकामा दैनिक सात हजार सङ्क्रमित देखिन थालेका छन्।, कोरोना भाइरस सङ्क्रमण रोकथाम तथा नियन्त्रण गर्न भन्दै सरकारले लोकसेवा आयोग र त्रिभुवन विश्वविद्यालयले सञ्चालन गर्ने परीक्षासमेत स्थगित गरिसकेको अवस्था छ भने यातायातका साधनमा पनि जोरबिजोर प्रणाली लागू गरिसकेको छ।, पछिल्ला केही दिनयता देशभरिमा दैनिक १२ हजारभन्दा बढी कारोना भाइरस सङ्क्रमण पुष्टि भइरहेका छन्।,
काठमाडौंका विद्यालयहरूले भर्चुअल माध्यमबाट पठनपाठन गराउनुपर्ने
|
सेतोपाटी संवाददाता सर्वोच्च अदालतको पूर्ण बैठक (फूलकोर्ट) ले पूर्वप्रधानन्यायाधीश मोहनप्रसाद शर्माको निधनमा आइतबार देशभरका अदालतमा शोक बिदा दिने निर्णय गरेको छ।, सर्वोच्च अदालतका सहप्रवक्ता देवेन्द्र ढकालले पूर्ण बैठकपछि प्रेस विज्ञप्ति जारी गर्दै सर्वोच्च, उच्च र जिल्ला, विशेष तथा न्यायाधीकरण गरी देशभरका अदालतमा आइतबार शोक बिदा दिने निर्णय गरेको उल्लेख गरेका छन्।, पूर्वप्रधानन्यायाधीश शर्माको ८८ वर्षको उमेरमा बुधबार निधन भएको थियो।, सरकारी सेवामा २०१५ सालमा प्रवेश गरेका शर्मा २०१७ सालमा कानून मन्त्रालयको शाखा अधिकृतबाट बढुवा भएर अदालतको न्यायाधीश भएर काम गर्दै २०५४ चैतदेखि २०५६ मङ्सिर ३० गतेसम्म नेपालको प्रधानन्यायाधीश भएर काम गरेका थिए।, शर्माको एक छोरा एक छोरी छन्।, सर्वोच्च अदालतको पूर्ण बैठकले पूर्वप्रधानन्यायाधीशको शर्माको निधनप्रति दुःख व्यक्त गरी चीर शान्तिको कामना गर्दै शोकसन्तप्त परिवारजनमा गहिरो समवेदना प्रकट गरेको छ।,
आज अदालत नखुल्ने
|
रासस दाङको बेलझुण्डीस्थित नेपाल संस्कृत विश्वविद्यालय जग्गा अतिक्रमणको चपेटामा परेको छ।, विश्वविद्यालयको देउखुरी क्षेत्रमा रहेको एक हजार ३३६ बिघा र तुलसीपुरस्थित बेलझुण्डीमा रहेको करिब २५ बिघा जग्गा अतिक्रमणमा परेको छ।, विश्वविद्यालयको दाङका चार स्थानीय तहमा जग्गा छ। तुलसीपुर उपमहानगरपालिका, लमही नगरपालिका तथा गढवा र राजपुर गाउँपालिकामा विश्वविद्यालयको जम्मा एक हजार ६६२ बिघा जग्गा छ।, तीमध्ये लमहीको सतबरियामा १६८, राजपुरमा ११३२ र गढवाको गोबरडिहामा ३६ बिघा रहेको छ। ती सबै जग्गा अतिक्रमणमा परेको विश्वविद्यालयका रजिष्ट्रार माधव अधिकारीले जानकारी दिए।, त्यस्तै तुलसीपुरस्थित बेलझुण्डीमा मात्रै ३२६ बिघा जग्गा छ। तीमध्ये करिब २५ बिघा अतिक्रमणमा परेको छ। २०५७ भन्दाअघि जग्गाको आयस्ता पनि विश्वविद्यालयले पाउने गरेको थियो।, ‘०५७ भन्दाअघि विश्वविद्यालयले आयस्ता पाउने गरेको थियो’, सामान्य प्रशासन तथा सम्पत्ति व्यवस्थापन महाशाखा प्रमुख गिरिराज शर्माले भने, ‘यसभन्दा पछि छिटफुटरूपमा केहीले आयस्ता दिए पनि अधिकांशबाट आउने गरेको छैन।’, पहिले आयस्ता बुझाउन शर्त रहे पनि अहिले आयस्ता नबुझाएको उनको भनाइ छ। आफ्नो जग्गा अतिक्रमणमा परेर आयस्ता नभएपछि विश्वविद्यालयले मालपोत कर बुझाएको छैन।, मुलुकमा सङ्घीयतामा गएपछि विसं २०७४ देखि मालपोत कर नबुझाएको उनले बताए। ‘पहिले हामीले मालपोत कर बुझाउँथ्यौँ। स्थानीय तह भएपछि मालपोत कर पनि बढ्यो, त्यसैले हामीले स्थानीय तहमा जनप्रतिनिधि आएपछि मालपोत कर पनि बुझाएका छैनौँ,’ उनले भने।, सङ्घीयता आउनुभन्दा अघि आर्थिक वर्ष सकिएको छ महिनाभित्र मालपोत बुझाउँदा तत्कालीन गाविसहरूलाई १० प्रतिशतसमेत छुट गरेर मालपोत कर बुझाउने गरिएको थियो। जतिबेला वार्षिक रु दुई लाखसम्म आफूहरूले जग्गाको कर तिर्ने गरेको भए पनि अहिले स्थानीय तह आएपछि जग्गाको कर पनि वृद्धि भएकाले कर तिर्न नसक्ने अवस्था रहेको उनले बताए।, तर विश्वविद्यालयलाई स्थानीय तहहरूले मालपोत करमा छुट दिएको विश्वविद्यालयका रजिष्ट्रार अधिकारीले बताए। तुलसीपुर र गढवाले जग्गाको मालपोत नलिने घोषणा गरेको उनको भनाइ छ।, तर नीतिगत निर्णय भने यी दुईवटै स्थानीय तहले गरेका छैनन्। अन्य दुई स्थानीय तहले भने मालपोत लिने/नलिने विषयमा कुनै आश्वासन तथा निर्णय नगरेको उनले बताए।, विश्वविद्यालयको जग्गामा मोही रहे पनि समस्या समाधान गर्न आफूहरु तयार रहेको रजिष्ट्रार अधिकारीले बताए। तर नक्कली मोही खडा हुँदा समस्या रहेको उनको भनाइ छ। नक्कली मोही बनेर जग्गा दलालीहरू सल्बलाउने गरेको उनले बताए।, ‘खासमा मोही भनेको ४०८ बिघा जग्गामा मात्रै हो। तर अहिले राजनीतिक दलको आडमा नक्कली मोही खडा हुँदा समस्या उत्पन्न भएको छ,’ उनले भने।, राजनीतिक दलहरूले समस्या समाधान गर्न चाहेमा यो समस्या तत्काल हल हुन सक्ने भए पनि यसलाई राजनीति गर्ने थलो बनाएकोसमेत उनले बताए।, अहिले विश्वविद्यालयको जग्गामा ३० पक्की घरसमेत बनिसकेका छन्। विश्वविद्यालयको जग्गामा छ धुरमा मात्रै जग्गा रहेको एक जना व्यक्तिमात्रै सुकुम्बासी रहेको र अरु कोही पनि सुकुम्वासी नरहेको समेत उनको भनाइ छ।, त्यस्तै १२ बिघा जग्गामा जनता र विश्वविद्यालयको स्वामित्व रहेको भनी दाबी हुने गरेको छ। ‘१२ बिघा जग्गामा तेरो–मेरो भन्ने भएको छ। हामीसँग लालपुर्जा छ, उनीहरुले मेरो पनि लालपुर्जा छ भनिरहेका छन्, तर हामीले देखेका छैनौँ,’ उनले भने।, २०७४ मा स्थानीय तहको निर्वाचन हुनुपूर्व जग्गाको समस्या समाधानका लागि विश्वविद्यालयका तीन कर्मचारी खटाएर त्यहाँका किसानको फाराम भर्ना लगाइएको थियो। किसानको फाराम भरिसकेपछि त्यही कार्यालय खोलेर समस्या समाधान गर्न खोजिए पनि स्थानीय चुनाव नजिकिँदै गरेकाले आचारसंहिता लागेपछि कार्यालय खोल्ने अवस्था थिएन।, त्यतिबेला कार्यालय खोल्ने अवस्था नभएपछि त्यो कार्यालय अहिलेसम्म पनि खुल्न सकेको अवस्था छैन। यसले गर्दा स्थानीय तहको निर्वाचन भएकै चार वर्ष पूरा भइसक्दा पनि समाधान हुनसकेको अवस्था छैन। अहिले पनि अतिक्रमण भएको स्थानमा गएर घर नबनाउन आफूहरूले पटक–पटक ताकेता गर्ने गरेकोसमेत रजिष्ट्रार अधिकारीको भनाइ छ।, अहिले बिचौलियाले जग्गा किनबेचसमेत गर्ने गरेका छन्। यसलाई आयोग बनाएर समस्या समाधान गर्न सकिने उनले बताए।, विश्वविद्यालयले अतिक्रमित जग्गा फिर्ता ल्याएर कृषि क्याम्पस बनाउने योजना बनाएको रजिष्ट्रार अधिकारीले बताए। त्यो स्थान कृषि क्याम्पस बनाउन उपयुक्त भएको उनको भनाइ छ।, ‘बगर खेती पनि हुन्छ, जग्गा थुप्रै छ, अन्य खेती गर्न सकिन्छ’, उनले भने। त्यस्तै बेलझुण्डीको जग्गामा २०० शय्याको अस्पताल बनाउने गरी आफूहरूले तयारी गरेको उनको भनाइ छ।, अतिक्रमण परेको भनिएको तुलसीपुर–१८ स्थित नवचेतना टोलका अध्यक्ष अमर गिरी ०३५ देखि आफ्ना बुवाबाजे आएर बसेको भन्दै त्यो जग्गा आफूहरूले पाउनुपर्ने बताए। ‘कि त हामीलाई अन्य ठाउँमा लैजानुपर्यो,’ उनले भने।, नेताहरुले चुनावअघि यो समस्या समाधान गर्छौं भने पनि चुनावपछि कुनै चासो नदिने गरेको उनले बताए। त्यही टोलमा मात्रै ६० भन्दा बढी घर निर्माण भइसकेको उनको भनाइ छ।,
संस्कृत विश्वविद्यालयको जग्गा अतिक्रमणको चपेटामा
|
रासस जिल्ला अस्पताल हुम्लामा सुत्केरी पछि आमा र नवजात शिशु दुवैको मृत्यु भएको छ।, सिमकोट गाउँपालिका–५ की २१ वर्षीया टीका सार्कीको माघ ७ र नवजात शिशुको माघ ५ मृत्यु भएको हो।, अस्पतालका अनुसार उनको शल्यक्रिया गरेर सुत्केरी गराइएको थियो। टीकाका ससुरा धनसिंह सार्कीका अनुसार सुत्केरी व्यथाले च्यापेपछि उनलाई जिल्ला अस्पतालमा लगिएको थियो।, शल्यक्रिया गरेको दुई दिनसम्म टीकाका स्वास्थ्यमा उल्लेखनीय सुधार भए पनि शुक्रबार साँझ अचानक स्वास्थ्यमा समस्या देखिएको थियो।, जिल्ला अस्पतालले उद्धारका लागि तत्काल हेलिकोप्टरको व्यवस्था गरेको भए पनि उनको सोही राति नै मृत्यु भएको अस्पतालले जनाएको छ।, जुम्लाको नच्दनाथ नगरपालिका–८ कोटीला माइत भएकी टीकाले एक वर्ष अगाडि हुम्लामा विवाह गरेकी थिइन्।, माइती पक्षले टीकाको शव उठाउन नदिएपछि जिल्ला अस्पतालमै राखिएको छ।, माइती पक्षले के–कति कारणले आफ्नो छोरीको मृत्यु भएको हो जानकारी नहुँदासम्म शव उठाउन नदिएपछि टीकाका परिवारले शव बुझ्न नमानेको जिल्ला स्वास्थ्य सेवा कार्यालयका प्रमुख प्रेम सिंहले बताए।, अस्पतालको प्रसूतिगृहमा शल्यक्रियाद्वारा बच्चा जन्माएका सुत्केरीको मृत्यु भएको भने यहाँ यो नै पहिलो घटना हो।, साथै पुस ३० मा अदानचुली गाउँपालिका वडा ६ का गौगरा छत्यालको सुत्केरी भएको पाँच मिनेटपछि मृत्यु भएको थियो।,
सुत्केरीपछि आमा र बच्चाको मृत्यु
|
सेतोपाटी संवाददाता बेनी, माघ ९, आन्द्राको क्यान्सर रोगबाट ग्रसित भएर भरतपुर क्यान्सर अस्पतालमा उपचार गराइरहेकी बेनी नगरपालीका–२, बगरफाँट, म्याग्दीकी २० वर्षीया विनिता शर्माको उपचारमा आर्थिक अभाव भएकाले उनको परिवारले सहयोगको अपिल गरेको छ।, विनिता क्रियाशील पत्रकार ध्रुबराज शर्माकी सुपुत्री हुन्। , ‘उपचारको समय धेरै लाग्ने र खर्च पनि बढी लागेको छ, यस अगाडि प्राप्त सबै सहयोग उपचारमै सकियो’, म्याग्दीका पत्रकार शर्माले भने, ‘उपचारमा १६ लाख रुपैयाँ भन्दा बढी खर्च भइसकेको छ। अझै १० देखि १२ लाख रुपैयाँसम्म उपचारमा खर्च लाग्ने चिकित्सकले बताएका छन्।’ , छोरीको थप उपचारका लागि आफूसँग पैसा नभएको भन्दै उनले साथीभाइ सँग सहयोगको अपिल गरेका हुन्।, ‘मेरो एकल कमाईले छोरीको थप उपचार सम्भव नभएपछि सहयोगको अपिल गरेको छु’, पत्रकार शर्माले भने, ‘कोरोना भाइरसको संक्रमण घटेमा भारतसम्म पुगेर उपचार गर्नुपर्ने छ।’ , पश्चिम म्याग्दीको बिमस्थित किसानी माविमा जेटिए पढ्दै आएकी २० वर्षीया विनितालाई स्वास्थ्यमा समस्या देखिएपछि बेनी अस्पताल र पोखरामा परीक्षण गराउँदा क्यान्सर रोग लागेको पत्ता लागेको थियो। , उनको उपचारमा सहयोग गर्न चाहने मनकारीहरूले पत्रकार शर्माको राष्ट्रिय वाणिज्य बैंकको बेनी शाखामा रहेको खातामा सिधै जम्मा गर्न सक्नेछन् । , खातावालाको नामः धुब्रप्रसाद शर्मा,
राष्ट्रिय वाणिज्य बैंक खाता नं ३३४०१००००५२२८०१० । ,
सम्पर्क–९८४७६२९८६३,
म्याग्दीका पत्रकार शर्माकी छोरी विनिताको उपचारमा आर्थिक अभाव, सहयोगको अपिल
|
एजेन्सी भारतमा लगातार तेस्रो दिन कोरोनाका नयाँ सङ्क्रमितको सङ्ख्यामा कमी देखिएको छ।, भारतको केन्द्रीय स्वास्थ्य मन्त्रालयका अनुसार ३ लाख ९ हजार ३ सय ३९ जनामा कोरोना संक्रमण पुष्टि भएको हो।, यस बीचमा २ लाख ४८ हजार २ सय २० जना संक्रमित निको भएका छन्। पछिल्लो २४ घन्टामा थप ५०७ जना सङ्क्रमितले ज्यान गुमाएका छन्।, यसअघि शुक्रबार ३ लाख ३७ हजार जनामा सङ्क्रमण पुष्टि भएको थियो। यस्तै शुक्रबार भारतमा ४ सय ८६ जनाले ज्यान गुमाएका थिए। त्यसअघि बिहीबार ३ लाख ४७ हजार नयाँ सङ्क्रमित भेटिँदा ७०३ जनाले ज्यान गुमाएका थिए।, यद्यपी हाल भारतमा २१ लाख ६६ हजार ९९९ सक्रिय संक्रमित उपचार गराइरहेका छन्।, तेस्रो लहर सुरू भएसँगै भारतमा पहिलो पटक सक्रिय सङ्क्रमितको सङ्ख्या २१ लाख नाघेको हो। गत ३१ डिसेम्बरमा सक्रिय सङ्क्रमित १ लाख रहेको भारतमा २२ दिनमै यो सङ्ख्या २१ गुणाले बढेको हो।, यस्तै राजधानी दिल्लीमा पछिल्लो २४ घन्टामा ४५ जना कोरोना संक्रमितको ज्यान गएको छ। यो संख्या तेस्रो लहर सुरू भएपछिकै सर्वाधिक हो। यसअघि सन् २०२१ जुन ५ मा दिल्लीमा ४८ जनाले ज्यान गुमाएका थिए।, यस्तै शनिबार महाराष्ट्रमा कोरोनाका ४६ हजार ३ सय ९३ जना नयाँ संक्रमित फेला परेका छन्। यहाँ ४८ जनाले ज्यान गुमाएका छन्।,
भारतमा घट्दै कोरोना संक्रमण
|
रासस झापाको कचनकवल गाउँपालिका–५ स्थित स्टार इँटा उद्योगमा एक भारतीय महिला मजदुरको मृत्यु भएको छ।, इँटाभट्टाको चिम्नी लिप्ने क्रममा शनिबार दिउँसो इँटा र माटोले च्यापिएर पश्चिम बङ्गालकी ३५ वर्षीया अमिना खातुनको मृत्यु भएको जिल्ला प्रहरी कार्यालय झापाका प्रवक्ता प्रहरी नायब उपरीक्षक वसन्त पाठकले बताए।, इँटा र माटोले च्यापिएर गम्भीर घाइते भएकी खातुनलाई मेची प्रादेशिक अस्पताल भद्रपुर लगिएको थियो।, उनको उपचारकै मृत्यु भएको प्रहरीले जनाएको छ।, कचनकवल गाउँपालिका क्षेत्रमा आधा दर्जन इँटा उद्योग सञ्चालित छन्। ती उद्योगमा अधिकांश कामदार भारतीय रहेका बताइएको छ।,
झापाको इँटाभट्टामा भारतीय मजदुरको मृत्यु
|
सेतोपाटी संवाददाता ललितपुरको सुनाकोठीमा रहेको बालकुमारी मन्दिरबाट मूर्ति चोरी भएको छ।, गए राति उक्त मूर्ति चोरी भएको हो।, मूर्ति चोरी भएको घटना बिहानमात्रै थाहा भएको थियो।, मन्दिरका पूजारी पूजाआजाका लागि जाँदा मूर्ति नदेखेपछि चोरी भएको घटना बाहिरिएको थियो।, मन्दिरको मूर्ति चोरी भएको पूजारीले बताएपछि वडाध्यक्षले प्रहरीलाई खबर गरेका थिए।, ललितपुरका प्रहरी प्रमुख एसएसपी यज्ञविनोद पोखरेलले बालकुमारी मन्दिरको मूर्ति चोरी भएको जानकारी आएलगत्तै खोजी कार्य जारी राखिएको सेतोपाटीलाई बताए।, ‘दुई फिट अग्लो पित्तलको मूर्ति चोरी भएको जानकारी आएको छ। हामी खोजी कार्य गर्दैछौं,’ उनले भने।, यो मूर्ति करिब तीन सय वर्ष पुरानो रहेको बताइरहेको छ।,
बालकुमारी मन्दिरबाट मूर्ति चोरी
|
रासस जिल्ला प्रशासन कार्यालय पाल्पाले अत्यावश्यक बाहेकका अन्य सेवा हाललाई स्थगन गरेको छ।, कार्यालयमा कार्यरत कर्मचारीलाई कोरोना सङक्रमण देखिएपछि अर्को सूचना जारी नहुँदासम्म अत्यावश्यक बाहेकका सेवा बन्द गरिएको हो।, प्रमुख जिल्ला अधिकारी जगन्ननाथ पन्तका अनुसार आइतबारदेखि शान्ति सुरक्षाका मुद्दा, फोटोसहितको मतदाता नामावली सङ्कलन र नागरिकता प्रमाणपत्र बाहेकको अन्य सबै सेवा स्थगन गरिएको छ।, पछिल्लो समय जिल्लामा सङ्क्रमण बढेको छ।, सरकारी कार्यालयमा अत्यावश्यकभन्दा सामान्य काममा भीडभाड बढेको थियो।, सेवाग्राहीले अत्यावश्यक सेवामा आउँदा अनिवार्यरूपमा कोरोनाविरुद्धको खोप लगाएको कार्ड देखाउनुपर्ने, मास्क लगाउनुपर्ने व्यवस्था गरिएको छ।, जिप्रकाले कोरोना सङ्क्रमण तथा नियन्त्रणका लागि १९ बुँदे आदेश जारी गरेको छ।,
कर्मचारीलाई कोरोना देखिएपछि पाल्पा प्रशासनमा अत्यावश्यकबाहेक सेवा बन्द
|
रासस छाडा चौपायालाई व्यवस्थित गर्न थालेपछि जिल्लामा फाटफुट मात्रामा गिद्ध देखा पर्न थालेका थिए।, छाडा चौपायाले किसानको बाली खाएर नोक्सान गरिदिने, सडक अवरुद्ध गरेर दुर्घटना निम्त्याउने, सडक, बस्ती फोहोर गर्न थालेपछि व्यास नगरपालिकाको सक्रियतामा व्यास–१० शिशुवा भतेरीमा गौ-संरक्षण केन्द्र स्थापना गरिएको छ।, नेपाल विद्युत् प्राधिकरणले गौ-संरक्षण केन्द्र आसपासबाट भोर्लेटार–दमौली ३३ केभी प्रसारण लाइन विस्तार गरेपछि गिद्ध करेन्ट लागेर धमाधम मर्न थालेका छन्।, शिशुवा–भतेरीमा छाडा चौपाया सङ्कलन गरी गौ संरक्षण केन्द्र स्थापना गरेसँगै मरेका पशु खान दिनमा विभिन्न किसिमका सयौँ गिद्ध आउने गरेको वडाध्यक्ष तुलसीराम सापकोटाले बताए।, ‘गौ संरक्षण केन्द्र आसपास क्षेत्रमा छ–सात किसिमका गिद्ध देखा पर्न थालेका छन्,’ उनले भने।, हालसम्म करिब ६०–७० गिद्ध करेन्ट लागेर मरिसकेको बताइएको छ। धेरै गिद्ध करेन्ट लागेर मर्न थालेपछि प्राधिकरणलाई यस क्षेत्रको नाङ्गो तार व्यवस्थित गर्न र पोलिथिन पाइपले कभरिङ गर्नका लागि आग्रह गरिएको उनले बताए।, प्राधिकरणले राम्रोसँग विद्युत् पोलको अर्थिङ नमिलाउँदा अर्थिङमा परेर केही समयअघि एक स्थानीय बालकसमेत घाइते भएको स्थानीय रामप्रसाद सापकोटाले बताए।, केन्द्रमा हाल १०० को हाराहारीमा छाडा छोडिएका पशुचौपाया छन्। स्थानीयदेखि उन्नत जातसम्मका गाई संरक्षण केन्द्रमा छन्।, गाईले दूध दिँदासम्म पाल्ने र यसपछि छाडिदिने प्रवृत्ति बढेपछि नगरपालिकाले सो केन्द्र स्थापना गरी संरक्षण गर्दै आएको हो।,
करेन्ट लागेर मरे गिद्ध
|
एजेन्सी पछिल्लो समय संसारभरि कोरोनाभाइरसको ओमिक्रोन भेरियन्टले जनजीवन प्रभावित भएको छ। संक्रमण बढेको छ भने सरकारहरूले प्रतिबन्धात्मक नियमहरू लागु गरेका छन्।, न्युजिल्यान्डमा भने ओमिक्रोन भेरियन्टले संक्रमण बढेपछि प्रधानमन्त्री ज्यासिन्डा आर्डेनको विवाह नै रोकिएको छ।, समाचार संस्था रोयटर्सका अनुसार आइतबार संवाददाताहरूसँग कुरा गर्दै आर्डेनले आफ्नो विवाह तत्कालका लागि रद्द भएको जानकारी दिएकी छन्।, न्युजिल्यान्डमा एउटा विवाह समारोहमा सहभागी भएका ९ जनामा ओमिक्रोनको संक्रमण पुष्टि भएपछि आइतबार मध्य रातिदेखि नयाँ प्रतिबन्धहरू लागु हुँदैछन्। मास्क अनिवार्य गर्नेदेखि कुनै ठाउँमा १ सय जनाभन्दा बढी भेला हुन नदिने नियम लागु हुँदैछन्।, नयाँ प्रतिबन्धहरू लागु हुने भएपछि प्रधानमन्त्री आर्डेनले पनि आफ्नो विवाह रद्द गरेकी हुन्।, आर्डेनको विवाह कहिले हुन लागेको थियो भन्ने मिति सार्वजनिक गरिएको थिएन तर छिट्टै हुने चर्चा चलेको थियो।, आर्डेन लामो समयदेखि कार्ल्क गेफोर्डसँग सम्बन्धमा छन्। दुई वर्षअघि प्रधानमन्त्री हुँदै उनीहरूले इन्गेजमेन्ट गरेका थिए। गेफोर्ड टिभी कार्यक्रम प्रस्तोता हुन्।, तीन वर्षअघि आर्डेनले छोरी जन्माएकी थिइन्। उनको नाम 'नेभ ते अरोहा' हो। प्रधानमन्त्री हुँदै बच्चा जन्माउने आर्डेन दोस्रो व्यक्ति हुन्। पहिलो व्यक्ति पूर्वपाकिस्तानी प्रधानमन्त्री बेनेजिर भुट्टो हुन्।,
ओमिक्रोनले रोकियो न्युजिल्यान्डकी प्रधानमन्त्रीको विवाह!
|
सेतोपाटी संवाददाता नेकपा माओवादी केन्द्रका अध्यक्ष पुष्पकमल दाहाल ‘प्रचण्ड’ की पत्नी सीता दाहाल अस्पताल भर्ना भएकी छन्।, कोरोना संक्रमण पुष्टि भएपछि उनलाई मेडिसिटी अस्पताल भर्ना गरिएको पारिवारिक थियो।, सीताकी छोरी गंगाले आमालाई तीन दिनदेखि अस्पतालमा राखेर उपचार गरिएको बताएकी छन्।, ‘चिकित्सकका अनुसार ममीको स्वास्थ्य अवस्था सुधारोन्मुख छ,’ गंगाले भनेकी छन्, ‘केही दिन अस्पतालमै राखेर उपचार गर्नुपर्नेछ।’, अस्पतालले उनलाई आईसीयूमा राखेर उपचार गरिरहेको छ।, दाहाललाई निमोनिया पनि देखिएको छ।, सीता पार्किन्सन्ससँग मिल्दोजुल्दो लक्षण भएको एक जटिल प्रकारको रोग ‘प्रोग्रेसिभ सुपरान्युक्लियर पाल्सी (पी.एस.पी) बाट लामो समयदेखि पीडित छिन्।,
प्रचण्ड पत्नी सीता दाहाललाई कोरोना संक्रमण
|
नवीनबाबु गुरूङ जोर-बिजोर प्रणाली लागु गर्न महानगरीय ट्राफिक प्रहरी महाशाखाले काठमाडौं उपत्यकामा थप कडाइ गरेको छ। , कोरोनाभाइरसको जोखिम न्यूनीकरणका लागि भन्दै उपत्यकाका तीनै प्रशासन कार्यालयले शनिबारदेखि जोर-बिजोर प्रणाली लागू गरेका छन्।, महाशाखाले जोर-बिजोर प्रणालीको पूर्णपालना गराउन विभिन्न ठाउँमा चेकप्वाइन्टहरू राखी थप कडाइ गरिरहेको छ। , स्वास्थ्य मापदण्ड पालना गर्न, अनिवार्य मास्कको प्रयोग गर्न, भिडभाड नगर्न, अत्यावश्यक सेवा र कामबाहेक सवारी साधन नचलाउन र सर्बसाधारणलाई घरबाट ननिस्कन समेत महाशाखाले आग्रह गरेको छ। , जिल्ला प्रशासनका अनुसार सार्वजनिक र निजी सवारी साधनहरू (दुई पाँग्रेसहित) जोर गते जोर र बिजोर गते बिजोर नम्बर प्रणालीमा सञ्चालन गर्नु पर्नेछ । , औषधि एवं स्वास्थ्य सामग्री बोकेको सवारी साधन, एम्बुलेन्स, दमकल, शववाहन, ग्यास, पेट्रोलियम पदार्थ, खाद्यान्न, दुग्धजन्य पदार्थ, फलफूल, तरकारी, पानी, अन्डा, माछामासु, पशुपंक्षीका दाना एवं कृषि तथा पशुजन्य सामग्री बोक्ने सवारी साधनलाई नरोकिने प्रशासनले जनाएको छ।, यद्यपि यस्ता सवारी साधनमा चालक र सहचालकमात्रै रहनुपर्ने प्रशासनले प्रष्ट्याएको छ। , बैंक, बीमा, बित्तीय संस्था, वायुसेवा कम्पनी, डाक तथा कुरियर सेवा, दूर सञ्चार सेवा प्रदायक निकायका कर्मचारीहरूले परिचयपत्रको आधारमा आवतजावत गर्न पाउनेछन्।, यसैगरी पत्रकार तथा संचारकर्मीहरूले सूचना तथा प्रसारण विभागबाट जारी प्रेस पास तथा परिचयपत्रको आधारमा आवतजावत गर्न पाउनेछन्।, सरकारी सवारीसाधन र कुटनैतिक नियोगका सवारीसाधनमा भने जोर-बिजोर प्रणाली लागू नहुने प्रशासन कार्यालयले जनाएको छ।, हेर्नुहोस् तस्बिरहरू,
उपत्यकाभित्र जोर-बिजोरमा कडाइ (तस्बिरहरू)
|
सेतोपाटी संवाददाता शुक्रबार झिसमिसे साँझ पर्दै थियो, नेपाल प्रहरीको कन्ट्रोल रूमको १०० नम्बरमा घण्टी बज्यो। फोनमा बोलिरहेको युवतीको आवाज डरले कापिरहेको सुनिन्थ्यो। , फोनमा बोलिरहेको युवती समस्यामा छन् भन्ने आवाज सुन्नेबित्तिकै प्रहरीले लख काटिसकेको थियो। नभन्दै उनले आफूमाथि दुई जना युवकले जबर्जस्ती गरिरहेकोले तत्काल उद्धार गर्न भनेर जानकारी दिइन्। , युवतीले घटनास्थल रूपन्देहीको लुम्बिनी सांस्कृतिक नगरपालिका १३ स्थित खुल्ला खेतमा बताएकोले कन्ट्रोल रूमले तत्काल ईलाका प्रहरी कार्यालय लुम्बिनीमा घटनाबारे जानकारी गरायो।, ईलाका प्रहरी कार्यालय लुम्बिनीका प्रहरी निरीक्षक युवराजजंग कार्की कार्यालयमै थिए। घटनास्थल र घटनाबारे जानकारी पाएलगत्तै कार्कीकै कमाण्डमा प्रहरी टोली घटनास्थलतर्फ हिँड्यो। , आत्तिएको बेला युवतीले घटनास्थलको यकिन लोकेसन दिन नसकेकोले घटनास्थल फेला पार्न दुई-चार मिनेट बढी समय लाग्यो। यद्यपी जानकारी पाएको १० मिनेट भित्रै प्रहरी घटनास्थल पुगेको थियो।, लुम्बिनी सांस्कृतिक नगरपालिका वडा नम्बर १३ पिपरास्थित खुला खेतमा दुई जना युवकले युवतीमाथि जबर्जस्ती करणी गरिरहेका थिए। नजिकै प्रहरी टोली देखेपछि एक जना भागे। अर्कोलाई प्रहरीले रंगेहात पक्राउ गर्यो। युवतीलाई तत्कालै उद्धार गरी तत्काल अस्पताल पठायो।, उनीहरू थिए स्थानीय २० वर्षिय गणेश यादव र २६ वर्षिय सुवास यादव। प्रहरीले गणेशलाई घटनास्थलबाटै पक्राउ गर्यो भने तत्काल भाग्न सफल भएको सुवासलाई सोही राती साढे ११ बजेतिर महजिदिया चोकबाट पक्राउ गरेको छ।, प्रहरी निरीक्षक कार्कीले युवती आफू अप्ठ्यारोमा पर्ने बित्तिकै खबर गरेकोले प्रहरी तत्काल घटनास्थलमा पुगेर उद्धार गर्न सकिएको बताए। ‘घटना हुँदै गर्दा हामी पुगिसकेका थियौं’, कार्कीले सेतोपाटीसँग भने।, जिल्ला प्रहरी कार्यालय रूपन्देहीका प्रहरी प्रमुख प्रहरी उपरीक्षक मनोज केसीले घटनामा संलग्न दुबैलाई नियन्त्रणमा लिएर थप अनुसन्धान सुरू गरिएको जानकारी दिए।, दुबैजनालाई रूपन्देही जिल्ला अदालतबाट जरूरी पक्राउ पूर्जी स्वीकृत गराई आवश्यक अनुसन्धान सुरू गरिएको कार्कीले बताए।,
युवतीले आफूमाथि जबर्जस्ती हुन लागेको भन्दै प्रहरीमा फोन गरेपछि ...
|
सेतोपाटी संवाददाता काठमाडौंका विभिन्न ठाउँमा गुणस्तरहीन मह उत्पादन तथा बिक्री वितरण गरेको आरोपमा प्रहरीले एक जनालाई पक्राउ गरेको छ।, काठमाडौं-२७ ज्याठाका ३८ वर्षीय नरबहादुर श्रेष्ठलाई प्रहरीले पक्राउ गरेको हो।, मह उत्पादन गर्ने ठाउँबाट ७ हजार ६ सय तयारी तथा कच्चा मह बरामद गरिएको महानगरीय अपराध महाशाखा प्रमुख प्रहरी वरिष्ठ उपरीक्षक वसन्तबहादुर कुँवरले बताए।, कुँवरका अनुसार श्रेष्ठले विगत सात वर्ष अगाडिदेखि श्रीमती रस्मिलाको नाममा ‘नतिजा प्याकेजिङ’ नामको कम्पनी सञ्चालन गरी मह बिक्री वितरण गर्दै आएका थिए।, त्यो कम्पनीले ‘स्पर्श हनी’ नामको लेबल टाँसेर बिक्री वितरण गर्ने गरेको थियो।, कुँवरका अनुसार त्यस्तो मह काठमाडौं, भक्तपुर र पोखराका होटल तथा रेष्टुरेन्टहरूमा थोक तथा खुद्रा बिक्री हुन्थ्यो।, श्रेष्ठले मह बनाउँदा ३० प्रतिशत ग्लुकोज, ३० प्रतिशत चिनी र ४० प्रतिशत मह बनाउन प्रयोग हुने कच्चापदार्थ मिसावट गर्ने गरेको खुलेको छ।, स्पर्श हनी खाद्य प्रविधि तथा गुण नियन्त्रण विभागमा परीक्षण गर्दा गुणस्तर अनुरुप नरहेको र खान योग्य नरहेको खुलेको कुँवरले बताए।, श्रेष्ठको पसलबाट ६०० किलो तयारी मह, ६ हजार ५ सय किलो कच्चा र गुणस्तरहीन मह, ग्लुकोज ५ सय किलो, चिनी एक सय किलो, जोख्ने मेसिन, सिल मेसिनलगायत बरामद भएको छ।, श्रेष्ठलाई आवश्यक कारबाहीको लागि महानगरीय प्रहरी परिसर बुझाइएको छ।,
ज्याठामा कम्पनी सञ्चालन गरी ‘नक्कली’ मह उत्पादन, एक पक्राउ
|
सेतोपाटी संवाददाता मोरङको कानेपोखरी-रंगेली सडक खन्ड अन्तर्गत कानेपोखरी गाउँपालिका २ स्थित गेउरीया पुलमा पछिल्लो समय दैनिकजसो दुर्घटना भइरहेको छ।, ठेकेदारको लापरबाहीले २ वर्षमा निर्माण सम्पन्न हुनुपर्ने पुल निर्माण ८ वर्षमा पनि नहुँदा दैनिकजसो दुर्घटना हुने गरेको छ। , पछिल्लो १ वर्षको अवधिमा उक्त ठाउँमा दर्जन बढी मोटरसाइकल दुर्घटना हुनुका साथै एक जनाले ज्यानसमेत गुमाएका छन्।, कानेपोखरीस्थित कालिस्थान नजिकै भएको आगलागी निभाउन गएको रंगेली नगरपालिकाको दमकलसमेत उक्त स्थानमा दुर्घटनामा परेको छ।, यसैबीच बारम्बार दुर्घटना भइरहेको यस ठाउँमा तत्काल पुल निर्माण गर्न माग गर्दै जिल्ला प्रशासन कार्यालय मोरङमा दुई युवाले उजुरी दिएका छन्।, उनीहरूले समयमै निर्माण नगर्नेलाई कारबाहीको दायरामा ल्याउन माग गर्दै पुल निर्माण कार्य चाडो गर्न माग गरेका छन्।, उक्त पुल बाहेक बाँकी सडक ६ लेनको पक्की भइसकेको छ। २ वर्ष भित्रमा पुल बनाउने जिम्मा पाएको फ्यूचर सराउदीन जेभीले ८ वर्ष वितिसक्दासमेत काम गरेको छैन।, बिगत ८ वर्षदेखि उक्त पुल अलपत्र भए पनि तीन महिना अगाडिदेखि पुल निर्माण सुरू गरेर पुलको दुवै साईडमा पिलर बनाएर त्यतिकै छोडिएको छ।, १ करोड १८ लाख रूपैयाँमा ठेक्का लिएको उक्त कम्पनीले ५७ लाख रूपैयाँ भुक्तानीसमेत लिइसकेको छ।,
,
ठेक्का पाएको ८ वर्ष वितिसक्दा पनि बनेन पुल, दैनिकजसो हुन्छ दुर्घटना
|
सेतोपाटी संवाददाता ललितपुरको टुटेपानीस्थित होस्टेलमा एक युवक मृत अवस्थामा फेला परेका छन्। , ललितपुर महानगरपालिका-११ टुटेपानीस्थित रोहित पौडेलले एक भाडामा लिएर सञ्चालन गरेको रोयल ब्वोइज होस्टेलमा एक युवक मृत अवस्थामा फेला परेको महानगरीय प्रहरी परिसर ललितपुरका प्रहरी उपरीक्षक सिद्धिविक्रम शाहले जानकारी दिए। , सप्तरी राजविराज घर भई हाल कुपण्डोल खरिबोट बस्ने २६ वर्षीय शरद यादव बिहीबार मृत फेला परेका हुन्। , ‘उनी पहिले त्यही होस्टलमा बसेका रहेछन्। उनका साथीहरू पनि थिए। बुधबार राति त्यहीँ सुत्न गएका रहेछन्,’ शाहले भने, ‘सुतेको अवस्थामा मृत्यु भएको देखिन्छ।’, उनका अनुसार शवमा बाहिरी चोटपटक देखिएको छैन। शव हिजो नै फेला परे पनि मुचुल्का र शव उठाउने काम भने शुक्रबार बिहान मात्रै सुरू भएको हो। , ‘मृतकका आमा र अन्य परिवार यहीँ हुनुहुन्थ्यो। उदयपुरमा रहेका बुवा आएपछि मात्रै शव उठाउने भन्ने कुरा भएपछि हामीले आज शव उठाएका हौं,’ उनले भने। , यादवको पोष्टमार्टमको लागि अस्पताल लग्ने तयारी भइरहेको छ। घटना शंकास्पद भए/नभएको बारे पोष्टमार्टमपछि खुल्ने प्रहरीले जनाएको छ।,
ललितपुरको टुटेपानीस्थित होस्टेलमा एक युवक मृत फेला
|
एजेन्सी संसारकै सबैभन्दा ठूलो तातो मरूभूमि सहारामा पछिल्लो समय हरेक वर्षजसो हिउँ पर्न थालेको छ।, बिबिसीका अनुसार केही दिनअघि पनि सहारामा हिउँ परेको छ। पश्चिम अफ्रिकामा पर्ने ९२ लाख स्क्वायर किलोमिटर क्षेत्रफल भएको मरूभूमिको केही भागमा हिउँ परेको हो। मरूभूमिको बालुवामा हिउँ पर्दा आकर्षक प्याट्रन बनेको देखिन्छ।, सहारामा सन् १९७९ पछि सन् २०१६ मा पहिलो पटक हिउँ परेको थियो। त्यतिबेला मानिसहरू सहारा मरूभूमिमा हिउँ परेको देखेर चकित भएका थिए।, त्यसपछि भने हरेक वर्षजसो यो क्रम दोहोरिने गरेको छ। यसअघि २०१७, २०१८, २०२१ को हिउँदमा पनि सहारामा हिउँ परेको थियो।, हेर्नुस् तस्बिरहरू:, ,
सहारा मरूभूमिमा हरेक वर्षजसो पर्न थाल्यो हिउँ (तस्बिरहरू)
|
गोपालप्रसाद बराल/रासस ‘अहा...! आब अपन कञ्चनवन सेहो राजधानीमेँ समटागेल, कुछ होइत बुझाइय’ (आहा..! अब हाम्रो कञ्चनवन पनि राजधानी क्षेत्रभित्र समेटिएछ, केही हुन्छ कि क्या हो?) गत सोमबार प्रदेशसभा–२ ले प्रदेशको नाउँ ‘मधेश’ र राजधानी ‘जनकपुरधाम’ निर्णय गरेको सुनेका भङ्गाहा नगरपालिका–९ हरिणमरीका ७० वर्षीय हरिनारायण यादवले राजधानीमा पश्चिमतर्फ मिथिला माध्यमिकी परिक्रमा पथभित्रको क्षेत्र समेटिएको बुझेपछि खुशी रोक्न सकेनन्।, ‘परम्परा सऽअपन कञ्चनवन रामसीताक वनविहारके ठाम रहल पहिचान रहबेकैल’ (विगतदेखि हाम्रो कञ्चनवन रामसीताले वनविहार गरेको ठाउँ भन्ने पहिचान छँदै थियो) यादवले भने, ‘आब त प्रदेशके राजधानीमेँ सेहो पैरगेल, जरूर अई ठामके कुछ विकास होयत’ (अब त प्रदेशको राजधानीभित्र पनि परेछ, जरूर केही विकास होला)। वनविहारका क्रममा रामसीताले फागु खेलेर उत्सव मनाएको ठाउँ मानिएको भङ्गाहा–९ को कञ्चनवन मिथिला माध्यमिकी परिक्रमाको आठौं दिनको रात्रि विश्रामस्थल रहँदै आएको छ। , प्रदेशसभाले मधेश प्रदेशको राजधानी जनकपुरधाम हुने निर्णय गर्दै राजधानी क्षेत्रभित्र धनुषाको ढल्केवर हुँदै उत्तरमा पूर्वपश्चिम राजमार्ग, दक्षिणमा नेपाल –भारत सीमा, पूर्वमा कमला नदी र पश्चिममा मिथिला माध्यमिकी परिक्रमापथभित्रको क्षेत्र हुने परिभाषित गरेपछि विकासको अवसरबाट निकै पछि परेको देखिने कञ्चनवन वरपरका बासिन्दामा नयाँ आशा पलाएको छ। , प्रदेश राजधानीभित्र समेटिएपछि यसभित्र बन्ने नयाँ संरचना आफ्नो ठाउँमा पनि पर्ने आशले कञ्चनवन आसपासका बासिन्दा खुशी छन्। ‘राजधानी भनेपछि त धेरै नयाँ संरचना बन्छन् नि!’ कञ्चनवन सखुवाटोलका बासिन्दा तथा नेपाली कांग्रेसका स्थानीय नेता सुरेश यादव भन्छन्, ‘बन्ने नयाँ संरचनामध्ये केही मात्र हाम्रो ठाउँमा परे त विकासको सम्भावनाले फड्को हाल्छ।’ यादवका कुरामा नेकपा (एमाले) भङ्गाहा–९ कमिटीका अध्यक्ष नागेन्द्र यादव र नेकपा (माओवादी केन्द्र)का बद्री यादवले पनि सहमति जनाए।, कञ्चनवन वरपरका जस्तै जिल्लाकै ध्रुवकुण्ड आसपासका बासिन्दा पनि अहिले राजधानीको कुराले दङ्ग छन्। राजधानीभित्रै परेपछि त विकास सम्भावनाका लागि आफ्नो ठाउँ पनि सरकारका आँखामा पर्ने यहाँका बासिन्दाको सोचाइ छ । ‘राजधानी त आब भगेल नई, सरकारके जरुर अई जगहमें आँइख पर्तै’ (राजधानी त भइहाल्यो, अब यस ठाउँमा सरकारको आँखा अवश्य पुग्छ) ध्रुवकुण्ड रहेकै बलवा नगरपालिका–१० धमौराका ७५ वर्षीय मोहम्मद हासिमले भने, ‘आब अई ठामक ध्रुवकुण्ड, रौजा मजार आ पडौलस्थानके विकासमें जरुर रङ्ग खिलत’ (अब हाम्रा ठाउँका ध्रुवकुण्ड, रौजामजार र पडौलस्थानको विकासमा अवश्य रङ खिल्नेछ) । , ध्रुवकुण्ड, रौजामजार र पडौलस्थान बलवा नगरपालिका क्षेत्रमा पर्ने मधेश प्रदेशभित्रकै अति महत्वपूर्ण धार्मिक सम्पदा मानिन्छन्। ध्रुवकुण्ड सत्ययुगमा राजा उत्तानपादका छोरा ध्रुवले तपस्या गरेर भगवान् विष्णुलाई रिझाएको ठाउँ मानिन्छ, जहाँ मिथिला माध्यमिकी परिक्रमाका यात्री सातौं दिनको रात्रि विश्राम गर्छन्। , त्यसैगरी रौजामजार इस्लाम परम्पराका सुफी सन्तहरू गदाली बाबा, रहमतअली बाबा र बहारअली बाबाको अन्त्येष्टिस्थल हो। नेपाल र भारतका लाखौं हिन्दू र इस्लाम धर्मावलम्बी भक्तजन आफ्नो मन्नत (इच्छित चाहना) को पुकार गर्न र पूरा भएपछि भाकलअनुसार पूजा दिन रौजा पुग्ने गर्छन् । मजारमा आफ्ना व्यथा र पीडाको वर्णन गर्दै यसबाट छुट्कारा पाउन पुकारा गर्नेको जमातमा हिन्दू र इस्लाम धर्मावलम्बी बराबर देखिन्छन्। त्यसैगरी हिन्दू परम्पराका सन्त कारिख महाराजको स्थानका रुपमा पडौलस्थान परिचित छ । यहाँ पनि इच्छित चाहना माग्न र भाकल दिन भदौ, कात्तिक, पुस र चैतबाहेकका महिनामा दैनिक हजारौं श्रद्धालु पुग्ने गर्छन् । , त्यसैगरी परिक्रमापथको महोत्तरी गाउँपालिकामा पर्ने मडै तपस्वी भृगु ऋषिले तप र साधना गरेको पुण्यभूमि मानिन्छ । जलेश्वर देवाधिदेव महादेव जलमा विराजमान भएकाले हिन्दू आस्थाको केन्द्र हो । यहाँको मटिहानी त्रेता युगमा रामसीताको विवाहका लागि वेदी बनाउन माटो खनिएको ठाउँ विश्वास गरिन्छ । यसैगरी लोहारपट्टी पनि परिक्रमा पथले छोएको र यसभित्रै सबै बस्ती पर्ने स्थानीय तह हो। पिपरा गाउँपालिकालाई परिक्रमा पथले नछोए पनि यसको सबै क्षेत्र परिक्रमापथभित्र पर्छ। , ‘कतै प्रदेशसभा भवन बन्नेछन्, कतै मन्त्रालय भवनहरू..! राजधानी भएपछि अनेकानेक सम्भावना बढ्छन्, शहर विस्तारसँगै औद्योगिक विकासले पनि गति लिनेछ’, लोहारपट्टी–६ का पुराना राजनीतिक कार्यकर्ता ७० वर्षीय चन्देश्वर मण्डलले भने, ‘यो मीठो कल्पना र सपना मात्र हैन, विकास त यसैगरी हुने हो नि!’ मण्डलको कुरा चाख मानेर सुन्ने सो बस्तीकै ७५ वर्षीय बदरूलहक कवारीलाई भने आफ्नै जीवनकालमा राजधानी प्रयोजनले बन्ने कुनै संरचना हेर्न पाइन्छ कि पाइन्न भन्ने खुलदुली बढेको छ। , ‘सुनली त प्रदेशके नाम मधेश आ राजधानी जनकपुर भगेल, राजधानीमे अपन ठाम लोहारपट्टी सेहो समटायल सुनली’ (प्रदेशको नाउँ मधेश र राजधानी जनकपुर भयो भन्ने सुनियो, यस्तै हाम्रो बस्ती लोहारपट्टी पनि राजधानीमा समेटिएको छ रे भन्ने पनि सुनेँ) बुढ्याइँले मुजैमुजा परेका अनुहारमा खुशी चम्काउँदै कवारी भन्नुहुन्छ, ‘अई नाममेँ कुछ भेल हमसब देख पायब की नई!’ (यस नाउँमा यहाँ केही हुने बन्ने कुरा चाहिँ हामीले देख्न पाउने हो कि होइन)। , गत सोमबार प्रदेशसभाले आवश्यक बहुमतले प्रदेशको नाउँ र राजधानी निर्णय गरेपछि यसबारेको चासो परिभाषित राजधानीक्षेत्रभित्र निकै बढेको छ । अशिक्षित सर्वसाधारण किसान र सामान्य गृहिणीले पनि राजधानीभित्र आफ्नो ठाउँ परेकाले ‘चकाचौध’ (रमझ) को कल्पना गर्ने गरेका छन्। ‘आब अपन ठाम राजधानी भगेल नई, थालकिच्चडमेँ आब नई चल परत, सबदिस चम्कौवा सडक बैनजायत’ ( हाम्रो ठाउँ त राजधानी बन्यो नि! हिलो र उबडखाबड बाटो अब हिँड्नु पर्दैन, सबै सडक चम्किला बन्नेछन्) जनकपुरबाट सात किलोमिटर दूरीको लोहारपट्टी–४ खुट्टा बस्तीकी ७५ वर्षीया रामपरी चौधरीले राजधानीको कुरालाई आफ्नो ठाउँसँग यसरी सोच्नुभएको रहेछ। , जलेश्वर नगरपालिका– ५ चौडिया बस्तीका रहिमन मण्डलले प्रदेशको राजधानीमा महोत्तरी, धनुषाका परिभाषित क्षेत्रभित्र ठाउँमा कहाँ के कुराको सम्भावना छ, त्यसको निक्र्यौल गरेर सबै ठाउँले समुचित महत्व पाउने अवस्था बन्न सके राम्रो हुने प्रतिक्रिया दिएका छन्। ‘कुवाभित्रको भ्यागुताले आफू बसेको कुवाभरिलाई नै संसार ठान्छ रे, हाम्रा नेताहरूमा त्यो नहोस्’, विगतमा पर्सापतैली गाविस छँदा उपाध्यक्ष रहिसकेका मण्डलले भने, ‘कुनै ठाउँबारे आग्रहरहित भएर हाम्रा नेताले सोचून् , हाम्रो प्रदेशको रमणीय राजधानी बन्न सकोस्।’, राजधानी जनकपुरधामको पश्चिमी सीमा परिक्रमापथभित्र महोत्तरीका मटिहानी, जलेश्वर, बलवा, लोहारपट्टी र भङ्गाहा नगरपालिका एवं महोत्तरी र पिपरा गाउँपालिकासहित सात स्थानीय तह समेटिन्छन्। , माध्यमिकी परिक्रमामा चौथो दिन मटिहानी (मटिहानी नपा), पाँचौँ दिन जलेश्वर (जलेश्वर नपा), छैटौं दिन मडै (महोत्तरी गापा), सातौं दिन ध्रुवकुण्ड (बलवा नपा) र आठौँ दिन कञ्चनवन (भङ्गाहा नपा) सहित पाँच रात्रि विश्रामको परम्परा रहँदैआएको छ। , जिल्लाका कुल १५ स्थानीय तहमध्ये झण्डै आधा (सात) राजधानी क्षेत्रमा समेटिँदा नयाँ बन्ने संरचनामा अवसर मिल्नसके सिङ्गो जिल्लामै सकारात्मक लहर पर्ने जिल्ला समन्वय समिति महोत्तरीका प्रमुख सुरेशप्रसाद सिंहले बताए। ‘कुन ठाउँ केका लागि उपयुक्त हुन सक्छन्?’ राजधानी सन्दर्भका प्रश्नमा परिभाषित क्षेत्रका सबै ठाउँको सम्भावनाबारे अध्ययन गरिनुपर्ने राय राख्दै सिंहले भने, ‘यस्तो हुन सके हाम्रो राजधानी साँच्चै सुन्दर हुनेछ।’ , राजधानी केन्द्रित नयाँ संरचना जनकपुर शहरभन्दा बाहिर बनाउन उपयुक्त हुने मटिहानीका नगर प्रमुख हरिप्रसाद मण्डलले बताए। ‘धनुषाका होऊ्न कि महोत्तरीका ठाउँ हुन्, परिभाषित क्षेत्र सबै बृहत्तर जनकपुर क्षेत्रभित्रका धार्मिक, ऐतिहासिक र पुरातात्त्विक महत्त्वका ठाउँ हुन्, त्यसैले राजधानी केन्द्रित नयाँ संरचना बन्दा परिभाषित क्षेत्रभित्रका सबैतिरको भूगोललाई अवसर दिनुपर्छ’, मण्डलले भने, ‘नयाँ संरचनाका लागि पर्याप्त क्षेत्रफलको जग्गाको उपलब्धताको दृष्टिले जनकपुरको व्यस्त शहरी क्षेत्रभन्दा बाहिर उपयुक्त हुने देखिन्छ।’ , जनकपुर–ढल्केबर, जनकपुर–मटिहानी, जनकपुर–जलेश्वर, जनकपुर–लोहारपट्टी–रौजा, जनकपुर–धनुषाधाम, जनकपुर–यदुकुहा, जनकपुर–जटही र परिक्रमापथ सडकका दायाँबायाँ राजधानी केन्द्रित नयाँ संरचना निर्माणका लागि उपयुक्त हुने मण्डलको भनाइ छ । , राजधानी क्षेत्रलाई परिभाषित गरिँदा यिनै सम्भावनालाई नियालेरै स्थायी राजधानीबारेको प्रस्ताव बनेको मधेश प्रदेशसभाका सदस्यहरूको पनि स्वीकारोक्ति छ। ‘अवसर ठाउँको विकासमा महत्वपूर्ण पक्ष हो, मधेश प्रदेशको राजधानी सीमित क्षेत्रको सङ्कुचनमा नपरोस् भनेरै स्पष्ट रुपमा परिभाषित गरेर प्रस्ताव बनेको हो’, यसअघि प्रदेश सरकारमा राज्यमन्त्री रहिसकेकी महोत्तरी–३ ‘ख’ का प्रदेशसभा सदस्य अभिराम शर्मा अब राजधानीको टुङ्गो लागेको प्रसङ्गमा भन्छन्, ‘त्यसैले अब राजधानी केन्द्रित संरचना निर्माणका लागि परिभाषित क्षेत्रभित्रका जुनसुकै ठाउँ हुन सक्छन् , ठाउँबारे विनाकुनै आग्रहले वैज्ञानिक पुष्ट्याइँका आधार टेकेर संरचना निर्माण गरिनुपर्छ।’ , राजधानी परिभाषित क्षेत्रभित्रका प्रत्येक नागरिकमा ‘म मधेश प्रदेशको राजधानी नगरको बासिन्दा हुँ’ भन्ने गौरवबोभको अवस्था अवसरले नै सिर्जना गर्ने शर्माको थप भनाइ छ।, आफ्नो ठाउँ प्रदेशको राजधानी क्षेत्रभित्र परेपछि सडक यातायात, खानेपानी, बिजुली, ढल व्यवस्थापन र शिक्षाको पहुँचभित्र पर्ने यस भेगका बासिन्दाले आश सँगालेका छन्। यसबाहेक स्वास्थ्य सेवा, कृषि बजार, लघु उद्यम प्रवर्द्धन र अन्य अवसर बढ्नेसर्वसाधारण बताउँछन्। , महोत्तरीतर्फ मात्र नभई धनुषाका जनकपुरबाहेकका लक्ष्मीपुर बगेवा, क्षीरेश्वर, मिथिला, गणेशमान चारनाथ, धनुषाधाम, विदेह, जनकनन्दिनी र शहीदनगरसहितका स्थानीय तहमा पनि राजधानीबारेको परिभाषाले अब आफ्नो ठाउँले खास महत्त्व पाउने विश्वास जागेको छ ।,
मधेश राजधानीमा आफ्नो ठाउँ समेटिएको खुशी
|
सेतोपाटी संवाददाता पूर्वाञ्चल विश्वविद्यालयका सबै परीक्षाहरू स्थगित भएको छ।, कोरोना संक्रमणले गर्दा पूर्वनिर्धारित सबै परीक्षाहरू हालका लागि स्थगित गरिएका हुन्।, परीक्षा नियन्त्रक मोहनबहादुर बस्नेतले आज सूचना निकालेर सबै संकायअन्तर्गत विभिन्न शैक्षिक कार्यक्रम (वर्ष/सेमेष्टर) मा सञ्चालनमा रहेका र सञ्चालन हुन बाँकी परीक्षा माघ मसान्तसम्म स्थगित गरिएको उल्लेख गरेका छन्।, कोरोनाका कारण यसअघि नै त्रिवि र मध्यपश्चिम विश्वविद्यालयले पनि परीक्षा स्थगित गरेका छन्।, प्रधानमन्त्री शेरबहादुर देउवाले स्वास्थ्य मापदण्डअनुसार विश्वविद्यालयका परीक्षा सञ्चालन भएका छन् कि छैनन् अनुगमन गर्न निर्देशन दिएका थिए।, प्रमुख जिल्ला अधिकारीहरूले विभिन्न कलेजमा चलेका परीक्षा केन्द्रहरूको अनुगमन गरेका थिए।, हेर्नुस् सूचना:,
पूर्वाञ्चल विश्वविद्यालयका सबै परीक्षा स्थगित
|
सेतोपाटी संवाददाता जिल्ला प्रशासन कार्यालय काठमाडौंले भीडभाडजन्य गतिविधिहरूलाई निरूत्साहित गर्नका लागि सवारी साधनमा जोरबिजोर प्रणाली लागु गरिएको बताएको छ। , काठमाडौं उपत्यकाका तीन जिल्लाहरू काठमाडौं, भक्तपुर र ललितपुरका जिल्ला प्रशासन कार्यालयले शुक्रबार रातिदेखि उपत्यकामा चल्ने सवारी साधनहरूमा जोरबिजोर प्रणाली लागु गरेका छन्।, न्युज एजेन्सी नेपालसँग कुराकानी गर्दै जिल्ला प्रशासन कार्यालय काठमाडौंका सहायक प्रमुख जिल्ला अधिकारी उमाकान्त अधिकारीले भीडभाडजन्य क्रियाकलाप र गतिविधिहरूलाई रोक्न सवारी साधनमा जोरबिजोर प्रणाली लागु गर्नुपरेको बताए।, सवारी साधनको जोरबिजोर प्रणालीले आवश्यकताभन्दा बाहेकका गतिविधिलाई निरूत्साहित गर्ने ठहरका साथ प्रशासनले यस्तो निर्णय गरेको उनले बताए।, उनले भने,‘भीडभाडजन्य क्रियाकलाप र गतिविधिहरूको कारणबाट कोभिडको संक्रमण फैलावटमा मद्दत गरिरहेको र यसलाई न्यूनीकरण गर्नलाई समस्या भएको भन्ने विश्लेषण हो। यसका साथै अत्यावश्यक काममा हिँडडुल गर्ने कुरा त आफ्नो ठाउँमा स्वभाविक रूपमा छ। तथापि संक्रमणको यो स्तरको वृद्धि हुँदा पनि सामाजिक रूपमा त्यसले अझ पनि मानिसहरूको आवाजावत, हिँडडुल, भीडभाड अझ पनि नघटिरहेको अवस्था देखिएपछि यो सवारी साधनको व्यवस्थापनको पाटोबाट यसलाई जोर बिजोरको हिसाबले गएको हो र यसले अत्यावश्यक काममा जानुपर्ने बाहेक अन्य मान्छेहरूको गतिविधिलाई, भीडभाडजन्य गतिविधि, क्रियाकलापलाई केही हदसम्म निरूत्साहित गर्छ भन्ने यसको मक्सद हो।’, सवारी साधनमा जोरबिजोर प्रणाली लागु भए पनि उपचारलगायत अत्यावश्यक सेवा प्रवाहका लागि भने समस्यामा नपार्ने उनले स्पष्ट पारे। , यसको निम्ति प्रशासन छलफलमा रहेको उनले जानकारी दिए।, सवारी साधनको चापका कारण भीडभाड न्यूनीकरण नभएको र संक्रमण बढिरहेको सहायक प्रजिअ अधिकारीले बताए।, सवारी साधन कम चल्दा भीडभाडजन्य गतिविधि कम हुने उनले उल्लेख गरे।, उनले भने, ‘अत्यावश्यक काम पर्ने, उपचारका लागि जाने, अत्यावश्यक सेवा प्रवाहको लागि जानेको हकमा चाहिँ समस्या छैन। त्यस विषयमा हामी छलफल पनि गर्दैछौं। अन्य हिँडडुल गर्ने, घुमफिर गर्ने, बजार घुम्ने, यो बेलामा आवश्यक छैन, यो बेलामा गतिविधि नर्गदा पनि हुनेखालका गतिविधि पनि सवारी साधनको चापसँगै भीडभाड न्यूनीकरण नभएको अवस्था विद्यमान छ। उपलब्धताले नै मानिसहरुको भीडभाड अझ वृद्धि भएको भन्ने नै हो। जति सवारी साधन भए त्यति मानिसहरुको चहलपहल अझै बढ्दै गएको र संक्रमणको वृद्धि यो स्तरसम्म आइपुगेको छ है भन्ने अझ पनि मानिसहरूमा धारणा नबनिसकेको देखियो। त्यसकारण अत्यावश्यक काममा हिँड्ने नागरिकहरूलाई अहिले पनि अप्ठ्यारो, बाधा छैन। सवारी साधनको सीमिततालाई भीडभाडजन्य गतिविधिमा निरूत्साहन हुन्छ, नियन्त्रण हुन्छ भन्ने हाम्रो बुझाइ हो।’, प्रशासनले दिएको आदेशलाई प्रभावकारी कार्यान्वयनका निम्ति निरन्तर अनुगमन गरिरहेको सहायक प्रजिअ अधिकारीको भनाइ छ।, आदेशको पालना गर्ने पहिलो जिम्मेवारी र भूमिका नागरिककै हुने भएकाले आदेश पालना गर्न पनि उनले आग्रह गरे। ,
काठमाडौं उपत्यकामा जोर-बिजोर प्रणाली किन?
|
सेतोपाटी संवाददाता नेपालमा पछिल्लो २४ घण्टामा १० हजार ७०३ जना कोरोना संक्रमित थपिएका छन्।, स्वास्थ्य तथा जनसंख्या मन्त्रालयका अनुसार शुक्रबार पिसिआर परीक्षणबाट ८ हजार ८१५ र एन्टिजेन परीक्षणबाट १८८८ जनामा कोरोना संक्रमण पुष्टि भएको हो।, पछिल्लो २४ घण्टामा २३ हजार ९२ जनामा कोरोना परीक्षण गरिएको थियो।, देशभर ६५ हजार ३ सय ७४ जना कोरोनाका सक्रिय संक्रमित छन्। , पछिल्लो २४ घन्टामा कोरोना संक्रमणबाट ३ जनाले ज्यान गुमाएका छन्। अहिलेसम्म कोरोनाबाट मृत्यु हुनेको संख्या ११ हजार ६ सय ३५ छ।, यस्तै ७६६ जना संक्रमणबाट मुक्त भएका छन्। कोरोनाबाट अहिलेसम्म निको हुनेको संख्या ८ लाख १९ हजार ५ सय ७५ पुगेको छ। , यस्तै कोरोनाबाट निको हुनेको दर ९१.४ प्रतिशत छ।, काठमाडौं उपत्यकामा ५२९९ संक्रमित थपिएका छन्। , स्वास्थ्य तथा जनसंख्या मन्त्रालयका अनुसार काठमाडौंमा ४२७९, भक्तपुरमा ४५३ र ललितपुरमा ५६७ संक्रमित थपिएका छन्।,
नेपालमा एकैदिन थपिए १० हजार ७०३ संक्रमित
|
सेतोपाटी संवाददाता लागुऔषध र लेनदेन मुद्दाका दुई फरार प्रतिवादी पक्राउ परेका छन्। , लागुऔषध मुद्दाका फरार प्रतिवादी घोराही उपमहानगरपालिका वडा नं. ३ का ४० वर्षीय टेकबहादुर नेपाली पक्राउ परेका छन्। , जिल्ला अदालतबाट लागुऔषध मुद्दामा वैशाख १५ गते दुई वर्ष कैद र एक लाख जरिवाना तोकिएपछि नेपाली फरार रहँदै आएका थिए। , गोप्य सूचनाका आधारमा लुकिछिपी बसेको अवस्थामा बुधबार प्रहरीले नेपालीलाई पक्राउ गरेको जिल्ला प्रहरी प्रवक्ता डिएसपी मुकुन्दप्रसाद रिजालले जानकारी दिए। , त्यस्तै, लेनदेन मुद्दामा घोराही ३ कै ५३ वर्षीय नैनबहादुर कामी पक्राउ परेका छन्। , जिल्ला अदालतले २०७६ साल असार ४ गते लेनदेन मुद्दामा एक वर्ष कैद सजाय तोकेको थियो। त्यसपछि फरार कामी बुधबार पक्राउ परेको प्रहरीले जानकारी दिएको छ। , दुबै जनालाई प्रहरीले शुक्रबार अदालतमा उपस्थित गराएको र अदालतको आदेशले तोकिएको सजाय भुक्तान गर्नका लागि जेल चलान गरिएको प्रहरीले बताएको छ।,
लागुऔषध र लेनदेन मुद्दाका दुई फरार प्रतिवादी पक्राउ
|
एजेन्सी जापानमा कोरोनाभाइरस विरूद्धको फाइजर खोप ५ देखि ११ वर्षसम्मका बालबालिकालाई पनि लगाइने भएको छ। जापानको स्वास्थ्य मन्त्रालयले ५ देखि ११ वर्षसम्मका बालबालिकालाई पनि फाइजर खोप लगाउने निर्णय शुक्रबार गरेको हो।, कोरोनाभाइरसबाट सङ्क्रमितको सङ्ख्या बढ्दै गएको र बालबालिकामा जोखिम धेरै देखिएपछि सरकारले यस्तो निर्णय गरेको अधिकारीहरूले जनाएका छन्।, पछिल्लो विवरण अनुसार ५ देखि ११ वर्षसम्मका बालबालिका जापानमा ८० लाख रहेका छन भने उनीहरूलाई आगामी मार्चदेखि खोप लगाउन थालिने छ।, अमेरिकी र जर्मनी कम्पनीले सहकार्य गरेर विकास गरेको यस खोप तुलनात्मक रुपमा अरुभन्दा विश्वसनीय र प्रभावकारी रहेको जापानका सरकारी अधिकारीहरूको बुझाई छ।, जापानमा १२ भन्दा बढी उमेरका नागरिकलाई भने यसअघि नै खोप उपलब्ध गराइसकेको छ। विभित्र कारणले खोप लगाउन छुटेकाहरूलाई पनि जापान सरकारले खोप लगाउन उत्प्रेरित गर्ने गरेको छ।, कोरोनाभाइरसका नयाँ नयाँ भेरियन्ट आइरहेकाले त्यसबाट जोगाउनका लागि खोप नै सबैभन्दा भरपर्दो र उपयुक्त उपाय भएकाले खोप लगाउने निर्णयमा पुगिएको जापानका मन्त्री नोरिको होरिउचीले जानकारी दिए।, कतिपयले भने बालबालिकालाई खोप लगाउने निर्णय अवैज्ञानिक र घातक हुने, प्रतिकुल प्रभाव पर्ने भन्दै विमती पनि जनाएका छन्। विरोध हुँदै गर्दा पनि सरकारले सरोकारवाला तथा विज्ञहरूको रायका आधारमा बालबालिकालाई खोप लगाउने निर्णयमा पुगेको मन्त्री होरिउचीको भनाई छ ।, अन्य देशहरूमा गरिएको परीक्षणका क्रममा फाइजर खोप बालबालिकाका लागि ९०.७ प्रतिशत प्रभावकारी देखिएको पनि उनले बताए।,
जापानमा ५–११ वर्षका बालबालिकालाई पनि फाइजर खोप लगाइने
|
सेतोपाटी संवाददाता सर्वसाधारणको लापरबाहीले स्वास्थ्यकर्मीहरूमा कोभिड संक्रमण बढ्ने भन्दै सबैलाई सावधानी अपनाएर काम गर्न स्वास्थ्य तथा जनसंख्या मन्त्रालयले ध्यानाकर्षण गराएको छ। , स्वास्थ्यकर्मीहरूमा कोभिड संक्रमणको दर बढ्न गई स्वास्थ्य सेवा प्रवाहमा प्रत्यक्ष असर गर्ने भन्दै आम नागरिकहरूलाई स्वास्थ्यका मापदण्ड पूर्ण पालना गर्न आग्रह गरेको हो।, शुक्रबार न्युज एजेन्सी नेपालसँगको कुराकानीका क्रममा स्वास्थ्य तथा जनसंख्या मन्त्रालयका सहप्रवक्ता डा. समीरकुमार अधिकारीले ओमिक्रोन भाइरस स्वास्थ्यका हिसाबले कम जोखिमपूर्ण रहे पनि संक्रमण दर बढाइरहेको बताए।, उनले आम मानिसहरूले स्वास्थ्यसम्बन्धी सरकारले बनाएका मापदण्ड पूर्ण पालना गर्ने र कोरोनाविरूद्धको खोप अनिवार्य लगाएमा बढ्दो कोरोना संक्रमणलाई कम गर्न सकिने बताए। , सहप्रवक्ता अधिकारीले ओमिक्रोन भेरियन्ट तीव्र संक्रामक रहेकोले घर परिवारमा पनि कोभिडबाट आफू बच्न र अरूलाई पनि बचाउनका लागि स्वास्थ्य मापदण्डको पूर्ण पालना गर्ने र आफूलाई संक्रमण भए ७ दिनअघिसम्म भेटघाट गरेका मानिसहरूलाई सचेत गराउन अनुरोध गरे।, उनले सरकारले स्वास्थ्यका पूर्वाधारहरू बढाए पनि स्वास्थ्यकर्मीहरू गुणात्मक रूपमा बढाउन असहज भएको बताए।, सहप्रवक्ता अधिकारीले असावधानीका कारण कोरोनाबाट हुने जनधनको क्षति हुन नदिन सबैले आ-आफ्नो क्षेत्रबाट सहयोग र सचेत रहनुपर्ने बताए।, सहप्रवक्ता अधिकारीले कोभिड-१९ संक्रमण पुष्टि भएको ७ दिनसम्म अनिवार्य रूपमा आइसोलेसनमा बस्नुपर्ने र त्यसपछि पनि लक्षण देखिए थप आइसोलेसनमा बस्न सुझाव दिए। , उनले कोरोना भएको ७ दिनसम्म आइसोलेसनमा बसेको छ र सातौं दिनपछि कुनै लक्षण देखिएको छैन भने कोरोना परीक्षण गराउनुको कुनै औचित्य नरहेको पनि स्पष्ट पारे।, सहप्रवक्ता अधिकारीका अनुसार ७ दिनमा पनि लक्षण भएको खण्डमा भने आफूमा संक्रमण सक्रिय छ भन्ने बुझेर १३ दिनसम्म आइसोलेसनमा बस्नुपर्ने बताए।, सहप्रवक्ता अधिकारीले अतिरिक्त खोप सरकारले उपलब्ध गराइरहेकोले पहिला लगाएको खोप मात्रै लगाउनु पर्ने सुझाव दिए। उनले कोभिसिल्ड र अस्ट्राजेनिका नाम फरक भए पनि बनाउने प्रक्रिया एकै भएकोले यी दुई खोपमा भने रोजेर लगाउन सकिने बताए।, ,
स्वास्थ्य मन्त्रालयले भन्यो- संक्रमण बढ्दै गइरहेको छ लापरबाही नगर्नू
|
सेतोपाटी संवाददाता काठमाडौं उपत्यकाका तीन जिल्ला प्रशासन कार्यालयले शुक्रबार मध्यरातिदेखि निजी तथा सार्वजनिक सवारी साधनलाई जोरबिजोर प्रणाली लागू गरेको छ। , कोरोना भाइरसको नयाँ भेरियन्ट ओमिक्रोन संक्रमण तीव्र गतिमा फैलिरहेको भन्दै रोकथाम गर्न काठमाडौं, ललितपुर र भक्तपुर तीन वटै जिल्लामा यो प्रणाली लागू गरेको हो।, जोर-बिजोर प्रणाली लागू गर्न बिहीबार जारी गरिएको आदेशमै उल्लेख गरिएको थियो। , शुक्रबार प्रशासन कार्यालयले थप स्पष्ट पारेको हो। कार्यालयले जोर-बिजोर प्रणाली लागू नहुने सवारी साधनबारे स्पष्ट पारेको हो।, औषधि एवं स्वास्थ्य सामग्री बोकेको सवारी साधन, एम्बुलेन्स, दमकल, शववाहन, ग्यास, पेट्रोलियम पदार्थ, खाद्यान्न, दुग्धजन्य पदार्थ, फलफूल, तरकारी, पानी, अन्डा, माछामासु, पशुपंक्षीका दाना एवं कृषि तथा पशुजन्य सामग्री बोक्ने सवारी साधनलाई नरोकिने प्रशासनले जनाएको छ।, यद्यपि यस्ता सवारी साधनमा चालक र सहचालकमात्रै रहनुपर्ने प्रशासनले प्रष्ट्याएको छ। , बैंक, बीमा, बित्तीय संस्था, वायुसेवा कम्पनी, डाक तथा कुरियर सेवा, दूर सञ्चार सेवा प्रदायक निकायका कर्मचारीहरूले परिचयपत्रको आधारमा आवतजावत गर्न पाउनेछन्।, यसैगरी पत्रकार तथा संचारकर्मीहरूले सूचना तथा प्रसारण विभागबाट जारी प्रेस पास तथा परिचयपत्रको आधारमा आवतजावत गर्न पाउनेछन्।, सरकारी सवारीसाधन र कुटनैतिक नियोगका सवारीसाधनमा भने जोर-बिजोर प्रणाली लागू नहुने प्रशासन कार्यालयले जनाएको छ।,
कुन सवारी साधनमा लागू हुँदैन जोर-बिजोर प्रणाली?
|
रासस सूर्यविनायक नगरपालिकाका जनप्रतिनिधिसहित २३ कर्मचारीलाई एकै पटक कोरोना भाइरस संक्रमण भएपछि सेवा प्रभावित बनेको छ। , कार्यालयका प्रमुख प्रशासकीय अधिकृत, विभिन्न शाखाका प्रमुखसहितलाई कोरोना संक्रमण भएपछि कार्यालयले नियमित रूपमा दिँदै आएको सेवा प्रभावित भएको हो।, नगरपालिका कार्यालय मात्रै नभई विभिन्न वडाका वडाध्यक्षसहित कर्मचारीलाई कोरोना भएपछि केही वडा कार्यालयसमेत बन्द भएका छन्।, नगरपालिकाका प्रमुख प्रशासकीय अधिकृत राजेन्द्रप्रसाद कँडेल, स्वास्थ्य शाखाका प्रमुख वसन्त चापागाईंसहितका कर्मचारी, शिक्षा शाखाका सबै कर्मचारी, नक्सा शाखाका सबै कर्मचारी, योजना शाखाका सबै कर्मचारी र नगर प्रहरी नौ जनामा कोरोना संक्रमण भएको नगरपालिकाका पूर्वाधार विकास समितिका संयोजक एवं वडा नं ७ का वडाध्यक्ष रवीन्द्र सापकोटाले जानकारी दिए। , संक्रमित कर्मचारी होम आइसोलेसनमा छन्। कार्यालय खुला नै रहेको नगर प्रमुख वासुदेव थापाले जानकारी दिए।, ‘कोरोना भएपछि कर्मचारी होम आइसोलेसनमा छन्, अत्यावश्यकबाहेक अरू सेवा दिन सकिएको छैन’, उनले भने।, नगरपालिकामा सेवा लिन आउने सेवाग्राहीको संख्या ह्वात्तै घटेको छ। , सूर्यविनायक नगरपालिका-१ का वडाध्यक्ष सानुकाजी कायस्थसहित कर्मचारीलाई संक्रमण भएपछि अत्यावश्यकबाहेकका सेवा बन्द गरिएको छ।, कर्मचारीलाई संक्रमण देखिएपछि केही समयका लागि आलोपालो प्रणालीमा सेवा सञ्चालन गर्नेबारे छलफल भएको उनले बताए।, मध्यपुरथिमि र चाँगुनारायण नगरपालिकामा पनि अत्यावश्यक बाहेकका सेवा प्रभावित भएका छन्।, मध्यपुरथिमिका नगर प्रमुख मदनसुन्दर श्रेष्ठलाई पनि कोरोना संक्रमण भएको छ।, जिल्ला जनस्वास्थ्य कार्यालयका प्रमुख कृष्ण मिजारका अनुसार अहिले जिल्लामा एक हजार १०० पुरूष र ९५१ महिला सक्रिय कोरोना संक्रमित छन्।,
सूर्यविनायक नगरपालिकाका कर्मचारीलाई कोरोना भएपछि सेवा प्रभावित
|
सेतोपाटी संवाददाता काठमाडौं उपत्यकामा ५२९९ संक्रमित थपिएका छन्। , स्वास्थ्य तथा जनसंख्या मन्त्रालयका अनुसार काठमाडौंमा ४२७९, भक्तपुरमा ४५३ र ललितपुरमा ५६७ संक्रमित थपिएका छन्।, यस्तै काठमाडौं उपत्यकामा ४२ हजार ५६ सक्रिय संक्रमित छन्। जसमध्ये काठमाडौंमा ३०६८८, ललितपुरमा ७१४५ र भक्तपुरमा ४२२३ सक्रिय संक्रमित छन्।, नेपालमा पछिल्लो २४ घण्टामा १० हजार ७०३ जना कोरोना संक्रमित थपिएका छन्।, स्वास्थ्य तथा जनसंख्या मन्त्रालयका अनुसार शुक्रबार पिसिआर परीक्षणबाट ८ हजार ८१५ र एन्टिजेन परीक्षणबाट १८८८ जनामा कोरोना संक्रमण पुष्टि भएको हो।, पछिल्लो २४ घण्टामा २३ हजार ९२ जनामा कोरोना परीक्षण गरिएको थियो।, देशभर ६५ हजार ३ सय ७४ जना कोरोनाका सक्रिय संक्रमित छन्। , पछिल्लो २४ घन्टामा कोरोना संक्रमणबाट ३ जनाले ज्यान गुमाएका छन्। अहिलेसम्म कोरोनाबाट मृत्यु हुनेको संख्या ११ हजार ६ सय ३५ छ।, यस्तै ७६६ जना संक्रमणबाट मुक्त भएका छन्। कोरोनाबाट अहिलेसम्म निको हुनेको संख्या ८ लाख १९ हजार ५ सय ७५ पुगेको छ। , यस्तै कोरोनाबाट निको हुनेको दर ९१.४ प्रतिशत छ।, , , ,
काठमाडौं उपत्यकामा थपिए ५२९९ संक्रमित, सक्रिय ४२ हजार बढी
|
सेतोपाटी संवाददाता बैंकिङ कसुर मुद्दामा फरार रहेका व्यक्तिलाई प्रहरीले पक्राउ गरेको छ। , केन्द्रीय अनुसन्धान ब्युरोले दोलखा भिमेश्वर नगरपालिका-३ घर भई हाल काठमाडौं गोकर्णेश्वर नगरपालिका-३ मा बस्ने ४३ वर्षीय जितेन्द्रबहादुर रिजाललाई पक्राउ गरेको प्रहरी उपरीक्षक (एसपी) कमल थापाले जानकारी दिए। उनलाई प्रहरीले बिहीबार काठमाडौंको सुन्ताखानबाट पक्राउ गरेको हो। , रिजालले आफ्नो बैंक खातामा पर्याप्त रकम नभएको जानीजानी चेक काटेर दिएका थिए। उनले एनआइसी एसिया बैंक खाताबाट २०७५ भदौ १५ र कात्तिक २८ गते चेक काटेर पीडितलाई दिएका थिए।, तर उनले काटेर दिएको चेक बाउन्स भएपछि पीडितले अदालतमा मुद्दा हालेका थिए। , उच्च अदालत पाटनले २०७६ पुस ७ गते बैंकिङ कसुर तथा सजाय ऐन २०६४ बमोजिम रिजाललाई दुई दिन कैद र १२ लाख रुपैयाँ जरिवाना हुने फैसला सुनाएको थियो। , एसपी थापाका अनुसार ब्युरोबाट फैसला कार्यान्वयन तथा फरार प्रतिवादीहरूको खोजतलास एवं पक्राउको लागि परिचालित टोलीले रिजाललाई पक्राउ गरेको हो। , उनलाई पक्राउ गरी फैसला कार्यान्वयनको लागि शुक्रबार काठमाडौं जिल्ला अदालतमा पेश गरिएको थियो। ,
,
चेक बाउन्स मुद्दाका फरार व्यक्ति पक्राउ
|
डा. सञ्जयकुमार यादव चितवन मेडिकल कलेजमा अहिलेसम्म ६ जनाको कलेजो प्रत्यारोपण भयो। यहाँ भाइले दाइलाई, दिदीले भाइलाई, छोरीले आमालाई, श्रीमतीले श्रीमानलाई कलेजो काटेर दिएको खबरले धेरैको मन छोयो।, काठमाडौं उपत्यका बाहिर कलेजो प्रत्यारोपण हुने यहीँ मात्रै हो। सन् २०२१ मा यो अस्पताल देशमै सबैभन्दा बढी कलेजो प्रत्यारोपण गर्ने अस्पताल बन्यो।, कलेजो खराब भएर प्रत्यारोपण गर्नुपर्ने अवस्थामा पुगेकामध्ये प्रायःमा मदिराको सेवन कारण देखियो। पेटमा पानी बढ्न थाल्ने, जन्डिस देखिने, मुखबाट रगतको बान्ता हुने बिरामी बेहोस अवस्थामा अस्पताल आइपुग्ने गरेको देखिएको छ।, कलेजोका बिरामीको औपचारिक तथ्यांक छैन। तर प्रत्यारोपण नै गर्नुपर्ने समस्या लिएर दैनिक ५ देखि १० जनासम्म बिरामीहरु अस्पताल आइपुग्ने गरेका छन्।, कुनै पनि व्यक्तिको कलेजो काम नलाग्नेगरी खराब भइसकेको छ भने उसको खराब कलेजो निकालेर दाताबाट निकालिएको केही वा पुरै कलेजो जोड्ने प्रकृया कलेजो प्रत्यारोपण हो। जिवित दाताबाट केही भाग र ब्रेनडेथ भएको दाताबाट पुरै कलेजो निकालेर बिरामीमा प्रत्यारोपण गर्न सकिन्छ।, हामी कलेजोलाई ‘फ्याक्ट्री अफ द ह्युमन बडी’ भन्ने गर्छौं। यसको अर्थ शरीरमा चाहिने जति पनि प्रकारका तत्व हुन्छन् सबैको निर्माण कलेजोमै हुन्छ। कलेजोका धेरै कामहरु छन्। जस्तै खाना खाएपछि त्यसलाई पचाउने र शरीरको विभिन्न भागलाई चाहिने प्रोटिन बनाउने, विभिन्न तत्वको भण्डारण गर्ने, शरीरलाई इन्फेक्सनबाट बचाउने जस्ता काम कलेजाले गर्छ।, यति महत्वपूर्ण अंग कलेजो खराब हुने केही कारणहरु छन्।, नेपालको परिवेशमा मदिरा सेवन सबैभन्दा ठूलो कारण देखिएको छ। हेपटाइटिस बी, हेपटाइटिस सी पनि कारण हुन्। अटोइम्युन डिजिज, मोटोपन बढी भएर मधुमेहको समस्या लामो समय भएका कतिपय व्यक्तिमा पनि कलेजोको समस्या देखिएको छ।, कलेजो खराब हुने बितिक्कै प्रत्यारोपण गराइहाल्नुपर्छ भन्ने छैन। कलेजो खराब हुन थालेको १० देखि १५ वर्ष समय लाग्छ प्रत्यारोपण गर्नुपर्ने अवस्थासम्म पुग्नका लागि। कुनै व्यक्ति कलेजो खराब भएको सुरूकै अवस्थामा अस्पताल आइपुग्यो भने उसलाई औषधि दिएर सञ्चो बनाउन सकिन्छ। तर त्यो व्यक्तिले समस्यामा हेलचक्य्राइँ गर्यो भने, समयमा उपचार गरेन भने समस्या आउँछ। उसको पेटमा पानी बढ्न थाल्छ, जन्डिस देखिने, बेहोस हुने, मुखबाट रगतको बान्ता हुने समस्या देखिन्छ।, यो अवस्थामा बुझिन्छ कि उसको कलेजो ७० देखि ८० प्रतिशत खराब भइसकेको छ। त्यसपछि कलेजो प्रत्यारोपणबाहेक अन्य उपाय हुँदैन। यस्तो अवस्थाका बिरामीको कलेजो प्रत्यारोपण नगर्दा ६ वर्षदेखि २ वर्षसम्म मात्रै मान्छे बाँच्न सक्छ। प्रत्यारोपण गरेपछि भने अन्य सामान्य मान्छे सरह जीवन बिताउन सकिन्छ।, यसको अर्थ के हो भने समयमै सचेत भएर मदिरा सेवन गर्न छाड्यो, हेपटाइटिस बी, सी रोकथाम गर्न सकियो भने प्रत्यारोपणमा पुग्नबाटै रोक्न सकिन्छ।, कलेजो प्रत्यारोपण गर्नुपर्ने अवस्था देखिएपछि सम्बन्धित बिरामीको पूर्णरूपमा शारीरिक जाँच र मूल्यांकन गरेर शरीरका अन्य भागहरु ठीक छन् कि छैनन् भन्ने हेरिन्छ। प्रत्यारोपणपछि ९०–९५ प्रतिशत मान्छेमा कुनै समस्या हुँदैन। कलेजो आफैं विकसित हुने अंग भएकाले यसको प्रत्यारोपण गरेको तीन महिनादेखि नै बिरामीको पेटमा विकसित हुन्छ। अपरेसन गरेको ४ देखि ६ महिनामा कलेजो लिने र दिने दुबै जनामा कलेजोको अवस्थामा वृद्धि भएर ९० देखि ९५ प्रतिशत पलाइसक्छ।, ५ देखि १० प्रतिशत मान्छेमा जटिलता आउन सक्छ। जटिलता इन्फेक्सन वा अपरेसनका कारण आउन सक्छ। दाताबाट लिएर कलेजो जोड्दा जोडिएका नसाहरुमा ब्लकेज, लिकेज हुन सक्छ। हप्ता दिन भित्रमा यस्तो समस्या देखिन सक्छ त्यो समस्या आयो भने पनि समाधान गर्न सकिन्छ। इन्फेक्सनको जोखिम पनि हुन्छ। कलेजोका बिरामीमा रोग प्रतिरोधात्मक क्षमता यसै पनि कम हुन्छ, कलेजो बचाउन दिइने औषधीले थप कम गराउँछ। त्यसैले इन्फेक्सनबाट बचाउन सक्नुपर्छ । यसलाई औषधिले कम गर्न सकिन्छ। कतिपय मान्छेमा यसले जोखिम निम्त्याउन सक्छ।, कलेजोका दातालाई भने कुनै जोखिम हुँदैन। ऊ कलेजो दान गरेको हप्ता दस दिनमा डिस्चार्ज हुन्छ। उसले लामो समयका लागि औषधि पनि खानु पर्दैन। मैले सिएमसीमा र त्यसअघि भारतको अस्पतालमा अप्रेसन गरेका कुनै पनि दातालाई केही भएको भन्ने सुनेको छैन। स्वस्थ व्यक्तिले अंगदान गर्न सक्छ। हामीले बिरामी र दाता दुबैलाई राम्रो काउन्सिलिङ गरेर मात्रै प्रत्यारोपणमा सहभागी गराउने गरेका छौं। बिरामीको परिवार र आफन्तले मात्रै कलेजो दान गर्न पाउँछ। कसले अंगदान गर्न पाउने भनेर कानुनले नै व्यवस्था गरेको छ।, हाम्रो परिभेषमा कत्तिको सहज हुन्छ त्यो आफ्नो ठाउँमा छ तर म त भन्छु मदिरा सेवन गर्दै नगरेको राम्रो। अनि नियमितरुपमा हेपटाइटिस बी र सीको रगत जाँच गर्ने गर्नुपर्छ। ‘बी’ को त भ्याक्सिन लगाउन पनि मिल्छ। ‘सी’ को मिल्दैन। यीनको सामान्य उपचार छन्। मोटोपन, लामो समय मधुमेहको समस्या भएकाहरुले खानपीनमा विशेष ध्यान दिने, डाक्टरको सल्लाह लिइराख्ने नियमित व्यायम गर्ने गर्नुपर्छ। यति गरियो भने कलेजोको समस्याबाट बच्न सकिन्छ। कलेजको अन्तिम अवस्थामा नपुग्दासम्म यसका लक्षणहरु देखिँदैनन्। त्यसैले ‘लिवर फङसन’ टेस्ट, अल्ट्रासाउण्ड वर्षमा एक पटकमात्रै गरियो, नियमित स्वास्थ्य जाँच गरियो भने समस्या आउँदैन। यो जाँच गराउँदा शरीरका अन्य भागमा भएका समस्या हरु पनि थाहा पाउन सकिन्छ।, प्रत्यारोपण असाध्यै संबेदनशील बिषय हो। तर यसमा कानुनी जटिलता छन्। मिर्गौलाको विषयमा कानुनमा समस्या छैन तर कलेजोको विषयमा भने धेरै अर्थ लाग्ने कानुन छ। प्रत्यारोपणकाक्रममा अंग बेचविखन हुनु भएन, पैसाको लेनदेन हुनु भएन। यी दुई कुरा रोकेर दायरा फराकिलो बनाउनु आवश्यक छ। सरकारले मिर्गौलाका लागि अनुदान दिन्छ तर कलेजोको उपचारमा धेरै खर्च लाग्छ तर सरकारी सहयोग छैन।, यसका साथै अब ब्रेन डेथ सम्बन्धी सचेतना पनि बढाउनु आवश्यक छ। कतिपय मान्छेसँग पैसा हुन्छ तर कलेजो दिने मान्छे पाएको हुँदैन। यसले गर्दा उ बाँच्ने संभावना हुँदाहुँदै पनि बाँच्न सकिरहेको हुँदैन। मान्छे मरेपछि उसको अंग यसै खेर जाने हो। दान गर्यो भने ७/८ जनाको ज्यान बाँच्न सक्छ। त्यसैले यस सम्बन्धमा सचेतना बढाउनुपर्यो। मान्छेहरु म अंगदान गर्छु भनेर आउने वातावरण बनाउन सकियो भने धेरै मान्छेहरु अकालमा मर्नबाट जोगिने थिए।, कलेजो कसरी स्वस्थ राख्ने र उपचारका विभिन्न विधिबारे ,सेतोपाटी,का ,राजेश घिमिरे,ले चितवन मेडिकल कलेजमा कार्यरत कलेजो प्रत्यारोपण सर्जन डा डा.सञ्जयकुमार यादवसँग भिडिओ कुराकानी गरेका छन्।,
कलेजो प्रत्यारोपण अन्तिम विकल्प हो, नियमित जाँच गराए औषधिले निको हुन्छ (भिडिओ)
|
सेतोपाटी संवाददाता प्रहरीले छिन्नमस्ता गाउँपालिकाबाट तीन जनालाई लागुऔषधसहित पक्राउ गरेको छ।, पक्राउ पर्नेमा सप्तरी तिरहुत गाउँपालिका-५ का २७ वर्षीय राजकुमार मेहता, १९ वर्षीय सिन्धु सदा र अग्निसाइर कृष्णसवरण गाउँपालिका-६ का २५ वर्षीय बैजु साह रहेका छन्।, उनीहरूलाई बिहीबार राति १० बजे छिन्नमस्ता गाउँपालिका-१ बरहीबाट पक्राउ गरिएको सप्तरी प्रहरी प्रवक्ता प्रहरी नायब उपरीक्षक माधवप्रसाद काफ्लेले बताए।, बरही कोसी कर्णाल पम्प नहरको बाटोमा को२३प २७७३ नम्बरको मोटरसाइकल चेकजाँच गर्दा उनीहरू पक्राउ परेको काफ्लेले बताए।, उनीहरूको साथबाट सय एमएलको १९० बोत्तल डाइलेक्स, डाइजेपाम दुई एमएलको ९५ एम्पुल र लिजेसिक दुई एमएस लेखिएको ९५ एम्पुल बरामद गरिएको प्रहरी नायब उपरीक्षक काफ्लेले बताए।, पक्राउ परेकाहरूलाई लागुऔषध मुद्दा दर्ता गरी अनुसन्धान थालिएको उनले बताए।,
सप्तरीबाट लागुऔषधसहित तीन जना पक्राउ
|
रासस काठमाडौंका विभिन्न क्षेत्रमा शुक्रबार तीन व्यक्ति मृत फेला परेका छन्। , बुढानीलकण्ठ नगरपालिका–२ भङ्गाल डेरा गरी बस्ने महोत्तरी बर्दिवासकी ४५ वर्षीया सविता थापा मृतावस्थामा फेला परेको प्रहरीले जनाएको छ । , यस्तै काठमाडौं महानगरपालिका–१९ ढोकाटोलस्थित सडकपेटीमा एक पुरुष र पहिचान नखुलेका करिब ४५ वर्षीय पुरुष काठमाडौं–१९ मा मृत फेला परेको प्रहरी प्रधान कार्यालयले जनाएको छ ।, तीनवटै घटनाको अनुसन्धान भइरहेको प्रहरीले जानकारी दिएको छ ।,
काठमाडौँमा तीन व्यक्ति मृत फेला
|
सेतोपाटी संवाददाता नेपालमा फेरि अर्को न्यून चापीय प्रणालीको प्रभाव पर्ने भएको छ । देशको पश्चिमी भागबाट प्रवेश गर्न लागेको अर्को पश्चिमी न्यून चापीय प्रणालीको प्रभाव देशैभर क्रमशः सोमबारसम्म पर्ने जल तथा मौसम विज्ञान विभागले जनाएको छ।, मौसमविद् गंगा नगरकोटीका अनुसार आज काठमाडौं उपत्यकामा दिउँसो तिर बादल लाग्ने र साँझ छिटपुट वर्षा हुने सम्भावना रहेको छ।, ‘पश्चिमी न्यून चापीय प्रणालीका कारण आज काठमाडौं उपत्यकामा घाम कम लाग्ने, दिउँसोतिर बादल लाग्ने र साँझपख छिटपुट वर्षा हुने सम्भावना रहेको छ’, नगरकोटीले सेतोपाटीसँग भनिन्,‘यो क्रम भोलि पनि रहन्छ र सोमबारबाट कम हुने देखिएको छ।’, नेपालमा रहेको पश्चिमी न्यून चापीय प्रणाली कमजोर अवस्थामा रहेको र शनिबार बिहानदेखि पश्चिम नेपालबाट प्रवेश गर्न लागेको अर्को पश्चिमी न्यून चापीय प्रणालीको प्रभावले पश्चिमबाट शनिबार, आइतबार र सोमबार क्रमश नेपालभर प्रभाव पार्ने मौसमविद् नगरकोटीले बताइन्।, उक्त प्रणालीको प्रभावले देशको सुदूरपश्चिम, कर्णाली, गण्डकी र लुम्बिनी प्रदेशमा सामान्यदेखि पूर्ण बदली तथा बाँकी प्रदेशमा आंशिकदेखि सामान्य बदली रहने बताइएको छ। , हाल देशभर आंशिकदेखि सामान्य बदली भई बागमती तथा प्रदेश नं १ का थोरै स्थानमा हल्का वर्षा/हिमपात भइरहेको छ ।, देशका पहाडी भूभागमा सामान्यदेखि पूर्ण बदली रही तराईका भूभागमा आंशिकदेखि सामान्यतया बदली भई देशका उच्च पहाडी तथा हिमाली भूभागका केही स्थानमा हल्का हिमपातको सम्भावना रहनुका साथै सुदुरपश्चिम, कर्णाली र लुम्बिनी प्रदेशका एक/दुई स्थानमा हल्का वर्षाको सम्भावना रहेको मौसम पूर्वानुमान महाशाखाले जनाएको छ ।,
,
काठमाडौंमा आज दिउँसो बादल लाग्ने, साँझ पानी पर्ने
|
विवेक राई चार वर्षअघि स्थानीय तहको चुनाव भयो। जनप्रतिनिधि आएपछि गाउँ-गाउँमा डोजरको संख्या बढ्यो। डोजरले खोस्रेर बाटो बनाए। बाटोसँगै ‘विकास’ गाउँ पस्यो।, बहुराष्ट्रिय र राष्ट्रिय कम्पनीले उत्पादन गरेका सामान बोकेर गाडीहरू गाउँ पुगे। गाउँ जाँदा गह्रुंगा भएर जाने गाडी फर्किँदा रित्तै हुन्छन्। देशका धेरै गाउँमा अहिले पनि यस्तै दृश्य देखिन्छ।, खोटाङको दिप्रुङ चुइचुम्मा गाउँपालिकाका अध्यक्ष भुपेन्द्र राईले भने यो दृश्य बदलिदिएका छन्। बाहिरको सामान बोकेर आफ्नो गाउँपालिकामा आउने गाडी उनले अचेल कागती भरेर पठाउन थालेका छन्। त्यो कागती उनले आफैं फलाएका हुन्।, २०७४ मा गाउँपालिका अध्यक्ष निर्वाचित भएपछि राईले आफ्नो साढे सात रोपनी जग्गामा कागती खेती सुरू गरेका थिए। कागती खेती गर्नुअघि उक्त खेतमा मुस्किलले १२ मुरी धान फल्थ्यो। उनको परिवारले खेत अधियाँ दिएको थियो। दु:ख गरेजति उब्जनी नहुने भएपछि अधियाँ लिएकाले पनि छोडिदिए। , ‘अधियाँ गर्नेले छाडेपछि खेत बाँझो हुने भयो। गाउँपालिकाकै अध्यक्षले खेत बाँझो राखेर कृषि उन्नति गर्छु भन्नु ठीक लागेन। त्यसैले आफैंले खेती सुरू गरेँ,' राईले सेतोपाटीसँग भने।, गाडीमा राखेर विराटनगर पठाउन तयार कागती। तस्बिर सौजन्य: भुपेन्द्र राईको ट्वीटर।, खेती गर्ने सोचेपछि राईले कृषि विज्ञहरूलाई उक्त खेतमा कुन नगदे बाली लगाउँदा ठीक हुन्छ? भनेर सोधे। विज्ञहरूले कागती रोप्दा राम्रो फल्ने सुझाए।, उनले धनकुटाबाट ३ सय ५० बोट कागतीका बिरूवा ल्याएर रोपे। नभन्दै तीन वर्षअघि रोपेको ती बिरूवाले यस वर्षबाट उत्पादन दिन सुरू गरेका छन्।, बारीमा लटरम्म कागती फलेपछि अध्यक्ष राईलाई कहाँ बेच्ने होला भन्ने चिन्ता लागेको थियो। किनकी उनले फलाएको ५ सय केजी बढी कागती गाउँघरमा खपत हुन्थेन। सदरमुकाम दिक्तेलमा पनि एकैपटक त्यति कागती उठाउने व्यापारी थिएनन्। कागती काठमाडौं वा विराटनगर पठाउनुपर्थ्यो। दूरीका हिसाबले विराटनगर पठाउन सहज थियो। , केही समयअघि राई पार्टीको महाधिवेशनका लागि विराटनगर पुगेका थिए। उनी नेपाली कांग्रेसका हुन्। महाधिवेशनकै गएका बेला उनले विराटनगरमा कागती बेच्ने चाँजोपाँजो मिलाए।, गाउँपालिका अध्यक्ष राईले तीन वर्षअघि आफ्नो खेतामा ३ सय ५० बोट कागती रोपेका थिए। फाइल तस्बिर सौजन्य: भुपेन्द्र राई।, तर समस्या ढुवानी कसरी गर्ने भन्ने भयो किनभने खोटाङबाट गाडी रिजर्भ गरेर कागती पठाउँदा ढुवानी खर्च चर्को हुन्थ्यो।, त्यसपछि अध्यक्ष राईले एउटा जुक्ति निकाले। तराईतिरबाट बियर, चाउचाउ, चामललगायत खाद्यान्न बोकेर आउने गाडी रित्तै फर्किने गरेको सुनेका थिए। व्यापारीहरूसँग कुरा गरेर तिनै गाडीमा कागती विराटनगर पठाउने व्यवस्था गरे। , ‘यहाँ व्यापारीहरूसँग कुरा गर्दा चाउचाउ, बियर, चामलजस्ता खाद्यान्न बोकेर आउने गाडी रित्तै फर्किने रैछ। ढुवानी खर्च पनि कम हुन्छ भनेर त्यसमै पठायौं,’ अध्यक्ष राईले भने, ‘हिजो (बिहीबार) मात्र ३ सय ५० केजी पठाइयो। त्योभन्दा अगाडि डेढ सय केजी बेचिसकियो।’, उनको बारीमा यो सिजनको कागती अझै सकिएको छैन।, ‘अर्को दुई सातामा थप ८० केजी निस्किन्छ होला,’ खुसी हुँदै राईले भने, ‘१५ हजारको पनि धान नफल्ने खेतमा ६० हजारको कागती फलाएँ।’, कागती किन्न आउने मानिसलाई भ्याएसम्म उनी आफैं कागती टिपिदिन्छन्।, राईका श्रीमती र दुई छोराछोरी छन्। छोराछोरी सानै भएकाले उनलाई श्रीमती सरिताले काममा सघाउँछिन्। कागती खेतीबाट आफूले बाउबाजेबाट आएको संस्कारलाई पनि रूपान्तरण गर्न खोजेको उनी बताउँछन्।, ‘हामी बेच्नु हुँदैन बरू सित्तैमा दिनुपर्छ भन्ने समाजमा हुर्कियौं। यहाँ त बेच्न थाल्यो भने वरिपरिकाले हेर फलानोलाई के समस्या पर्यो र टार्नलाई बेच्यो भन्न थाल्छन्। त्यहीँ सोचेर पनि बाउबाजेको इज्जत गए जाओस् भनेर कागती खेती सुरू गरें,’ राईले भने।, कागतीबाट धानभन्दा चौगुना बढी आम्दानी भएपछि उनी झन् हौसिएका छन्।, ‘छ कित्ता खेत हुँदा हामीलाई वर्षदिन खाने धान फल्थ्यो तर अहिले एउटा कित्ताले नै मलाई पाल्नसक्ने देखियो। पहिलो पटक भएर यति फलेको हो पूरै बोट फल्दा त झन् के होला!,’ राईले भने। , अध्यक्ष भएकाले जनताको सेवामा पनि खटिनु पर्दा समय व्यवस्थापन गर्न भने केही चुनौती रहेको राई बताउँछन्। कागती खेतीका लागि आफूले बिहान र साँझ अनि विदाको दिन छुट्याएको उनले सुनाए। कागतीलाई अरू खेती जति समय पनि दिनु पर्दैन।, ‘म त मर्निङ वाक नै कागती खेतीमा गर्छु। १२ बोट जति गोडमेल गरेपछि पसिना खलखली बगिहाल्छ। अनि फ्रेस भएर कार्यालय जान्छु,’ उनले भने। , राई राजनीतिमा सक्रिय रहे पनि आफ्नो नियमित आय स्रोतको बाटो हुनुपर्ने मान्यता राख्छन्। हरेक राजनीतिज्ञले आफ्नो रोजीरोटीको व्यवस्था गर्नसके त्यसले जनतामाझ थप विश्वासको वातावरण सिर्जना हुने र सही कार्य गर्न प्रेरित गर्ने उनको भनाइ छ।, ‘भाषणले नेता बनाउला, कार्यकर्ताबीच पपुलर पनि बनाउला तर बेलुका उसले के खाने? भाषणले बाँच्ने हो र!,’ राई प्रश्न गर्छन्, ‘राजनीति गर्ने मान्छेको आयस्रोत के हो? उसको बाँच्ने आधार के हो भन्ने प्रश्न आउँदा राजनीति स्वच्छ हुन्न। त्यसैले राजनीतिज्ञले आफ्नो रोजीरोटीको आफैं व्यवस्था गर्नुपर्छ।', उत्पादनमा सिन्को नभाँच्ने नेताहरूले कृषि उत्थानको ठूल्ठूलो गफ गर्न नसुहाउने राईको तर्क छ। अहिले गफभन्दा पनि आफैंले नै केही गरेर देखाउनुपर्ने बेला रहेको उनी बताउँछन्।, गाउँपालिका अध्यक्ष राईलाई कागती खेती गर्न उनकी श्रीमती सरिताले पनि सघाउँदै आएकी छन्। तस्बिर सौजन्य: भुपेन्द्र राई।, आफूले कागती खेती नगरेको भए त्यसमा हुने दुःख थाहा नहुने उल्लेख गर्दै उनले कुनै कुराको मर्म बुझ्न पहिले आफूले पनि त्यो कुरा भोग्नुपर्ने बताए। , ‘आफूले फलाएको कागतीको मूल्य लिनलाई कति दुःख भयो भन्ने कुरा मैले अनुभूत गरेको छु। उखु किसानले मूल्य नपाएको पीडा बेलाबेलामा सुनाइरहन्छन्। कुनै नेताले पनि उखु खेती गर्थ्यो भने उसले किसानको पीडा बुझ्थ्यो नि!,’ राईले भने।, यस्ता कुराहरूले आफूलाई छुने उल्लेख गर्दै अध्यक्ष राईले राजनीतिमा हुँदा वा नहुँदा पनि कागती खेती नछोड्ने मनस्थिति बनाएको बताए।, ‘मैले कागती खेती देखाउनलाई गरेको होइन। यो मेरो गरिखाने व्यवसाय हो। गाउँपालिका अध्यक्ष हुँदा होस् वा कुनै ठूलो पदमा रहँदा होस् म यसमा लागिरहन्छु,’ उनले भने।, अध्यक्ष राईले कागती फलाएको देखेर उनको गाउँपालिकाका अरू मानिसहरू पनि प्रेरित भएका छन्। कोही कागती खेती सुरू गर्न लागेको भन्दै त कोही जग्गा भाडामै लिएर पनि अन्य खेती गर्छु भनेर आउने गरेको अध्यक्ष राई सुनाउँछन्। उनीहरूमध्ये धेरैलाई बजारको भने चिन्ता छ।, ‘उहाँहरूले बजारको ग्यारेन्टी तपाईंले लिनुपर्छ भन्नुभएको छ। मैले उहाँहरूलाई तपाईंहरूको कागती बिक्री भएन भने गाउँपालिका अध्यक्षबाट हटे पनि म रहन्छु र मै ठेक्का लिउँला भनेको छु,’ उनले भने।, अध्यक्ष राईले यसअघि पनि कोरोना महामारीका बेला ,संक्रमितलाई पिठ्युँमा बोकेर अस्पताल लैजाने, काम गर्दा धेरैबाट प्रशंसा बटुलेका थिए। त्यो बेला १९ जना संक्रमितलाई बोकेको स्मरण गर्दै राईले भने, ‘त्यतिबेला पनि १९ जना बिरामीलाई आफैं बोकेर अस्पताल पुर्याएँ। तीमध्ये तीन जनालाई बचाउन सकिएन। निको भएकाहरूसँग अहिले भेटघाट हुँदा स्यावासी र आशिर्वाद दिनुहुन्छ।’,
सहरबाट बियर र चाउचाउ बोकेर आउने गाडीमा कागती पठाउने गाउँपालिका अध्यक्ष
|
Subsets and Splits
No community queries yet
The top public SQL queries from the community will appear here once available.